നന്ദിത തിരിച്ചെത്തുന്നു, ഹിന്ദിയിലും തമിഴിലും\nഭൂമിദാനക്കേസ്: പാണക്കാട് തങ്ങളെ പ്രതിയാക്കണമെന്നാവശ്യപ്പെട്ട് ഹരജി\nTuesday 24th April 2012 5:08pm\nTuesday 24th April 2012 4:34pm\nമുംബൈ: പ്രസവശേഷം നടി നന്ദിതാ ദാസ് സിനിമയില് തിരിച്ചെത്തുന്നു. ഹിന്ദി തമിഴ് ചിത്രങ്ങളിലൂടെയാണ് നന്ദിതയുടെ തിരിച്ചുവരവ്.\nഒനിറിന്റെ ദേശീയ അവാര്‍ഡ് നേടിയ ചിത്രം ഐ ആമിലാണ് നന്ദിത അവസാനമായി അഭിനയിച്ചത്. സീനു രാമസ്വാമിയുടെ പേരിടാത്ത തമിഴ്ചിത്രത്തിനും, നവാഗത സംവിധായകന് ദേവഷിഷ് മഖിജയുടെ ഹിന്ദി ചിത്രത്തിനും നന്ദിത ഡേറ്റ് നല്‍കിയിരിക്കുകയാണ്.\n‘ മെയില് ഞാന് രണ്ട് ചിത്രങ്ങള് ചെയ്യുന്നുണ്ട്. കുഞ്ഞ് ജനിച്ചശേഷം ഞാന് ആദ്യമായാണ് ഒരു സിനിമ ചെയ്യുന്നത്. സീനു രാമസ്വാമിയുടെയും ദേവഷിഷ് മഖിജയുടെയും ചിത്രങ്ങളിലാണ് ഞാന് അഭിനയിക്കുന്നത്. ചിത്രത്തില് സീമ ബിശ്വാസും അഭിനയിക്കുന്നുണ്ട്. രണ്ട് ചിത്രങ്ങളും ഗ്രാമീണ പശ്ചാത്തലത്തില് കഥ പറയുന്നതാണ്. ഇതിലൊന്നും ഗാനരംഗങ്ങള് ഉള്‍പ്പെടുത്തിയിട്ടില്ല’ നന്ദിത പറഞ്ഞു.\nമത്സ്യത്തൊഴിലാളികളുടെ കഥ പറയുന്നതാണ് തമിഴ് ചിത്രം. മാവോയിസ്റ്റുകളെക്കുറിച്ചുള്ളതാണ് ഹിന്ദി ചിത്രം. ഗ്രാമീണരുടെ പോരാട്ടങ്ങള്, സി.ആര്.പി.എഫും മാവോയിസ്റ്റുകളും തമ്മിലുള്ള പോരാട്ടം എന്നിവയാണ് ചിത്രത്തില് പരാമര്‍ശിക്കുന്നതെന്നും നന്ദിത വ്യക്തമാക്കി.\nരണ്ട് ചിത്രങ്ങളുടെയും ഷൂട്ടിംഗ് അടുത്തമാസം തുടങ്ങും.\nനല്ല കഥകള് കിട്ടിയാല് സംവിധായികയായി തിരിച്ചെത്താനും ആഗ്രഹിക്കുന്നുണ്ടെന്ന് നടി വെളിപ്പെടുത്തി. 2008ല് ഫിറാഖ് എന്ന ചിത്രത്തിലൂടെ സംവിധായികയെന്ന നിലയിലും നന്ദിത വ്യക്തിമുദ്ര പതിപ്പിച്ചതാണ്. ഗുജറാത്ത് കലാപം കഴിഞ്ഞ് ഒരുമാസത്തിനുശേഷമുള്ള ജനതയുടെ ജീവിതമായിരുന്നു ഫിറാഖ് വരച്ചുകാട്ടിയത്. ചിത്രത്തിന് രണ്ട് ദേശീയ അവാര്‍ഡുകള് ലഭിച്ചിരുന്നു.


കോവിഡ് ; മൂന്നുമുക്കിലെ ട്രെൻഡ്സ് വസ്ത്രാലയം താത്കാലികമായി അടച്ചു - EC Online TV\nHome Regional News കോവിഡ് ; മൂന്നുമുക്കിലെ ട്രെൻഡ്സ് വസ്ത്രാലയം താത്കാലികമായി അടച്ചു\nകോവിഡ് ; മൂന്നുമുക്കിലെ ട്രെൻഡ്സ് വസ്ത്രാലയം താത്കാലികമായി അടച്ചു\nആറ്റിങ്ങൽ മൂന്ന്മുക്ക് ജംഗ്ഷനിൽ പ്രവർത്തിക്കുന്ന പ്രമുഖ വസ്ത്രാലയമായ ട്രെൻഡ്സ് എന്ന സ്ഥാപനത്തിലെ3ജീവനക്കാർക്ക് കഴിഞ്ഞ ദിവസം കൊവിഡ് സ്ഥിരീകരിച്ചു. ജീവനക്കാർക്ക് രോഗം സ്ഥിരീകരിച്ചതിനെ തുടർന്ന് ട്രെൻഡ്സ് വസ്ത്രാലയം താൽക്കാലികമായി അടച്ചു. തുടർന്ന് നഗരസഭ ചെയർപേഴ്സൺ അഡ്വ.എസ്. കുമാരിയുടെ നിർദ്ദേശപ്രകാരം ആരോഗ്യ വിഭാഗം ഉദ്യോഗസ്ഥർ സ്ഥാപനത്തിലെത്തി വിവരങ്ങൾ ശേഖരിച്ചു.\nരോഗ ബാധിതരായ മൂന്നുപേരും സ്ഥാപനത്തിലെ ബാക്ക് ഓഫീസ് ജീവനക്കാരാണ്. കിഴുവിലം സ്വദേശി 28 കാരി, പാരിപ്പള്ളി സ്വദേശി 27 കാരി, വെഞ്ഞാറമൂട് സ്വദേശി 28 കാരി തുടങ്ങിയവർക്കാണ് രോഗം ബധിച്ചത്. ഇവരെ വിവിധ റൂം ഐസൊലേഷനുകളിലേക്ക് മാറ്റി. പ്രാഥമിക സമ്പർക്ക പട്ടികയിലുൾപ്പെട്ട 11 പേരേയും സ്വയം നിരീക്ഷണത്തിൽ പ്രവേശിക്കാൻ നിർദ്ദേശിച്ചതായി ഹെൽത്ത് സൂപ്പർവൈസർ ബി.അജയകുമാർ അറിയിച്ചു.\nസ്ഥാപനം അണുവിമുക്തമാക്കിയ ശേഷം മാത്രമെ തുറന്ന് പ്രവർത്തിക്കാൻ അനുവദിക്കു. കൂടാതെ ജീവനക്കാരുടെ പേര് വിവരങ്ങൾ അടങ്ങിയ രേഖകൾ നഗരസഭ ആരോഗ്യ വിഭാഗത്തിന് കൈമാറണം. സ്ഥാപനത്തിലെ ബാക്ക് ഓഫീസിന്റെ പ്രവർത്തനം വേറിട്ടതാണ്. സന്ദർശകരുമായൊ വസ്ത്ര വിൽപന കേന്ദ്രവുമായൊ ഇവർക്ക് നേരിട്ട് ബന്ധമില്ല എന്നത് പരിശോധനയിൽ വ്യക്തമായി. അതിനാൽ കഴിഞ്ഞ ദിവസം ഇവിടം സന്ദർശിച്ചവർക്ക് ആശങ്ക വേണ്ടെന്ന് ചെയർപേഴ്സൺ അറിയിച്ചു. ഹെൽത്ത് വിഭാഗം ഉദ്യോഗസ്ഥരായ എ.സിദ്ദീഖ്, ജി.എസ്.മഞ്ചു, മുബാറക്ക് ഇസ്മായിൽ തുടങ്ങിയവരാണ് പരിശോധനക്ക് നേതൃത്വം നൽകിയത്.


കശ്മീര് രാജ്യത്തിന്റെ അവിഭാജ്യ ഘടകം; അടര്‍ത്തി മാറ്റാന് സാധിക്കില്ല: അമിത് ഷാ | Muhimmath\nHome » Kerala , News , Popular » കശ്മീര് രാജ്യത്തിന്റെ അവിഭാജ്യ ഘടകം; അടര്‍ത്തി മാറ്റാന് സാധിക്കില്ല: അമിത് ഷാ\nകശ്മീര് രാജ്യത്തിന്റെ അവിഭാജ്യ ഘടകം; അടര്‍ത്തി മാറ്റാന് സാധിക്കില്ല: അമിത് ഷാ\nWritten By Muhimmath News on Sunday, 25 September 2016 | 12:49\nകോഴിക്കോട്: കശ്മീര് ഇന്ത്യയുടെ അവിഭാജ്യ ഘടകമാണെന്നും കശ്മീരിനെ ഇന്ത്യയില് നിന്നും അടര്‍ത്തി മാറ്റാന് ഒരു ശക്തിക്കും കഴിയില്ലെന്നും ബിജെപി അധ്യക്ഷന് അമിത് ഷാ. കശ്മീര് വിഷയത്തില് ഇന്ത്യക്കാരോട് മാത്രമാണ് ചര്‍ച്ച. ഭരണഘടന അംഗീകരിക്കാത്തവരുമായി ഇനി ചര്‍ച്ചക്കില്ലെന്നും അമിത് ഷാ പറഞ്ഞു. ബിജെപി ദേശീയ കൗണ്‍സില് യോഗത്തില് സംസാരിക്കുകയായിരുന്നു അദ്ദേഹം.\nഭീകരവാദത്തെ പാക്കിസ്ഥാന് പരസ്യമായി പിന്തുണക്കുകയാണ്. എന്നാല് ഭീകരതക്കെതിരായ യുദ്ധത്തില് അന്തിമ വിജയം ഇന്ത്യക്കായിരിക്കുമെന്നും അദ്ദേഹം പറഞ്ഞു. ഭീകരതക്കെതിരായ യുദ്ധത്തില് പാര്‍ട്ടിയുടെ പിന്തുണ സൈന്യത്തിനാണ്. സൈന്യത്തെ പിന്തുണക്കാന് പ്രതിപക്ഷവും ജനങ്ങളും തയ്യാറാവണമെന്നും അദ്ദേഹം പറഞ്ഞു.\nകേന്ദ്രത്തില് ഭരണം തുടരുന്ന മോദി സര്‍ക്കാരിന് മികച്ച പ്രതിച്ഛായയാണുള്ളത്. സര്‍ക്കാരിനെതിരെ അഴിമതി ആരോപണങ്ങള് ഉന്നയിക്കാന് പ്രതിപക്ഷത്തിന് സാധിച്ചിട്ടില്ല. സമൂഹത്തിലെ ഏറ്റവും താഴെത്തട്ടിലുള്ളവരില് വരെ വികസനം എത്തിക്കുക എന്ന ലക്ഷ്യത്തിലാണ് സര്‍ക്കാര് പ്രവര്‍ത്തിക്കുന്നത്.\nജനസംഘത്തില് നിന്ന് ബിജെപി വരെയുള്ള 50 വര്‍ഷത്തെ യാത്ര അനുസ്മരിച്ചുകൊണ്ടാണ് അമിത് ഷാ പ്രസംഗം ആരംഭിച്ചത്. ദീന്‍ദയാല് ഉപാധ്യായയുടെ ജന്മശതാബ്ദി ദരിദ്രരുടെ ക്ഷേമവര്‍ഷമായി ആചരിക്കാന് തീരുമാനിച്ചിട്ടുണ്ടെന്നും അമിത്ഷാ പറഞ്ഞു.


ശബരിമല തീർത്ഥാടനം: മൊബൈൽ ഫുഡ് ലാബ് ആരംഭിച്ചു\n\_u0D36\_u0D2C\_u0D30\_u0D3F\_u0D2E\_u0D32 \_u0D24\_u0D40\_u0D7C\_u0D24\_u0D4D\_u0D25\_u0D3E\_u0D1F\_u0D28\_u0D02: \_u0D2E\_u0D4A\_u0D2C\_u0D48\_u0D7D \_u0D2B\_u0D41\_u0D21\_u0D4D \_u0D32\_u0D3E\_u0D2C\_u0D4D \_u0D06\_u0D30\_u0D02\_u0D2D\_u0D3F\_u0D1A\_u0D4D\_u0D1A\_u0D41\nകോട്ടയം: ശബരിമല തീർത്ഥാടനത്തോടനുബന്ധിച്ച് ഹോട്ടലുകളിലേയും  വ്യാപാരശാലകളിലേയും ഭക്ഷ്യ വസ്തുക്കളുടെ ഗുണനിലവാരം ഉറപ്പുവരുത്തുന്നതിന്  ഭക്ഷ്യ സുരക്ഷാ വകുപ്പിൻ്റെ മൊബൈൽ ഫുഡ്  ലബോറട്ടറി   പ്രവർത്തനമാരംഭിച്ചു.\nകുടിവെള്ളം, തേയില, മത്സ്യം, പാൽ, തൈര്, എണ്ണ, മല്ലിപ്പൊടി മുളക് പൊടി എന്നിവയുടെ സാമ്പിളുകൾ പൊതുജനങ്ങൾക്കും ലാബിൽ പരിശോധിക്കാവുന്നത്. ഇതിനായി നവംബർ 20 വരെ ജില്ലയിലെ വിവിധ സ്ഥലങ്ങളിൽ മൊബൈൽ ലാബ് പര്യടനം നടത്തും . എരുമേലിയിൽ ഇന്നും ഏറ്റുമാനൂരിൽ നാളെയും ( നവംബർ 18) , 19 ന് വൈക്കത്തും പരിശോധനാ സാമ്പിളുകൾ ശേഖരിക്കുന്നതാണ്. ഇതു സംബന്ധിച്ച വിവരങ്ങൾക്ക് ഭക്ഷ്യ സുരക്ഷാ ഓഫീസർമാരുമായി 7593 8733 19 (എരുമേലി ), 8943346542 ( ഏറ്റുമാനൂർ) , 7593873316 (വൈക്കം) എന്നീ ഫോൺ നമ്പരുകളിൽ ബന്ധപ്പെടാവുന്നതാണ്.


Sudinam Online | Malayalam news website from Kannur News Paper Sudinam Kannur ചൊക്ലിയില് വോട്ട് ചെയ്യാനെത്തിയ സ്ത്രീ കുഴഞ്ഞു വീണ് മരിച്ചു – Sudinam Online | Malayalam news website from Kannur News Paper Sudinam Kannur.\nതലശ്ശേരി: സംസ്ഥാനത്ത് പോളിംഗിനിടെ മൂന്ന് മരണം. കണ്ണൂരിലും പത്തനംതിട്ടയിലും കൊല്ലത്തും വോട്ട് ചെയ്യാനെത്തിയവരാണ് ബൂത്തില് വരിനില്‍ക്കുന്നതിനിടെ കുഴഞ്ഞു വീണ് മരിച്ചത്. വടകര ലോക്‌സഭാമണ്ഡലത്തിലെ ചൊക്ലിയില് വോട്ട് ചെയ്യാനെത്തിയ കാഞ്ഞിരത്തിന് കീഴില് മോടോളി വിജയി(66) ആണ് മരിച്ച ഒരാള്. രാമവിലാസം ഹയര്‍സെക്കന്ററി സ്‌കൂളിലെ 158-ാം നമ്പര് ബൂത്തില് വോട്ട് ചെയ്യാന് വരിയില് നില്‍ക്കെ കുഴഞ്ഞു വീഴുകയായിരുന്നു. രാവിലെ 9മണിയോടെയായിരുന്നു സംഭവം. വോട്ട് ചെയ്യാന് വലിയ നിര തന്നെയുണ്ടായിരുന്നു. ആരോഗ്യ പ്രശ്‌നങ്ങള് നേരത്തെയുള്ളയാളാണ് വിജയി. മകനോടൊപ്പമാണ് ഇവര് വോട്ട് ചെയ്യാനെത്തിയത്. അസ്വസ്ഥത … Continue reading "ചൊക്ലിയില് വോട്ട് ചെയ്യാനെത്തിയ സ്ത്രീ കുഴഞ്ഞു വീണ് മരിച്ചു"\nPublished On:Apr 23, 2019 | 11:31 am\nതലശ്ശേരി: സംസ്ഥാനത്ത് പോളിംഗിനിടെ മൂന്ന് മരണം. കണ്ണൂരിലും പത്തനംതിട്ടയിലും കൊല്ലത്തും വോട്ട് ചെയ്യാനെത്തിയവരാണ് ബൂത്തില് വരിനില്‍ക്കുന്നതിനിടെ കുഴഞ്ഞു വീണ് മരിച്ചത്. വടകര ലോക്‌സഭാമണ്ഡലത്തിലെ ചൊക്ലിയില് വോട്ട് ചെയ്യാനെത്തിയ കാഞ്ഞിരത്തിന് കീഴില് മോടോളി വിജയി(66) ആണ് മരിച്ച ഒരാള്. രാമവിലാസം ഹയര്‍സെക്കന്ററി സ്‌കൂളിലെ 158-ാം നമ്പര് ബൂത്തില് വോട്ട് ചെയ്യാന് വരിയില് നില്‍ക്കെ കുഴഞ്ഞു വീഴുകയായിരുന്നു.\nരാവിലെ 9മണിയോടെയായിരുന്നു സംഭവം. വോട്ട് ചെയ്യാന് വലിയ നിര തന്നെയുണ്ടായിരുന്നു. ആരോഗ്യ പ്രശ്‌നങ്ങള് നേരത്തെയുള്ളയാളാണ് വിജയി. മകനോടൊപ്പമാണ് ഇവര് വോട്ട് ചെയ്യാനെത്തിയത്. അസ്വസ്ഥത അനുഭവവപ്പെട്ടതിനെ തുടര്‍ന്ന് ഉടന് തന്നെ ആശുപത്രിയിലെത്തിച്ചെങ്കിലും മരിച്ചു.\nപത്തനംതിട്ട വടശ്ശേരിക്കര പേഴുംപാറയില് വോട്ടു ചെയ്യാനെത്തിയ എംപി ചാക്കോ മത്തായി ആണ് മരിച്ച മറ്റൊരാള്. വോട്ട് ചെയ്യാനെത്തിയപ്പോള് കുഴഞ്ഞു വീണാണ് ഇദ്ദേഹവും മരിച്ചത്. കൊല്ലം കിളിക്കല്ലരൂരിലെ മണിയുടെ മരണമാണ് ഏറ്റവും ഒടുവില് റിപ്പോര്‍ട്ട് ചെയ്തത്.


ജൊവാനയായിരുന്നു റിജോഷിന് എല്ലാം; എല്ലാ ദിവസവും വരും | Rijosh Murder case | Malayalam News | Manorama online\nജൊവാനയായിരുന്നു റിജോഷിന് എല്ലാം; ദിവസവും വീട്ടിൽ വരും, ഒടുവിൽ...?\nമനോരമ ലേഖകൻ November 11, 2019 12:00 AM IST\nറിജോഷും ജൊവാനയും. ചിത്രം ഫെയ്സ്ബുക്\nമുംബൈ∙ ശാന്തൻപാറ പുത്തടിയിൽ ഫാം ഹൗസ് ജീവനക്കാരൻ റിജോഷിന്റെ മൃതദേഹം കുഴിച്ചുമൂടിയ നിലയിൽ കണ്ടെത്തിയ സംഭവത്തിൽ ഒളിവിലായിരുന്ന പ്രധാന പ്രതിയുടെ അറസ്റ്റ് ഇന്നു രേഖപ്പെടുത്തിയേക്കും. റിജോഷിന്റെ ഭാര്യ ലിജിയെയും(29) ഫാം ഹൗസ് മാനേജർ വസീമിനെയും(32) വിഷം ഉള്ളിൽ ചെന്നു ഗുരുതരാവസ്ഥയിൽ ഇന്നലെ മുംബൈ പൻവേലിലെ ആശുപത്രിയിൽ പ്രവേശിപ്പിച്ചിരുന്നു. ഇളയ മകൾ ജൊവാന(2)യെ വിഷം കൊടുത്ത് കൊലപ്പെടുത്തിയ ശേഷമാണ് ഇവർ ജീവനൊടുക്കാൻ ശ്രമിച്ചത്. ജൊവാനയുടെ മൃതദേഹം ഇന്ന് പോസ്റ്റ്മോർട്ടം ചെയ്യുമെന്നു പൊലീസ് പറഞ്ഞു. പോസ്റ്റ്മോര്‍ട്ടത്തിന് ശേഷം കുട്ടിയുടെ മൃതദേഹം മുംബൈയില്‍ത്തന്നെ സംസ്കരിക്കും.\nറിജോഷ് വധം: വസീമും ലിജിയും വിഷം കഴിച്ച നിലയിൽ, രണ്ടര വയസ്സുകാരി മകൾ മരിച്ചു\nശനിയാഴ്ച ഉച്ചയ്ക്കാണു പൻവേലിലെ ലോഡ്ജിൽ ജൊവാനയെ മരിച്ച നിലയിലും ഇവരെ അവശ നിലയിലും കണ്ടെത്തിയത്. വസീമിന്റെ നില അതീവ ഗുരുതരമെന്ന് ആശുപത്രി അധികൃതർ അറിയിച്ചു. ആരോഗ്യ നില മെച്ചപ്പെട്ടാൽ ലിജിയുടെയും വസീമിന്റെയും അറസ്റ്റ് ഇന്നു രേഖപ്പെടുത്തും. ഒക്ടോബർ 31 നാണു റിജോഷിനെ കാണാതായത്. തുടർന്നു നവംബർ ഏഴിനു റിജോഷിന്റെ മൃതദേഹം ഫാം ഹൗസിനു സമീപം കുഴിച്ചു മൂടിയ നിലയിൽ കണ്ടെത്തുകയായിരുന്നു.\nകേസിൽ വസീമാണ് ഒന്നാം പ്രതി. പ്രതികളെ രക്ഷപ്പെടാൻ സഹായിച്ചതിനു വസീമിന്റെ സഹോദരൻ ഫഹാദ്(25) കഴിഞ്ഞ ദിവസം അറസ്റ്റിലായിരുന്നു. കോടതി ഫഹാദിനെ റിമാൻഡ് ചെയ്തു. വസീമിന്റെ വാട്സാപ് സന്ദേശം പിന്തുടർന്നാണ് അന്വേഷണ സംഘം പൻവേലിൽ എത്തിയത്.\nപുത്തടി മഷ്റൂം ഹട്ട് എന്ന ഫാം ഹൗസിലെ ജീവനക്കാരനായ റിജോഷിനെ ഭാര്യ ലിജിയും കാമുകനും ഫാം ഹൗസ് മാനേജരുമായ വസീമും ചേർന്ന് കൊലപ്പെടുത്തിയെന്നാണു പൊലീസിന്റെ കണ്ടെത്തൽ. 11 വർഷം മുൻപ് പ്രണയിച്ചു വിവാഹം ചെയ്ത റിജോഷിന്റെയും ലിജിയുടെയും വീടുകൾ പുത്തടിയിൽ അടുത്തടുത്താണ്. ലിജിയുമായുള്ള വിവാഹത്തിന് റിജോഷിന്റെ വീട്ടുകാർ ആദ്യം എതിരായിരുന്നു എന്നാണു പറയപ്പെടുന്നത്. റിജോഷിന്റെ നിർബന്ധം മൂലം പിന്നീട് വീട്ടുകാരും ലിജിയെ അംഗീകരിച്ചു. കുടുംബ വീട്ടിൽ നിന്നു മാറി താമസിച്ചതിനു ശേഷം ഒരു വർഷം മുൻപാണ് ഫാം ഹൗസിൽ ജോലിക്കു പോയി തുടങ്ങിയത്.\nഫാമിലെ മൃഗങ്ങളെ പരിപാലിക്കുന്ന ജോലിയായിരുന്നു റിജോഷിന്. ഏതാനും മാസം മുൻപ് ലിജി ഫാമിലെ ഏലത്തോട്ടത്തിൽ ജോലിക്കു പോയി തുടങ്ങി. റിജോഷിന് വസീം സ്ഥിരമായി മദ്യം വാങ്ങി നൽകിയിരുന്നതായി പൊലീസ് പറയുന്നു. ലിജിയുമായി ബന്ധം തുടരാൻ വേണ്ടിയാണ് വസീം ഇങ്ങനെ ചെയ്തതെന്നും സംശയിക്കുന്നു.4വർഷം മുൻപ് ഫാമിൽ മാനേജരായി എത്തിയ വസീം വല്ലപ്പോഴും ആണ് ഇരിങ്ങാലക്കുടയിലെ വീട്ടിൽ പോയിരുന്നത്. വീട്ടുകാരെയും മൂന്നു മക്കളെയും കാണാതെ റിജോഷ് ഒരു ദിവസം പോലും കഴിയുമായിരുന്നില്ല.\nഒക്ടോബർ 31ന് കാണാതായ റിജോഷ് പിറ്റേന്ന് വീട്ടിൽ എത്താത്തത് വീട്ടുകാരിൽ സംശയമുണ്ടാക്കിയതും ഇതുകൊണ്ടാണ്. റിജോഷിന്റെ ഫെയ്സ്ബുക് അക്കൗണ്ടിൽ മക്കൾക്കൊപ്പം അല്ലാത്ത ഒരു ചിത്രം പോലും ഇല്ല. ലത്തീൻ സഭയിലെ വൈദികനായ മൂത്ത സഹോദരൻ വിജോഷും ഇളയ സഹോദരൻ ജിജോഷും റിജോഷുമായി പിരിയാനാവാത്ത സ്നേഹ ബന്ധത്തിലായിരുന്നു. സഹോദരങ്ങളെ പോലെ തന്നെ അച്ഛൻ വിൻസെന്റിനും അമ്മ കൊച്ചുറാണിക്കും റിജോഷിന്റെയും കൊച്ചുമകൾ ജൊവാനയുടെയും വേർപാട് താങ്ങാവുന്നതിലധികമായി.\nEnglish Summary: Rijosh murder case; wife and friend suicide attempt\nShanthanpara Rijosh Murder


കാനറികളെ കൊത്തിപ്പറിച്ച് ചുവന്ന ചെകുത്താൻമാർ'; കണ്ണീരോടെ വീണ്ടും ബ്രസീൽ | World Cup 2018 | Brazil\nകാനറികളെ കൊത്തിപ്പറിച്ച് ചുവന്ന ചെകുത്താൻമാർ'; കണ്ണീരോടെ വീണ്ടും ബ്രസീൽ\nസ്വന്തം ലേഖകൻ July 07, 2018 09:41 PM IST\nബെല്‍ജിയത്തിന് മുന്നില് മുട്ടുകുത്തി ബ്രസീല് ലോകകപ്പിന്റെ സെമികാണാതെ പുറത്ത്. ഒന്നിനെതിരെ രണ്ട് ഗോളുകള്‍ക്കാണ് ബെല്‍ജിയത്തിന്റെ ജയം. ഫെര്‍ണാണ്ടീഞ്ഞോയുടെ സെല്‍ഫ് ഗോളില് അക്കൗണ്ട് തുറന്ന ബെല്‍ജിയത്തിന് വേണ്ടി ഡിബ്രുയ്ന് ഗോളടിച്ചു. റെനറ്റോ അഗസ്റ്റോയാണ് ബ്രസീലിന്റെ ആശ്വാസഗോള് നേടിയത്. 1986ലെ ലോകകപ്പിന് ശേഷം ആദ്യമായാണ് ബെല്‍ജിയം സെമിയിലെത്തുന്നത്. ചൊവ്വാഴ്ച നടക്കുന്ന സെമിയില് ബെല്‍ജിയം ഫ്രാന്‍സിനെ നേരിടും.\nWHAT A SAVEEEEE! MATCH WINNING SAVE FROM COURTOIS! #BRABEL pic.twitter.com/dHF1JYqKYC\nവിജയാഘോഷം കാത്തിരുന്ന മുഖങ്ങളിലെ മഞ്ഞഛായം കണ്ണീരില് പടര്‍ന്നൊലിച്ചു.. കാനറികളുടെ ചോര ചാലിച്ച ചുവപ്പണിഞ്ഞാണ് ബെല്‍ജിയം തുള്ളിച്ചാടിയത്. തുടര്‍ച്ചയായ നാലാം ലോകകപ്പിലും യൂറോപ്യന് ഷോക്കേറ്റ് ബ്രസീല് വീണു.നല്ല കളി ആസ്വദിക്കാന്, ലോകകപ്പിന്റെ തന്നെ ആവേശം കെടാതിരിക്കാന്, ബ്രസീല് നിലനില്‍ക്കണമായിരുന്നു ഇനിയും.. കൗണ്ടര് അറ്റാക്കിന്റെയും ക്ലീന് ഡിഫന്‍സിങ്ങിന്റെയും ഉത്തമപാഠപുസ്തകം തുറന്ന ബെല്‍ജിയം ഈ ജയം അര്‍ഹിക്കുന്നു. ഇതുവരെ കണ്ട ബെല്‍ജിയമായിരുന്നില്ല കസാനില്. നെയ്മര്‍ക്കും കുടീഞ്ഞോയ്ക്കും വില്യനും പൂട്ടിട്ട യൂറോപ്യന് ടീം അതിവേഗ കൗണ്ടറുകള് കൊണ്ട് ബ്രസീലിന്റെ താളം തെറ്റിച്ചു. ലുക്കാക്കുവും ഡിബ്രുയ്നും ഹസാര്‍ഡും ഭീതി വിതച്ചു കൊണ്ടേയിരുന്നു. 13–ാം മിനിറ്റില് ഫെര്‍ണാണ്ടീഞ്ഞോയുടെ സെല്‍ഫ് ഗോളിലാണ് ബെല്‍ജിയം ലീഡെടുത്തത്.\nഇമ്പമുള്ള നീക്കങ്ങള് കൊണ്ട് ബെല്‍ജിയം ഗോള്‍പോസ്റ്റ് വരെ പലകുറിയെത്തി പൗളീഞ്ഞോയും മാഴ്സലോയും കുടീഞ്ഞോയുമെല്ലാം. എന്നാല് ചരടു പൊട്ടിയ പട്ടം കണക്കെ എങ്ങോട്ടോ പറന്നു അവരുടെ ഷോട്ടുകള്. കൗണ്ടര് അറ്റാക്കിന്റെ പൂര്‍ണത കണ്ടും രണ്ടാം ഗോളിന് വഴിവച്ച നീക്കത്തില്. ലുക്കാക്കു തുടങ്ങിവച്ച, ഡിബ്രുയന് കോരിത്തരിപ്പിച്ച പ്രവാഹം..\nരണ്ടാം പകുതിയില് ബ്രസീല് കളി മാറ്റി. ബെല്‍ജിയത്തിന്റെ കൗണ്ടര് അറ്റാക്കുകളെ നിയന്ത്രിച്ച്, ഗോള് തേടി ഇരച്ചുകയറി. ഒപ്പം ചില സബ്സ്റ്റിറ്റ്യൂഷനുകളും. വില്യനെ മാറ്റി ഫിര്‍മീന്യോയെ ഇറക്കി.., ജിസ്യൂസിന് പകരം ഡഗ്ലസ് കോസ്റ്റ, പൗളീഞ്ഞോയെ വലിച്ച് റെനറ്റോ അഗസ്റ്റോ കളത്തില്. 76–ാം മിനിറ്റില് അഗസ്റ്റോയിലൂടെ ബ്രസീലിന്റെ മറുപടി ഗോള്.കളിയുണര്‍ന്നു.. കസാന് ആവേശം കൊണ്ടു. ബെല്‍ജിയം ഗോളടി ഉപേക്ഷിച്ച് പ്രതിരോധത്തിലേക്ക് വലിഞ്ഞു. മഞ്ഞജഴ്സിക്കാര് സൈറന് മുഴക്കി പാഞ്ഞടുത്തു കൊണ്ടേയിരുന്നു ഗോളിലേക്ക്.എന്നാല് തിബോ കോര്‍ട്ടോ എന്ന ഗോളിയോട് ബ്രസീല് തോറ്റു. ബ്രസീലിന്റെ ഗോള്‍ശ്രമങ്ങള്‍ക്ക് മുന്നില് ചിറകുവിരിച്ചു നിന്നു കോര്‍ട്ടോ. ഒരു കാര്യത്തില് ബ്രസീലിന് അഭിമാനിക്കാം. മനോഹര ഫുട്ബോളുമായി റഷ്യയുടെ മനംകവര്‍ന്നാണ് മടക്കം.


By : Web Desk October 4, 2019 comments\nഅഫ്ഗാനിസ്ഥാനിൽ കുട്ടികൾക്കെതിരായ അതിക്രമങ്ങൾ വർധിക്കുന്നതായി ഐക്യരാഷ്ട്രസഭയുടെ കണ്ടെത്തൽ. കുട്ടികൾ ഇരകളാകുന്ന ദുരന്തങ്ങളുടെ നിരക്കിൽ 82 ശതമാനത്തിന്റെ വർധനവുണ്ടായതായി ഐക്യരാഷ്ട്രസഭ സെക്രട്ടറി ജനറൽ അന്റോണിയോ ഗുട്ടറസ് പറഞ്ഞു. 14000 നിയമലംഘനങ്ങളാണ് കുട്ടികൾക്കെതിരെ കഴിഞ്ഞ നാലു വർഷക്കാലയളവിനുള്ളിൽ റിപ്പോർട്ട് ചെയ്തത്.\nഅഫ്ഗാനിസ്ഥാനിലെ സുരക്ഷാവീഴ്ചകളാണ് കുട്ടികൾക്കെതിരായ അതിക്രമങ്ങൾ വർധിക്കാൻ കാരണമെന്നാണ് ഐക്യരാഷ്ട്രസഭയുടെ റിപ്പോർട്ടിൽ പറയുന്നത്. 3500 കുട്ടികൾ കഴിഞ്ഞ നാല് വർഷത്തിനിടെ കൊല്ലപ്പെട്ടതായും 9000 പേർക്ക് പരിക്കേറ്റതായും റിപ്പോർട്ട് ചൂണ്ടിക്കാട്ടുന്നു.\n18 വർഷമായി അഫ്ഗാനിൽ നടക്കുന്ന യുദ്ധത്തിന്റെ പരിണിതഫലങ്ങൾ ഏറ്റവുമധികം ബാധിക്കുന്നത് കുട്ടികളെയാണെന്നത് ദുഖകരമാണെന്ന് ഐക്യരാഷ്ട്രസഭ സെക്രട്ടറി ജനറൽ ആന്റോണിയോ ഗുട്ടറസ് പറഞ്ഞു. 274 കുട്ടികൾ ലൈംഗികചൂഷണത്തിന് ഇരയായിട്ടുണ്ടെന്നും ഐക്യരാഷ്ട്രസഭയുടെ റിപ്പോർട്ടിൽ പറയുന്നു.\nRead more on: Afghanistan | UN\nഐഎസില് ചേര്‍ന്ന മലയാളി യുവാവ് അഫ്ഗാനിസ്ഥാനില് കൊല്ലപ്പെട്ടതായി റിപ്പോര്‍ട്ട്


ഐലീഗ് ഫുട്‌ബോളിന് ഇന്ന് കിക്കോഫ്; ആദ്യ മത്സരത്തില് ഗോകുലം കേരള ചെന്നൈയ്‌ക്കെതിരെ – Chandrika Daily\nBy Subin Saturday January 9, 2021 09:23 am\nഐലീഗ് ഫുട്‌ബോളിന് ഇന്ന് കിക്കോഫ്; ആദ്യ മത്സരത്തില് ഗോകുലം കേരള ചെന്നൈയ്‌ക്കെതിരെ\nഗോകുലം ടീമില് ഇത്തവണ 11 മലയാളികളാണ് സ്ഥാനം പിടിച്ചത്.\nകൊല്‍ക്കത്ത: ഐലീഗ് ഫുട്‌ബോളിന് ഇ്ന്ന് കൊല്‍ക്കത്തയില് തുടക്കം. ഉദ്ഘാടന മത്സരത്തില് ഗോകുലം കേരള എഫ് സി ചെന്നൈ സിറ്റി എഫ് സിയെ നേരിടും. കൊല്‍ക്കത്തയ്ക്ക് അടുത്തുള്ള കല്യാണി സ്‌റ്റേഡിയത്തില് രാത്രി ഏഴ്മണിക്കാണ് മത്സരം.\nഐലീഗില് കേരളത്തില് നിന്നുള്ള ഏക ക്ലബായ ഗോകുലം ടീമില് ഇത്തവണ 11 മലയാളികളാണ് സ്ഥാനം പിടിച്ചത്. നാല് വിദേശ താരങ്ങളും ടീമിലുണ്ട്. ഗോകുലം റിസര്‍വ് ടീമില് നിന്നും നാല് മലയാളികള് ആണ് ഈ പ്രാവശ്യം സീനിയര് ടീമില് എത്തിയത്.\nഗോകുലം ഐ എഫ് എ ഷീല്‍ഡ് മത്സരങ്ങള്‍ക്ക് വേണ്ടി ഒരു മാസം മുന്നേ കൊല്‍ക്കത്തയില് എത്തിയിരുന്നു. ഐ എഫ് എ ഷീല്‍ഡിനു ശേഷം ടീം കൊല്‍ക്കത്തയില് തന്നെ പരിശീലനം തുടര്‍ന്നു. കോവിഡ് കാരണം രണ്ടു ഘട്ടങ്ങള് ആയിട്ടാണ് ഈ പ്രാവശ്യം കളി നടക്കുന്നത്.\nആദ്യ ഘട്ടത്തില് എല്ലാ ടീമുകളും തമ്മില് കളിക്കും. അതില് ആദ്യ സ്ഥാനത്തു വരുന്ന ആറു ടീമുകള് രണ്ടാം ഘട്ടത്തില് ഐ ലീഗ് കപ്പിന് വേണ്ടി കളിക്കും. ഭാക്കിയുള്ള അഞ്ചു ടീമുകള് തമ്മില് കളിച്ചു അതില് ഏറ്റവും കുറവ് പോയിന്റ് നേടുന്ന ടീം റെലിഗെറ്റ് ആകും. വണ് സ്‌പോര്‍ട്‌സ് ചാനലില് കളി തത്സമയ സംപ്രേഷണം ചെയ്യും.\nഗോകുലം ടീം ലിസ്റ്റ്\nഗോള്‍കീപ്പര്‍സ്: സി കെ ഉബൈദ്, വിഘ്‌നേശ്വരന് ഭാസ്‌കരന്, പി എ അജ്മല്\nഡിഫെന്‍ഡേര്‍സ്: അലക്‌സ് സാജി, ദീപക് ദേവരാണി, മുഹമ്മദ് ജാസിം, ജസ്റ്റിന് ജോര്‍ജ്, നവോച്ച സിംഗ്, സോഡിങ്‌ലിയാന, സെബാസ്റ്റ്യന്, മുഹമ്മദ് അവാല് (ക്യാപ്റ്റന്)\nമിഡ്ഫീല്‍ഡര്‍സ്: മുഹമ്മദ് റാഷിദ്, ഷിബില് മുഹമ്മദ്, മുത്തു ഇരുളാണ്ടി മായാകണ്ണന്, സല്‍മാന് കെ, വിന്‍സി ബാരെറ്റോ, താഹിര് സമാന്, എം സ് ജിതിന്.\nഫോവേഡ്‌സ്: എമില് ബെന്നി, ഫിലിപ്പ് അഡ്ജ, ഡെന്നിസ് ആഗ്യരെ, റൊണാള്‍ഡ് സിംഗ്, ലാല്‍റോമാവിയ


കരിപ്പൂരിൽ വൻ സ്വർണവേട്ട; 3.763 കിലോ സ്വർണം പിടിച്ചെടുത്തു; മൂന്ന് യാത്രക്കാർ പിടിയിൽ | over3kg gold seized in Karippur Airport today – News18 Malayalam\nഇന്ത്യന് വിപണിയില് ഏകദേശം ഒരു കോടി 81 ലക്ഷം വില വരുന്ന സ്വർണമാണ് ഇന്ന് പിടികൂടിയത്. സ്വർണം കടത്താൻ ശ്രമിച്ചതിന് മൂന്ന് യാത്രക്കാരെ അറസ്റ്റ് ചെയ്തിട്ടുണ്ട്.\nLast Updated : September 12, 2021, 15:16 IST\nകോഴിക്കോട്: കരിപ്പൂര് വിമാനത്താവളത്തില് മൂന്നു കിലോ 763 ഗ്രാം സ്വർണം പിടികൂടി. മൂന്ന് വിത്യസ്ത കേസുകളില് നിന്നുമാണ് കോഴിക്കോട് എയര്‍പോര്‍ട്ട് ഇന്റലിജന്‍സ് ഇത്രയധികം സ്വർണം പിടികൂടിയത്. ഇന്ത്യന് വിപണിയില് ഏകദേശം ഒരു കോടി 81 ലക്ഷം വില വരുന്ന സ്വർണമാണ് ഇന്ന് പിടികൂടിയത്. സ്വർണം കടത്താൻ ശ്രമിച്ചതിന് മൂന്ന് യാത്രക്കാരെ അറസ്റ്റ് ചെയ്തിട്ടുണ്ട്. മലപ്പുറം, കാസർഗോഡ്, പാലക്കാട് മണ്ണാര്‍ക്കാട് സ്വദേശികളാണ് പിടിയിലായത്. സൌദിയിൽനിന്ന് വന്ന രണ്ടു വിമാനങ്ങളിലും മസ്ക്കറ്റിൽനിന്ന് വന്ന ഒരു വിമാനത്തിലുമുണ്ടായിരുന്ന യാത്രക്കാരെയാണ് പിടികൂടിയത്.\nനിസാമുദ്ദീൻ എക്സ്പ്രസ്സിൽ കവർച്ച നടത്തിയത് ട്രെയിനിലെ സ്ഥിരം കുറ്റവാളി അക്തർ ബാദ്ഷാ എന്ന് സംശയം. പോലീസ് കാണിച്ച ഫോട്ടോ കവർച്ചയ്ക്ക് ഇരയായ യുവതി വിജയലക്ഷ്മി തിരിച്ചറിഞ്ഞു. ഇയാളും കമ്പാർട്ട്മെൻറ്റിൽ ഉണ്ടായിരുന്നെന്ന് വിജയലക്ഷ്മി പോലീസിന് മൊഴി നൽകി. ട്രെയിൻ കേന്ദ്രീകരിച്ച് സ്ഥിരമായി കവർച്ച നടത്തുന്ന അക്തർ നിരവധി കേസുകളിൽ പ്രതിയാണ്. നിസാമുദ്ദീൻ എക്സ്പ്രസ്സിലെ കവർച്ചയ്ക്ക് പിന്നിലും ഇയാൾ തന്നെയാണെന്നാണ് പോലീസിന് സംശയം. കവർച്ച നടന്നത് ട്രെയിൻ കേരളത്തിൽ പ്രവേശിക്കുന്നതിനുമുമ്പ് ആണെന്നാണ് പോലീസിന്റെ നിഗമനം. അങ്ങനെയെങ്കിൽ തമിഴ്നാട് പോലീസ് കേസ് അന്വേഷണം ഏറ്റെടുക്കേണ്ടിവരും.\nFirst published: September 12, 2021, 15:16 IST\nGold SeizeGold smugglingKarippur Gold smuggling


പാചക കലയുടെ കൂട്ടുകാരി\n'പാചകത്തില് ഞാനൊരു ഭാവി ഉണ്ടാക്കുമെന്ന് എന്റെ വീട്ടുകാര് ഒരിക്കലും പ്രതീക്ഷിച്ചിരുന്നില്ല. പക്ഷേ അങ്ങനെ സംഭവിച്ചു.'വിനിത ജെയിന് പറയുന്നു. ബാംഗ്ലൂരിലെ ഒരു വ്യവസായിയാണ് വിനിത. വീട്ടില് ഉണ്ടാക്കുന്ന സോസുകള് ഉപയോഗിച്ച് ഇറ്റാലിയന് രീതിയിലുള്ള പാസ്ത, പിസ്സ എന്നിവ എളുപ്പത്തില് ഉണ്ടാകാനുള്ള വിദ്യയാണ് 'വിനീസ് ഫുഡ്‌സ്' നല്‍കുന്നത്. പാസ്തയെയും പിസ്സയെയും കുറിച്ചുള്ള ആള്‍ക്കാരുടെ തെറ്റിദ്ധാരണ മാറ്റാനാണ് വിനിത ശ്രമിക്കുന്നത്. നല്ല രീതിയില് ഉണ്ടാക്കി കഴിഞ്ഞാല് ഇവയെല്ലാം പോഷക ഘടകങ്ങള് നിറഞ്ഞ ഭക്ഷണങ്ങളാണ്. തന്റെ അനുഭവങ്ങളാണ് വിനിതക്ക് ഇത്തരത്തില് ഒരു സംരംഭം തുടങ്ങാന് പ്രചോദനമായത്. വിനിതയുടെ മകന് ആഹാരത്തില് നിന്ന് അലര്‍ജി ഉണ്ടായിരുന്നു. അതുകൊണ്ടുതന്നെ വീട്ടിലെ ആഹാരം മാത്രമാണ് ഉപയോഗിച്ചിരുന്നത്. വിപണിയില് ലഭിക്കാത്ത സോസുകള് വീട്ടില് ഉണ്ടാക്കാന് തുടങ്ങി. അങ്ങനെയാണ് ഒരു ദിവസം ഇത് വ്യാവസായികമായി തുടങ്ങാന് പദ്ധതിയിട്ടത്.\nവിനിതയുടെ വിദ്യാഭ്യാസ യോഗ്യത കണക്കാക്കുമ്പോള് ഈ മോഖലയിലേക്കുള്ള കടന്നുവരവ് ഒരു അതിശയമായാണ്. രാജസ്ഥാനിലെ അജ്‌മേറിലാണ് വിനിത ജനിച്ചതും വളര്‍ന്നതും. ഒരു സാധാരണ കുടുംബമായിരുന്നു ഇവരുടേത്. മാതാപിതാക്കള് അധ്യാപകരായിരുന്നു. കണക്കിനോടായിരുന്നു വിനിതക്ക് താത്പര്യം. ആര്‍ക്കിടെക്ചര് പഠിക്കമെന്നായിരുന്നു ആഗ്രഹമെങ്കിലും നടന്നില്ല. എന്നാലും കണക്കിനോടുള്ള ഇഷ്ടം അങ്ങനെ തന്നെ ഉണ്ടായിരുന്നെങ്കിലും കമ്പ്യൂട്ടര് സയന്‍സുമായി ബന്ധപ്പെട്ട് കോഴ്‌സുകളാണ് ചെയ്തത്. കുടുംബപരമായി അധ്യാപനത്തിന്റെ വേരുകള് ഉണ്ടായിരുന്നതുകൊണ്ട് കോളേജില് പഠിക്കുമ്പോള് തന്നെ ട്യൂഷന് എടുക്കുമായിരുന്നു. അക്കാലത്ത്9മുതല്5വരെയുള്ള ജോലികളോട് വിനിതക്ക് വെറുപ്പായിരുന്നു. എന്തെങ്കിലും സ്വന്തമായി ചെയ്യാനായിരുന്നു അവരുടെ ആഗ്രഹം.\nഡിഗ്രി കഴിഞ്ഞപ്പോള് വിവാഹം നടന്നു. വിവാഹ ജീവിതം വിനിതയുടെ പുതിയ ഒരു അദ്ധ്യായനമായിരുന്നു. വിനിത3രാജ്യങ്ങളുടെയും സംസ്‌കാരത്തിന്റെ ഭാഗമായി മാറി. ഇന്ത്യ, ഓസ്‌ട്രേലിയ, ഇംഗ്ലണ്ട്. വിവാഹത്തിനി ശേഷം ഈ3രാജ്യങ്ങളില് അവര് മാറി മാറി താമസിച്ചു. ആദ്യം ഓസ്‌ട്രേലിയക്ക് പോയപ്പോള് അവിടെ ചൈല്‍ഡ് കെയര് കോ-ഓര്‍ഡിനേറ്ററായി ജോലി നോക്കി. പിന്നീട് അവിടുത്തെ ഒരു ഇന്‍ഷ്വറന്‍സ് കമ്പനിയില് ചേര്‍ന്നു.\n'ആദ്യമൊക്കെ യാത്രകള് എനിക്ക് വളരെ ബുദ്ധിമുട്ടായിരുന്നു. രണ്ട് മൂന്ന് തവണയായപ്പോള് തനിയെ ഇഷ്ടപ്പെട്ടുതുടങ്ങി. ഞാന് ഇപ്പോഴും സ്വതന്ത്രയാണ്. അതുകൊണ്ടുതന്നെ എനിക്ക് കുട്ടികളെയും കൂട്ടി ഒറ്റക്ക് യാത്ര ചെയ്യാന് ഒരു പ്രയാസവും ഇല്ലായിരുന്നു. ഒരുവീട്ടില് നിന്ന് മറ്റൊരു വീട്ടിലേക്ക് മാറുന്നത് ശീലമായിമാറി.' വിനിത പറയുന്നു.\nആസ്‌ട്രേലിയയില് നിന്ന് രണ്ട് വര്‍ഷം കഴിഞ്ഞ് ഇന്ത്യയിലേക്ക് തിരിച്ച് വന്നു. ഒരു അമ്മ എന്ന നിലയില് വളരെ അഭിമാനവും സന്തോഷവും ഉണ്ടായിരുന്നു. 'ഞാന് ഒരു മുഴുനീള വീട്ടമ്മയായി മാറിയിരുന്നു. എന്റെ കുട്ടികള്‍ക്കാണ് ഞാന് എപ്പോഴും മുന്‍ഗണന നല്‍കിയിരുന്നത്.' എന്നിരുന്നാലും എന്തെങ്കിലും ചെയ്യാനുള്ള ആഗ്രഹം മനസ്സില് അപ്പോഴും ഉണ്ടായിരുന്നു. തുടര്‍ന്ന് തന്റെ ഒരു സഹോദരന്റെ കൂടെ ജോലി ചെയ്യാന് അവര് അവര് തീരുമാനിച്ചു. അവിടെ നിന്ന് ബാനറുകളും ലോഗോയും ഡിസൈന് ചെയ്യാന് പഠിച്ചു. 'അവനില് നിന്നാണ് ഒരു ഉത്പന്നത്തിന്റെ സ്ഥിതി, കസ്റ്റമറുമായുള്ള ഇടപെടല് പിന്നെ മാര്‍ക്കറ്റിങ്ങ് എന്ന കല എന്നിവയെ കുറിച്ച് പഠിച്ചത്.'\n'വിവാഹത്തിന് മുമ്പ് ഞാന് അങ്ങനെ പാചകം ചെയ്യാറില്ലായിരുന്നു. എന്നാല് എന്റെ അമ്മ ചെയ്യുന്നത് നോക്കി നില്‍ക്കുമായിരുന്നു. വിദേശത്ത് പോയപ്പോള് സ്വന്തമായി പാചകം ചെയ്യാന് തുടങ്ങി. പാചകം ചെയ്യന് ഞാന് അത്ര മോശമല്ല എന്ന് അപ്പോള് മനസ്സിലായി.' അവര് പറയുന്നു. 'എനിക്ക് പുതിയ പുതിയ ആള്‍ക്കാരെ പരിചയപ്പെടാന് വളരെ ഇഷ്ടമായിരുന്നു. ഞങ്ങള് താമസിച്ചിരുന്ന സ്ഥലത്തെല്ലാം എനിക്ക് ഇന്ത്യാക്കാരുമായും ആ പ്രദേശത്തുള്ളവരുമായും സൗഹൃദം ഉണ്ടായിരുന്നു. ഞാന് ഉണ്ടാക്കുന്ന ആഹാരം എല്ലാവര്‍ക്കും ഇഷ്ടമായിരുന്നു. ഇത് എനിക്കെപ്പോഴും എന്തെങ്കിലും പുതുതായി പരീക്ഷിക്കാന് പ്രചോദനമായി.' അവര് പറയുന്നു. വിനിതയും ഇന്ത്യക്കാരായ സുഹൃത്തുക്കളും ചേര്‍ന്നാണ് നിരവധി പാചക വിദ്യകള് പരീക്ഷിക്കുമായിരുന്നു. 'പാചകത്തിനോടുള്ള എന്റെ താതപര്യം കൂടി. ഞാന് മുമ്പ് ചെയ്യാത്ത പല പാചകങ്ങളും ചെയ്യാന് ശ്രമിച്ചു.' ബ്രിസ്‌ബെയിനിലുള്ള ഒരു സുഹൃത്ത് സ്വന്തമായി റെസ്റ്റോറന്റ് തുടങ്ങുന്നുണ്ടായിരുന്നു. ഒരു നല്ല പാചകക്കാരി കൂടിയായിരുന്നു ആ സുഹൃത്ത്. പുതിയ പാചക വിദ്യകള് ചെയ്യാന് വിനിതയെ പഠിപ്പിച്ചത് അവരാണ്.\nഇംഗ്ലണ്ടിലായിരുന്നപ്പോള് ഇളയ കുഞ്ഞ് വളരെ ചെറുതായിരുന്നു. അതുകൊണ്ട് കൂടുതല് സമയവും വീട്ടില് തന്നയാണ് ചെലവഴിച്ചത്. വിദേശത്ത് ആരുടേയും സഹായം ലഭിക്കാത്തത് കൊണ്ട് നിരവധി ജോലികള് ഉണ്ടായിരുന്നു. കൂടുതല് സമയവും ചെലവഴിച്ചത് കുട്ടികളെ സ്‌കൂളിലേക്കും തിരിച്ചും എത്തിക്കാനായിരുന്നു. കൂടാതെ മ്യൂസിക് ക്ലാസ്, ടെന്നീസ്, പാര്‍ക്ക് ഇവിടെയെല്ലാം ഞാനായിരുന്നു കൊണ്ടുപോയിരുന്നത്. വളരെ തിരക്ക് പിടിച്ച ജീവിതമായിരുന്നു എന്റേത്. എനിക്ക് ആ ദിനങ്ങള് ഇപ്പോഴും ഇഷ്ടമാണ്. കാരണം, എനിക്ക് ഡ്രൈവ് ചെയ്യാനും കുട്ടികളുടെകൂടെ കളിക്കാനും വളറെ ഇഷ്ടമായിരുന്നു. അവരുടെ രണ്ട് മക്കളും ആസ്‌ട്രേലിയയില് പാട്ട് പഠിക്കുന്നുണ്ട്. തന്റെ മകന് ഒരു സംഗീതോപകരണം പഠിക്കാന് വിനിതയെ ഒരുപാട് പ്രോല്‍സാഹിപ്പിച്ചിരുന്നു. അങ്ങനെ ഞാന് ഓടക്കുഴല് പഠിക്കാന് തീരുമാനിച്ചു. 'ഞാന് പെട്ടെന്ന് പഠിച്ചെടുത്തു. എന്നാല് ഇപ്പോള് പ്രാക്ടീസ് ചെയ്യാത്തതുകൊണ്ട് കുറേയൊക്കെ പോയി. ഓടക്കുഴല് ഇനിയും പഠിക്കണമെന്ന് ആഗ്രഹമുണ്ട്.'\nവിനിത എപ്പോഴും പഠിക്കാന് ആഗ്രഹിച്ചിരുന്നു. അത് ഒരു സുഹൃത്തില് നിന്നായാലും അപരിചിതനില് നിന്നായാലും ഒരുപോലെ തന്നെ. 'എനിക്ക് ഇംഗ്ലണ്ടിലും ആസ്‌ട്രേലിയയിലും ഏറ്റവും കൂടുതല് ഇഷ്ടപ്പെട്ടത് ആവിടുത്തെ ആള്‍ക്കാരുടെ പെരുമാറ്റമാണ്. എല്ലാ വിഷമങ്ങളും മറന്ന് ഞങ്ങളോട് വളരെ മാന്യമായാണ് അവര് പെരുമാറുന്നത്. ഒരു പച്ചക്കറി കടയില് ചെന്നാല് പോലും അവര്‍നിങ്ങളെ വന്ദിക്കും. നിങ്ങല്‍ക്ക് സുഖം തന്നെയല്ലോ എന്ന് ചോദിക്കും. ഇടപാടുകാരോട് പെരുമാറേണ്ട രീതി ഞാന് അവിടെ നിന്നാണ് പഠിച്ചത്. ഒരു വ്യവസായി ആകുന്നതുപോലെ പ്രാധാന്യം ഇടപാടുകാരെ സന്തോഷിപ്പിക്കുന്നതിലും ഉണ്ട്.'\nഒരു വ്യവസായി ആകുന്നത് അത്ര എളുപ്പമല്ല. സമയം വളരെ കുറച്ച് മാത്രമേ കിട്ടൂ. തുടക്കത്തില് വിനിത വല്ലാതെ ബുദ്ധിമുട്ടി. ഉത്പാദനം, വിപണിയില് എത്തിക്കല്, അക്കൗണ്ടിങ്ങ് ഇതെല്ലാം ഒറ്റക്ക് നോക്കണമായിരുന്നു. കൂടാതെ കുട്ടികളുടെയും വീട്ടുകാര്യങ്ങളും ശ്രദ്ധിക്കണം. ചില സമയത്ത് കൈവിട്ടുപോകാറുണ്ട്. ഇത് ഞാന് ചെയ്യണമോ എന്ന് തോന്നിയിട്ടുണ്ട്. പക്ഷം മനസ്സ് എപ്പോഴും ചെയ്യണം എന്ന് പറഞ്ഞുകൊണ്ടേയിരുന്നു. ഒരു ടീം ഉണ്ടാക്കി കഴിഞ്ഞപ്പോള് എല്ലാം എളുപ്പമായി. വിനിത പറയുന്നു. 'ഇപ്പോഴത്തെ സ്ഥിതിയില് ഞാന് ഒരുപാട് സമ്പാദിക്കുന്നില്ല. പക്ഷേ പക്ഷേ എന്തോ വലിയ ആത്മ സംതൃപ്തി തോന്നുന്നു. പണ്ടത്തെക്കാള് ആത്മവിശ്വാസം കൂടിയിട്ടുണ്ട്.\nവിനീസ് ഫുഡിന് പുറമെ ഒരു എന്.ജി.ഒ നടത്തുന്ന തന്റെ സുഹൃത്തിനെ സഹായിക്കാനും സമയം കണ്ടെത്താറുണ്ട്. ആദ്യമൊക്കെ ഞാന് ഒരുപാട് വായിക്കുമായിരുന്നു. എന്നാല് ഇന്ന് അതിന് സമയം കിട്ടാറില്ല. ഒരു ദിവസം തീരുന്നതിന് മുമ്പ് കുറച്ച് നേരം ടി.വി കാണും അത്ര തന്നെ. 'എനിക്ക് തായ് ഫുഡാണ്. നടക്കാന് ഇഷ്ടമായതുകൊണ്ട് എന്നും സുഹൃത്തുക്കളോടൊപ്പം നടക്കാന് പോകാറുണ്ട്. അത് ഏറ്റവും നല്ല നിമിഷങ്ങളാണ്. ഒരുപാട് സംസാരിക്കാന് അവസരം കിട്ടാറുണ്ട്.' അവര് പറയുന്നു.\nതാന് ഒരു ലളിതമായ വ്യക്തിയാണ് വിനിത പറയുന്നു. 'എനിക്ക് ഫാഷനോട് നല്ല താത്പര്യമാണ്. എന്നാല് വളരെ ലളിതമായ വസ്ത്രങ്ങളാണ് ഞാന് ഉപയോഗിക്കുന്നത്. എനിക്ക് ഓറഞ്ചും പിങ്കുമാണ് ഏറ്റവും ഇഷ്ടം. ഒരു സ്വാഭാവികമായി ഭംഗിയാണ് ഞാന് ആഗ്രഹിക്കുന്നത്.'\nയാത്രകളും വ്യത്യസ്തമായ ആള്‍ക്കാര് തമ്മിലുള്ള സൗഹൃദവും വിനിതയെ ജീവിതത്തില് ഒരുപാട് സഹായിച്ചു. 'ആരെ സഹായിക്കണം, എങ്ങനെ സഹായിക്കണം, മാന്യമായ രീതിയില് 'ഇല്ല' എന്ന് പറയാനൊക്കെ ഞാന് പഠിച്ചു. ഞാന് ശിരിയായ വഴിയിലാണ് സഞ്ചരിക്കുന്നതെന്ന് ഇടക്കൊക്കെ തോന്നാറുണ്ട്. കാരണം എനിക്ക് അത്ര വലിയ സന്തോഷമാണ് ലഭിക്കുന്നത്. കൂടുതല് കാലം കേടാവാതിരക്കാനുള്ള ആഹാരം വിപണിയില് എത്തിക്കുക എന്നത് വലിയൊരു വെല്ലുവിളിയാണ്. എനിക്ക് ഒരുപാട് സ്ത്രീകളെ സഹായിക്കണമെന്നുണ്ട്. അവര്‍ക്ക് ഒരു ജോലി നല്‍കാനാണ് ആഗ്രഹിക്കുന്നത്. എല്ലാവരുടേയും സാധനങ്ങളുടെ പട്ടികയില് വീനസ് ഫുഡും വരണമെന്നാണ് ആഗ്രഹം.\n'ഒരു സ്ത്രീ എന്ന നിലയില് ഇത് ഒരു വെല്ലുവിളി തന്നെയായിരുന്നു. പെണ്‍കുട്ടികള്‍ക്ക് തുല്യമായ അവസരം നല്‍കുന്ന കുടുംബത്തില് ജനിച്ചത് വലിയ ഒരു ഭാഗ്യമാണ്. എന്റെ ഭര്‍ത്താവ് എനിക്ക് വേണ്ട എല്ലാ സ്വാതന്ത്ര്യവും നല്‍കുന്നു. അദ്ദേഹവും നല്ല പാചകക്കാരനാണ്. നല്ലരീതിയില് പാചകം ചെയ്യാന് അദ്ദേഹമാണ് എന്നെ പ്രോല്‍സാഹിപ്പിക്കുന്നത്.' അവര് പറയുന്നു\nസ്ത്രീകളെ കൂടുതല് പ്രോല്‍സാഹിപ്പിച്ച് കഴിഞ്ഞാല് ഈ സമൂഹവും മെച്ചപ്പെട്ട നിലയിലെത്തും. വരുമാനം ഉണ്ടാക്കുക മാത്രമല്ല ഒരു വീട്ടമ്മയാകാന് ആഗ്രഹിക്കുന്നവര്‍ക്ക് അവര് വീട്ടില് ചെയ്യുന്ന കാര്യങ്ങളെ ബഹുമാനിക്കുക എന്നതാണ് വിനിതയുടെ അഭിപ്രായം.


Chicken Korma - ചിക്കൻ കുറുമ Pajakam in Malayalam\nവളരെ സ്വാദിഷ്ടവും, പെട്ടെന്ന് തയ്യാറാക്കാന് കഴിയുന്ന ഒരു വിഭവമാണ് ചിക്കൻ കുറുമ. ടൊമാറ്റോ റൈസ്, ലമണ് റൈസ്, ഗീ റൈസ് തുടങ്ങിയവയുടെ കൂടെ കഴിക്കാവുന്നതാണ്. ചിക്കൻ കുറുമ എങ്ങനെ തയ്യാറാക്കാമെന്നു നോക്കാം.\nകൊതിയൂറുന്ന മറ്റു ചിക്കൻ വിഭവങ്ങൾ…\nകോഴി ഇറച്ചി - 1 കിലോ\nസവാള -4എണ്ണം (അരിഞ്ഞത്)\nഇഞ്ചി - ഒരു സ്പൂൺ ( പേസ്റ്റാക്കിയത് )\nവെളുത്തുള്ളി - ഒരു സ്പൂൺ ( പേസ്റ്റാക്കിയത് )\nപച്ചമുളക് - 10 എണ്ണം ( പേസ്റ്റാക്കിയത് )\nചെറിയുള്ളി ചതച്ചത് -3സ്പൂൺ\nഉരുളക്കിഴങ്ങ് -3എണ്ണം വേവിച്ചത്\nകുരുമുളക് പൊടി ( വൈറ്റ് ) -2സ്പൂൺ\nഗരം മസാല - ഒന്നര സ്പൂൺ\nതേങ്ങാപാൽ - 1 തേങ്ങയുടെത്\nതൈര് -2സ്പൂൺ\nവെളിച്ചണ്ണ - ആവശ്യത്തിന്\nമല്ലിയില -2സ്പൂൺ\nബദാം / അണ്ടിപ്പരിപ്പ് - 10 എണ്ണം\nഡാൾഡ - 1സ്പൂൺ\nകോഴി ഇറച്ചി കഴുകി വെക്കണം.\nഒരു പാത്രത്തിൽ4സ്പൂൺ വെളിച്ചണ്ണ ഒഴിച്ച് ചൂടാവുമ്പോൾ സവാള അരിഞ്ഞത്, അരച്ച് വെച്ച വെളുത്തുള്ളി, ഇഞ്ചി, പച്ചമുളക് ഇട്ട് വഴറ്റുക. എന്നിട്ട് തക്കാളി അരിഞ്ഞ് ഇട്ട് വഴറ്റണം. വഴന്നു വരുമ്പോൾ കുരുമുളക് പൊടിയും ഗരം മസാല പൊടിയും ചേർത്ത് ഇളക്കുക.\nഇതിലേക്ക് ഉപ്പും, തൈരും, കോഴി ഇറച്ചിയും ചേർത്ത് നന്നായി ഇളക്കി മൂടിവെച്ച് വേവിക്കണം.\nഇതിലേക്ക് ഉരുളക്കിഴങ്ങ് വേവിച്ചതും തേങ്ങാ പാലും ചേർത്ത് നന്നായി യോജിപ്പിക്കുക. ബദാം / അണ്ടിപ്പരിപ്പ് പത്ത് എണ്ണം ചുട് വെള്ളത്തിൽ കുതിർത്തി തൊലി കളഞ്ഞ് അരച്ച് പേസ്റ്റാക്കി ഇതിലേക്ക് ഒഴിക്കുക.\nഒരു പാനിൽ കുറച്ച് ഡാൾഡ ഒഴിച്ച് ചെറിയുള്ളി ചുവപ്പിച്ച് ഒരു നുള്ള് ഗരം മസാലയും, മഞ്ഞൾ പൊടിയും, കുരുമുളക്‌പൊടിയും മല്ലിയിലയും ഇട്ട് ഇളക്കി ചിക്കൻ കറിയിലേക്ക് ഒഴിക്കുക. ഒന്നു തിളക്കുന്നത് വരെ വേവിക്കണം.\nരുചിയൂറും ചിക്കൻ കുറുമ റെഡി.\nRecipe Type: Chicken, ചോറുകുട്ടാന് Tags: Chicken, Chicken Curry, Chicken curry recipe, Chicken Dish, Chicken dish recipe, Chicken Recipe, Chicken Recipes, Delicious Chicken Recipe, Easy Chicken Curry, Easy Chicken Recipe, Easy Homemade Chicken Curry, Easy Homemade Chicken Recipe, Home made Chicken Recipe, Tasty Chicken Curry, Tasty chicken dish Ingredients: Badam, Cashew Nuts, Chicken, Coconut Milk, Coconut Oil, Coriander leaves, Curd, Garam Masala, Garlic Paste, Ginger Paste, Green Chilly, Mint Leaves, Onion, Pepper powder, Potato, Salt, Shallots, Tomato, Turmeric Powder, ഇഞ്ചി, ഉപ്പ്, കുരുമുളക് പൊടി, പച്ചമുളക്, മഞ്ഞള് പൊടി, വെളിച്ചെണ്ണ, സവാള


തിരുവനന്തപുരം: ലൈഫ് മിഷന് പദ്ധതി തടയാന് ശ്രമിക്കുന്നെന്ന പരാതിയില് ഇഡിയോട് വിശദീകരണം തേടാന് നിയമസഭ എത്തിക്സ് കമ്മിറ്റിയുടെ തീരുമാനം. ജെയിംസ് മാത്യു എംഎല്‍എയുടെ പരാതിയിലാണ് നടപടി. ലൈഫ് പദ്ധതിയുമായി ബന്ധപ്പെട്ട രേഖകള് ആവശ്യപ്പെട്ടത് പദ്ധതിയുടെ പ്രവര്‍ത്തനത്തെ തടസപ്പെടുത്തുമെന്നായിരുന്നു പരാതി. ഇഡി അസി.ഡയറക്ടര് പി.രാധാകൃഷ്ണന് എതിരെയാണ് ജെയിംസ് മാത്യു എംഎല്‍എ അവകാശലംഘനത്തിന് നോട്ടീസ് നല്‍കിയത്. ഏഴ് ദിവസത്തിനകം നോട്ടീസില് ഇഡി വിശദീകരണം നല്‍കണം. വിശദീകരണം തൃപ്തികരമല്ലെങ്കില് ഇഡി ഉദ്യോഗസ്ഥനെ വിളിച്ചുവരുത്തും. ദേശീയ ഏജന്‍സിയോട് […]


ഓർത്തിരിക്കാൻ ഒരുപാട് വേഷങ്ങൾ ചെയ്യണമെന്നില്ല! മിമിക്രിക്കാരനായി തുടങ്ങി മുൻനിര താരങ്ങൾക്കൊപ്പം തിളങ്ങി, ഒടുവിൽ കാക്കി വേഷമണിഞ്ഞ് പോലീസ് ഗെറ്റപ്പിൽ! അനിയപ്പൻ്റെ ജീവിതം! - MALAYALAM NEWS TIMES\nഓർത്തിരിക്കാൻ ഒരുപാട് വേഷങ്ങൾ ചെയ്യണമെന്നില്ല! മിമിക്രിക്കാരനായി തുടങ്ങി മുൻനിര താരങ്ങൾക്കൊപ്പം തിളങ്ങി, ഒടുവിൽ കാക്കി വേഷമണിഞ്ഞ് പോലീസ് ഗെറ്റപ്പിൽ! അനിയപ്പൻ്റെ ജീവിതം!\nമലയാളി സിനിമാ പ്രേക്ഷകർക്ക് എക്കാലത്തും ഓർമ്മയിൽ നിൽക്കാൻ ഒരുപാട് കഥാപാത്രങ്ങളൊന്നും ചെയ്യണമെന്നില്ല. മികച്ച ഒരൊറ്റ കഥാപാത്രം മാത്രം മതിയാകും. അത്തരത്തിൽ കേവലം ഒരൊറ്റ കഥാപാത്രത്തിലൂടെ തന്നെ പ്രേക്ഷകരുട മനസ്സിൽ ഇടം നേടിയിട്ടുള്ള കഥാപാത്രങ്ങൾ നിരവധിയാണ്. അതിൽ ഒന്നാണ് ക്രോണിക്ക് ബാച്ചിലർ എന്ന മമ്മൂട്ടി സിനിമയില കള്ളുകുടിയൻ കഥാപാത്രം. സിനിമയിൽ റോഡിൽ വെച്ച് നടക്കുന്ന ഒരുഗ്രൻ തമാശ രംഗമുണ്ട്. ഒരു ഭാഗത്ത് ഇന്നസെൻ്റ് അവതരിപ്പിച്ച കുരുവിള എന്ന കഥാപാത്രവും ഹരിശ്രീ അശോകൻ അവതരിപ്പിച്ച ഉഗ്രൻ എന്ന കഥാപാത്രവും പരസ്പരം വഴക്കു കൂടുന്ന രംഗം പ്രേക്ഷകരെ വളരെയധികം രസിച്ചിരുന്നുവല്ലോ. രസകരമായ രംഗത്തിലേക്ക് കടന്നുവരുന്ന ഒരു കള്ള് കുടിയൻ കഥാപാത്രവും അവരോടൊപ്പം വഴക്കിൻ്റെ ഭാഗമാകുകയും ചെയ്യുന്നത് ഒരുപാട് രസിപ്പിച്ചതാണ്.\nAlso Read: ‘വ്രണം പൊട്ടി ഒലിക്കുന്ന മനസ് സമൂഹത്തിൻ്റെ ശാപം, വൃത്തികേടിൻ്റെ വിഷം ചുമക്കുന്ന, ലൈംഗിക ദാരിദ്രവും വൈകല്യവും ചുമക്കുന്ന മനുഷ്യരാണ് അന്യൻ്റെ സ്വകാര്യതയിലേക്കും ശരീരത്തിലേക്കും ഇടിച്ച് കയറുന്നത്’; കാജലും പാർവതിയും നേരിട്ടത് ഇതായിരുന്നു, വൈറലായി കുറിപ്പ്!\nഅനിയപ്പൻ ചാക്യാർ എന്ന നടനാണ് ഈ കള്ളുകുടിയൻ കഥാപാത്രമായി വെള്ളിത്തിരയിലെത്തി പ്രേക്ഷകരെ രസിപ്പിച്ചത്. ചുരുക്കം ചില സിനിമകൾ മാത്രം അഭിനയിച്ച് പ്രേഷകരുടെ ഹൃദയത്തിൽ തന്റെതായ സ്ഥാനം കണ്ടെത്തിയ നടനാണ് അനിയപ്പൻ. അനിയപ്പൻ ചാക്യാർ ചെയ്ത വേഷങ്ങൾ ഏറെ ജനശ്രദ്ധ നേടിയിട്ടുമുണ്ട്.\nക്രോണിക്ക് ബാച്ചിലറിലെ കള്ളുകുടിയൻ കഥാപാത്രം\nസിദ്ദിഖ് സംവിധാനം ചെയ്ത് 2003ൽ പുറത്തിറങ്ങിയ സിനിമയാണ് ക്രോണിക്ക് ബാച്ചിലർ. രണ്ടോ മൂന്നോ രംഗങ്ങളിൽ മാത്രമേ അനിയപ്പൻ ചാക്യാർ ക്രോണിക്ക് ബാച്ചിലർ എന്ന സിനിമയിൽ അഭിനയിച്ചിട്ടുള്ളൂ എങ്കിലും ഈ രംഗം എല്ലാ മലയാളി പ്രേക്ഷകർക്കും എന്നും ഓർമ്മയിൽ നിൽക്കുന്നതാണ്.\nഎറണാകുളം തൃപ്പുണിത്തറ സ്വേദേശിയായ അനിയപ്പൻ മികച്ച മിമിക്രി കലാകാരൻ കൂടിയാണ്. നിരവധി കോമഡി ഷോകളിൽ അനിയപ്പൻ നിറസാന്നിധ്യമായിരുന്നു. നാട്ടിലും വിദേശത്തുമൊക്കെ നിരവധി സ്റ്റേജ് ഷോകൾ നടത്തിയ അനിയപ്പൻ ക്രോണിക്ക് ബാച്ചിലർ എന്ന സിനിമയിലൂടെയാണ് ശ്രദ്ധിക്കപ്പെട്ടത്. പിന്നീട് അതേ വർഷം തന്നെ പുറത്തിറങ്ങിയ ലോഹിത ദാസ് സംവിധാനം ചെയ്ത പൃഥ്വിരാജ് ചിത്രം ചക്രത്തിലും അനിയപ്പൻ തിളങ്ങിയിരുന്നു.\nമനോഹരൻ എന്ന കഥാപാത്രമായുള്ള അനിയപ്പൻ്റ രസകരമായ വേഷം പ്രേക്ഷകർ ഇരുകൈയ്യും നീട്ടിയാണ് സ്വീകരിച്ചത്. പിന്നീട് അനിയപ്പൻ എത്തിയത് ദിലീപ് പ്രധാന കഥാപാത്രമായെത്തിയ രസികൻ എന്ന സിനിമയിലായിരുന്നു. ജാങ്കോ എന്ന കഥാപാത്രമായി അനിയപ്പൻ അക്ഷരാർത്ഥത്തിൽ തിളങ്ങി. പിന്നീട് പൃഥ്വിരാജ് ചിത്രമായ സത്യത്തിലും അനിയപ്പൻ ശ്രദ്ധേയമായ വേഷത്തിലെത്തിയിരുന്നു.\nകാക്കി വേഷത്തിൽ തിളങ്ങി\nശേഷം അനിയപ്പനെ മമ്മൂട്ടി ചിത്രങ്ങളായ നസ്രാണി, സേതുരാമ അയ്യർ സിബിഐ, വൺവേ ടിക്കറ്റ്, പുതിയ നിയമം, ബിജു മേനോൻ നായകനായ ഷെർലോക്ക് ടോംസ് തുടങ്ങി ഒട്ടനവധി ചിത്രങ്ങളിലൂടെ കാണാനുമായിരുന്നു. ഒടുവിൽ നടൻ പ്രത്യക്ഷപ്പട്ടത് മമ്മൂട്ടി ചിത്രമായ സിബിഐ5 എന്ന സിനിമയിലെ പോലീസ് ഉദ്യോഗസ്ഥനായായിരുന്നു.


Emkay Global Suggests To Buy Max Financial For 40 Percent Up In Long Term On Valuation Call - Malayalam Goodreturns\n» അടിമുടി ഡിജിറ്റൽ; മുന്‍നിരയിലെത്താനും ഊര്‍ജിത ശ്രമം; 40% ലാഭം നേടാം; ഈ ഓഹരി നോക്കിവച്ചോളൂ\nUpdated: Monday, January 24, 2022, 0:00 [IST]\nആഗോളതലത്തില് തന്നെ വിപണികള് ചാഞ്ചാട്ടത്തിന്റെ പാതയിലാണ്. ഉദാര ധനനയം ഉപേക്ഷിക്കുകയും പണപ്പെരുപ്പം നിയന്ത്രിക്കാനായി പലിശ നിരക്ക് വര്‍ധന ഉള്‍പ്പെടെയുള്ള നടപടികളിലേക്ക് വിവിധ കേന്ദ്രബാങ്കുകള് കടക്കുന്നതിന്റേയും പശ്ചാത്തലത്തിലാണ് രാജ്യാന്തര വിപണികളില് തിരിച്ചടി തുടരുന്നത്. ആഗോള സൂചനകളുടെ പ്രതികൂല സ്വാധീനമുണ്ടെങ്കിലും ആഭ്യന്തര വിപണിയില് തെരഞ്ഞെടുക്കപ്പെട്ട ഓഹരികള് കേന്ദ്രീകരിച്ചുള്ള മുന്നേറ്റവും ദൃശ്യമാണ്. അടിസ്ഥാനപരമായി മികച്ച മൂല്യവും വിലക്കുറവിലുമുള്ള ഓഹരികള് ഇടവേളയ്ക്കു ശേഷം വീണ്ടും ശ്രദ്ധാകേന്ദ്രമാകുകയാണ്. ഇത്തരത്തില് ധനകാര്യ മേഖലയില് നിന്നുളള പ്രമുഖ കമ്പനിയുടെ ഓഹരികളാണ് മുന്‍നിര ബ്രോക്കറേജ് സ്ഥാപനമായ എംകെ ഗ്ലോബല് നിര്‍ദേശിച്ചിരിക്കുന്നത്.\nപഞ്ചാബിലെ നവന്‍ഷെഹര് ആസ്ഥാനമായി വിവിധ സേവന മേഖലകളിലെ ബിസിനസ് സംരംഭങ്ങളുള്ള കോര്‍പ്പറേറ്റ് കമ്പനിയാണ് മാക്സ് ഇന്ത്യ ലിമിറ്റഡ്. രണ്ട് വിഭാഗങ്ങളിലാണ് മുഖ്യ പ്രവര്‍ത്തനം. ബിസിനസ് ഇന്‍വസ്റ്റ്മെന്റ്സും പാക്കിങ്ങിനു വേണ്ട സവിശേഷ പ്ലാസ്റ്റിക് ഉത്പന്നങ്ങള് നിര്‍മിക്കുന്നതിലുമാണ് ശ്രദ്ധ കേന്ദ്രീകരിച്ചിരിക്കുന്നത്. മാക്സ് ഇന്ത്യക്ക് ഹെല്‍ത്ത് കെയര്, ലൈഫ് ഇന്‍ഷുറന്‍സ്, ക്ലിനിക്കല് റിസര്‍ച്ച്, എന്നി വിഭാഗങ്ങളിലേക്കും ഉപകമ്പനികളിലൂടെ പ്രവര്‍ത്തനം വൈവിധ്യവത്ക്കരിച്ചിട്ടുണ്ട്.\nഏജന്‍സികളുടെ പ്രവര്‍ത്തന സമയം 50 ശതമാനം വരെ ലാഭിച്ച് ഉത്പാദനക്ഷമത വര്‍ധിപ്പിക്കാന് മാക്‌സ് ഫിനാന്‍ഷ്യല് സര്‍വീസസ് (BSE: 500271, NSE: MFSL) ഡിജിറ്റല്‍വത്കരണം നടത്തുന്നു. ഇതിനോടൊപ്പം ക്രോസ് സെല്ലിങ്ങിനും ഡിജിറ്റല്‍വത്കരണം സഹായിക്കും. അടുത്ത ഒന്നര വര്‍ഷത്തിനുള്ളില് ഓണ്‍ലൈന് മുഖേന പ്രവര്‍ത്തിക്കുന്ന മുന്‍നിര ലൈഫ് ഇന്‍ഷുറന്‍സ് കമ്പനിയാകാനാണ് ശ്രമം.\nAlso Read: ഈ ബജറ്റില് കൂടുതല് പരിഗണന ലഭിക്കുന്ന മേഖലകളും അതിന്റെ പ്രയോജനം കിട്ടാവുന്ന ഓഹരികളും ഇതാ\nവെള്ളിയാഴ്ച 933.25 രൂപ നിലവാരത്തിലാണ് മാക്‌സ് ഫിനാന്‍ഷ്യല് സര്‍വീസസിന്റെ ഓഹരികള് വ്യാപാരം അവസാനിപ്പിച്ചത്. അടുത്ത 12 മാസക്കാലയളവിലേക്ക് 1,290 രൂപ ലക്ഷ്യമാക്കി ഓഹരികള് വാങ്ങാമെന്നാണ് എംകെ ഗ്ലോബല് നിര്‍ദേശിച്ചത്. ഇതിലൂടെ 40 ശതമാനത്തോളം നേട്ടം കരസ്ഥാമാക്കാമെന്നും ബ്രോക്കറേജ്് സ്ഥാപനത്തിന്റെ റിപ്പോര്‍്ട്ടില് സൂചിപ്പിച്ചു. ഒരു വര്‍ഷക്കാലയളവിലെ ഉയര്‍ന്ന നിലവാരം 1148.05 രൂപയും താഴ്ന്ന നിലവാരം 659.10 രൂപയുമാണ്. ഓഹരിക്ക് 983 രൂപ നില്‍ക്കുമ്പോഴാണ് നിക്ഷേപത്തിനുള്ള നിര്‍ദേശം വന്നിരുന്നത്.\nസെപ്റ്റംബര് പാദത്തില് മാക്‌സ് ഫിനാന്‍ഷ്യലിന്റെ സംയോജിത വരുമാനം 9,327 കോടി രൂപയാണ്. ഇക്കാലയളവിലെ അറ്റാദായം 47.65 കോടി രൂപയുമാണ്. അതേസമയം, അടുത്ത5വര്‍ഷത്തിനകം വില്‍പ്പന9മടങ്ങ് വരെ വര്‍ധിപ്പിക്കാനും ലക്ഷ്യമിടുന്നു. 2024 സാമ്പത്തിക വര്‍ഷത്തില് വാര്‍ഷിക പ്രീമിയം വരുമാനം 21 ശതമാനം വളര്‍ച്ച കൈവരിക്കുമെന്നും റിപ്പോര്‍ട്ടില് സൂചിപ്പിക്കുന്നു.\nമുകളില് കൊടുത്തിരിക്കുന്ന ലേഖനം ബ്രോക്കറേജ് സ്ഥാപനമായ എംകെ ഗ്ലോബലിന്റെ റിപ്പോര്‍ട്ടിനെ അടിസ്ഥാനപ്പെടുത്തിയും പഠനാവശ്യത്തിന് മാത്രമായും നല്‍കുന്നതുമാണ്. ഇതുമായി ബന്ധപ്പെട്ട് നിക്ഷേപ തീരുമാനങ്ങള് എടുക്കും മുന്‍പ് സാമ്പത്തിക വിദഗ്ധന്റെ നിര്‍ദേശം തേടാം. ഓഹരി വിപണിയിലെ നിക്ഷേപം നഷ്ട സാധ്യതകള്‍ക്ക് വിധേയമാണ്. സ്വന്തം റിസ്‌കില് മാത്രം നിക്ഷേപ തീരുമാനം കൈക്കൊള്ളുക. ലേഖനത്തില് പറഞ്ഞിരിക്കുന്ന വിവരങ്ങള് ലഭ്യമായ സൂചകങ്ങളെ അടിസ്ഥാനമാക്കി തയ്യാറാക്കിയിട്ടുള്ളതാണ്. ലേഖനം വായിച്ചിട്ട് എടുക്കുന്ന തീരുമാനത്തിന്റെ അടിസ്ഥാനത്തില് സംഭവിക്കുന്ന ലാഭനഷ്ടങ്ങള്‍ക്ക് ഗ്രേനിയം ഇന്‍ഫര്‍മേഷന് ടെക്നോളജീസും ലേഖകനും ഉത്തരവാദികളല്ല.\nEmkay Global Suggests To Buy Max Financial For 40 Percent Up In Long Term On Valuation Call


സിനിമ കഥയെ വെല്ലും രക്ഷാ ദൗത്യം…..!3വയസുകാരിയെ തട്ടിയെടുത്ത് ട്രെയിനിൽ മുങ്ങി; ഒരു സ്റ്റേഷനിലും നിർത്താതെ ട്രെയിൻ ഓടിച്ച് റെയിൽവേ… | Malayalam UK\nസിനിമ കഥയെ വെല്ലും രക്ഷാ ദൗത്യം…..!3വയസുകാരിയെ തട്ടിയെടുത്ത് ട്രെയിനിൽ മുങ്ങി; ഒരു സ്റ്റേഷനിലും നിർത്താതെ ട്രെയിൻ ഓടിച്ച് റെയിൽവേ…\nOctober 26 14:49 2020 by News Desk 6\tPrint This Article\nതട്ടിക്കൊണ്ടുപോയ കുഞ്ഞിനെ വീണ്ടെടുക്കാൻ ഒരു സ്റ്റോപ്പിലും നിർത്താതെ ട്രെയിൻ ഓടിച്ച് റെയിൽവേ. മധ്യപ്രദേശിൽ നിന്നാണ് ഈ അപൂർവ രക്ഷാദൗത്യം. ലളിത്പൂർ എന്ന സ്ഥലത്ത് നിന്നാണ് മൂന്നുവയസുമാത്രം പ്രായമുള്ള കുഞ്ഞിനെ ഒരാൾ തട്ടിക്കൊണ്ടുപോയത്. കുഞ്ഞുമായി ഇയാൾ ലളിത്പൂരിൽ നിന്നും ഭോപ്പോൽ വഴി പോകുന്ന രപ്തി സാഗർ എക്സ്പ്രസിൽ യാത്രചെയ്യുന്നു എന്ന് അധികൃതർ കണ്ടെത്തിയതോടെയാണ് രക്ഷാദൗത്യം ആരംഭിക്കുന്നത്.\nകുട്ടിയെ കാണാനില്ലെന്ന് വ്യക്തമാക്കി മാതാപിതാക്കൾ പരാതിയുമായി എത്തിയിരുന്നു. പിന്നാലെ നടത്തിയ പരിശോധനയിൽ റെയിൽവേ സ്റ്റേഷനിലെ സിസിടിവിയിൽ ഒരാൾ കുട്ടിയുമായി പോകുന്ന ദൃശ്യം ലഭിച്ചു. ഇയാൾ രപ്തി സാഗർ എക്സ്പ്രസിൽ കുട്ടിയുമായി കയറി എന്ന് സ്ഥിരീകരിച്ചതോടെയാണ് റെയിൽവേ പൊലീസ് ബുദ്ധിപൂർവം ഇയാളെ കുടുക്കിയത്.\nഭോപ്പാൽ എത്തും വരെ ട്രെയിൻ ഒരു സ്റ്റേഷനിലും നിർത്തരുതെന്ന് അധികൃതർ നിർദേശം നൽകി. ട്രെയിനുണ്ടായിരുന്ന സുരക്ഷാ ജീവക്കാരോട് ഇയാളെ നിരീക്ഷിക്കണമെന്നും ഓടുന്ന ട്രെയിനിനുള്ളിൽ വച്ച് ഇയാളെ പിടികൂടാൻ ശ്രമിക്കരുതെന്നും നിർദേശിച്ചു.\nഇതിന് പിന്നാലെ ഉദ്യോഗസ്ഥർ ട്രെയിനിൽ ഇയാൾക്ക് ചുറ്റും സ്ഥാനം പിടിച്ചു. അപ്പോഴും പ്രതിക്ക് യാതൊരു സംശയവും തോന്നിയിരുന്നില്ല. മണിക്കൂറുകൾ നിർത്താതെ ഓടിയ ട്രെയിൻ ഒടുവിൽ ഭോപ്പാലിൽ എത്തിയപ്പോൾ സുരക്ഷാ ജീവനക്കാരും റെയിൽവേ സ്റ്റേഷനിൽ കാത്ത് നിന്ന െപാലീസുകാരുമടക്കം ഇയാളെ വളയുകയും കുട്ടിയെ മോചിപ്പിക്കുകയും ചെയ്തു.


Lok Sabha Elections 2019: Amit Shah's Dinner For BJP Allies Tomorrow-എക്‌സിറ്റ് പോളുകള്‍ക്ക് പിന്നാലെ ബിജെപി സഖ്യ കക്ഷികള്‍ക്ക് വിരുന്നൊരുക്കി അമിത് ഷാ\nLok Sabha Elections 2019 Amit Shahs Dinner For Bjp Allies Tomorrow\nഡല്‍ഹിയിലെ 'ദി അശോക്' ഹോട്ടലില് വച്ചാണ് അമിത് ഷാ വിരുന്ന് നടത്തുന്നത്. അവിടെ വച്ചായിരിക്കും സഖ്യധാരണകള് ചര്‍ച്ച ചെയ്യുക.\nMay 20, 2019 04:10:44 pm\nന്യൂഡല്‍ഹി: ലോക് സഭ തിരഞ്ഞെടുപ്പ് എക്‌സിറ്റ് പോള് ഫലങ്ങള് പുറത്തു വന്നതിന്റെ പിന്നാലെ എന്‍ഡിഎ സഖ്യ കക്ഷികള്‍ക്ക് വിരുന്നൊരുക്കി ബിജെപി ദേശീയ അധ്യക്ഷന് അമിത് ഷാ. ചൊവ്വാഴ്ചയാണ് അത്താഴത്തിനായി അമിത് ഷാ സഖ്യ കക്ഷികളെ ക്ഷണിച്ചിരിക്കുന്നത്.\nതിരഞ്ഞെടുപ്പില് എന്‍ഡിഎയ്ക്ക് വ്യക്തമായ ഭൂരിപക്ഷം ലഭിക്കുമെന്ന് എക്‌സിറ്റ് പോള് ഫലങ്ങള് വന്നതിന്റെ തൊട്ടുപിന്നാലെയാണ് അമിത് ഷാ വിരുന്നൊരുക്കുകയും യോഗം വിളിക്കുകയും ചെയ്തിരിക്കുന്നത്. ഡല്‍ഹിയിലെ ‘ദി അശോക്’ ഹോട്ടലില് വച്ചാണ് അമിത് ഷാ വിരുന്ന് നടത്തുന്നത്. അവിടെ വച്ചായിരിക്കും സഖ്യധാരണകള് ചര്‍ച്ച ചെയ്യുക.\nഎക്‌സിറ്റ് പോളില് ബിജെപിക്കും എന്‍ഡിഎയ്ക്കും വലിയ മുന്നേറ്റമാണ് പ്രവചിച്ചിരിക്കുന്നത്. മിക്ക എക്‌സിറ്റ് പോളുകളിലും ബിജെപി നയിക്കുന്ന എന്‍ഡിഎ 300 ല് പരം സീറ്റുകളും കോണ്‍ഗ്രസ് നയിക്കുന്ന യുപിഎ 130 ഓളം സീറ്റുകളും ജയിക്കുമെന്നാണ് പറയുന്നത്. കഴിഞ്ഞ ലോകസഭാ തിരഞ്ഞെടുപ്പില് എന്‍ഡിഎ 336 സീറ്റുകളായിരുന്നു നേടിയത്.\nRead More: സഖ്യ ചര്‍ച്ച ശക്തമാക്കി ചന്ദ്രബാബു നായിഡു; സോണിയയും രാഹുലുമായി വീണ്ടും കൂടിക്കാഴ്ച\nരാജ്യത്ത് ഏഴ് ഘട്ടങ്ങളിലായാണ് ഇത്തവണ ലോക്സഭാ തിരഞ്ഞെടുപ്പ് നടന്നത്. കേരളത്തില് ഏപ്രില് 23 നാണ് വോട്ടെടുപ്പ് നടന്നത്. മേയ് 23 ന് രാവിലെ എട്ട് മുതല് വോട്ടെണ്ണല് ഫലങ്ങള് അറിയാം. മോദി ജനവിധി തേടുന്ന വാരണാസിയില് ഇന്നാണ് വോട്ടെടുപ്പ് നടക്കുന്നത്.\nഅതേസമയം ബിജെപി ഇതര സര്‍ക്കാര് എന്ന ലക്ഷ്യവുമായി ടിഡിപി നേതാവും ആന്ധ്രാപ്രദേശ് മുഖ്യമന്ത്രിയുമായ ചന്ദ്രബാബു നായിഡു ഇന്ന് വീണ്ടും കോണ്‍ഗ്രസ് അധ്യക്ഷന് രാഹുല് ഗാന്ധിയും സോണിയ ഗാന്ധിയുമായി കൂടിക്കാഴ്ച നടത്തി. രണ്ടാം തവണയാണ് നായിഡു രാഹുല് ഗാന്ധിയുമായി കൂടിക്കാഴ്ച നടത്തുന്നത്. തൃണമൂല് കോണ്‍ഗ്രസ് നേതാവും പശ്ചിമബംഗാള് മുഖ്യമന്ത്രിയുമായ മമത ബാനര്‍ജിയുമായും കൂടിക്കാഴ്ച നടത്തി.\nദേശീയ നേതാക്കളായ അഖിലേഷ് യാദവ്, മായാവതി എന്നിവരുമായി ചന്ദ്രബാബു നായിഡു ശനിയാഴ്ച കൂടിക്കാഴ്ച നടത്തിയിരുന്നു. ലോക്സഭ തിരഞ്ഞെടുപ്പിന് ശേഷം പ്രതിപക്ഷ പാര്‍ട്ടികളെ ഒരു കുടക്കീഴില് അണിനിരത്താനുള്ള ശ്രമത്തിന്റെ ഭാഗമായാണ് അദ്ദേഹം രാഹുല് ഗാന്ധിയെ കണ്ടത്. ബിജെപിയെ ഭരണത്തില് നിന്നും പുറത്താക്കാനുള്ള ബിജെപി വിരുദ്ധ മുന്നണിയെ കുറിച്ച് രാഹുലും നായിഡുവും ചര്‍ച്ച ചെയ്തു. സിപിഐ നേതാക്കളായ സുധാകര് റെഡ്ഢിയേയും ഡി രാജയേയും നായിഡു കണ്ടു.\nകോണ്‍ഗ്രസ് അധ്യക്ഷന് രാഹുല് ഗാന്ധിയുമായും എന്‍സിപി ദേശീയ അധ്യക്ഷന് ശരത് പവാറുമായും കൂടിക്കാഴ്ച നടത്തിയതിനു പിന്നാലെ ചന്ദ്രബാബു നായിഡു എസ്പി അധ്യക്ഷന് അഖിലേഷ് യാദവുമായും ബിഎസ്പി അധ്യക്ഷ മായാവതിയുമായും കൂടിക്കാഴ്ച നടത്തിയത്.\nരാഹുല് ഗാന്ധിയുമായി ഒരു മണിക്കൂര് നീണ്ട കൂടിക്കാഴ്ച്ചയില് തിരഞ്ഞെടുപ്പ് ഫലം പുറത്ത് വന്നാല് എടുക്കേണ്ട തന്ത്രങ്ങള് അദ്ദേഹം ചര്‍ച്ച ചെയ്തു. പ്രതിപക്ഷ പാര്‍ട്ടികളെ ഒന്നിച്ചു നിര്‍ത്തുക എന്ന ലക്ഷ്യത്തോടെയാണ് ചന്ദ്രബാബു നായിഡുവിന്റെ കൂടിക്കാഴ്ചകള്. ബിജെപിക്കെതിരെ നില്‍ക്കുന്ന ഏതൊരു പാര്‍ട്ടിയേയും മഹാസഖ്യത്തിലേക്ക് സ്വാഗതം ചെയ്യുന്നതായി ചന്ദ്രബാബു നായിഡു കഴിഞ്ഞ ദിവസം പറഞ്ഞിരുന്നു.\nTags: Amit Shah, BJP, Lok Sabha Election 2019


ചൊവ്വ, 26 മാര്‍ച്ച് 2019 (18:38 IST)\nസ്ത്രീയുടെ രതിമൂര്‍ച്ഛ വളരെ സവിശേഷമാണ്. പലപ്പോഴും സംഭോഗം കൊണ്ട് മാത്രം സ്ത്രീ തൃപ്തിയടയണം എന്നില്ല. ഇത് സ്ത്രീയുടെ കുഴപ്പമല്ല, സവിശേഷതയാണ്. പക്ഷെ, ചില പുരുഷന്‍മാര് ചിന്തിക്കുക സ്ത്രീക്ക് എന്തോ ഒരു കുഴപ്പമുണ്ടെന്നാണ്.\nപാശ്ചാത്യ നാടുകളില് ഒട്ടേറെ സ്ത്രീകള് രതിമൂര്‍ച്ഛയ്ക്കായി 'വൈബ്രേറ്ററുകള്' ഉപയോഗിക്കുന്നുണ്ട്. മനുഷ്യന്‍റെ ശേഷിക്ക് അപ്പുറമായി വേഗമാര്‍ന്ന ചലനങ്ങള് വൈബ്രേറ്ററുകള് ഉണ്ടാക്കുന്നു. ചിലര്‍ക്ക് അവരുടെ ശരീരത്തിന്‍റെ സവിശേഷത അനുസരിച്ച് 3,000 ആര്‍പിഎം ഉണ്ടെങ്കില് മാത്രമേ രതിമൂര്‍ച്ഛ പ്രാപിക്കാനാവൂ.\nപുരുഷന് ഈ സത്യം മനസ്സിലാക്കിയേ പറ്റൂ. വൈബ്രേറ്ററിനെ വിരല് പോലെയോ നാവു പോലെയോ നിങ്ങളുടെ സഹായിയായി ആണ്, പകരക്കാരനായി അല്ല കാണേണ്ടത്. പല ദമ്പതിമാരും പാശ്ചാത്യ നാടുകളില് വൈബ്രേറ്റര് ഉപയോഗിക്കുന്നുണ്ട്.\nനിങ്ങള് ഒന്നോ രണ്ടോ കാര്യങ്ങള് ചെയ്തുകൊണ്ടിരിക്കുമ്പോള് വൈബ്രേറ്റര് അതിന്‍റെ വഴിക്ക് മറ്റ് ചില കാര്യങ്ങള് ചെയ്തുകൊണ്ടിരിക്കും. എന്നു വച്ച് എല്ലാവരും വൈബ്രേറ്റര് അടിമകളാകണം എന്നല്ല. അങ്ങനെ സഹായം വേണ്ടിവരുന്ന ചുരുക്കം ചില സ്ത്രീകള് എങ്കിലുമുണ്ടെന്ന് പുരുഷന് തിരിച്ചറിഞ്ഞേപറ്റൂ.\n‘ബിഗ് ബജറ്റ് സിനിമയെന്നാൽ പൊള്ളാച്ചി പീഡനം പോലെ, ആർക്കും ഇവിടെ സീതയാകാം’ - നയൻ‌താരയേയും പൊള്ളാച്ചി പീഡനത്തിന് ഇരയായവരെയും പരസ്യമായി അപമാനിച്ച് രാധാരവി\nഅടുത്ത ലേഖനം ഓറല് ലൈംഗികബന്ധം സ്ത്രീകള്‍ക്ക് താല്‍പ്പര്യമില്ലേ?


കുട്ടികളില് കൊവിഡ് വാക്‌സിന് പരീക്ഷിക്കാനൊരുങ്ങി ഫൈസര് – Christian Live\nന്യൂഡല്‍ഹി: ആരോഗ്യമുളള ആറ് മാസം പ്രായമുളള കുട്ടികള് മുതല് 12 വയസ്സ് വരെയുളള കുട്ടികളില് കൊവിഡ് വാക്‌സിന് പരീക്ഷണം ആരംഭിച്ച് ഫൈസര്. ഫൈസറും ജര്‍മ്മന് മരുന്ന് നിര്‍മ്മാതാക്കാളായ ബയോടെകിന്റെ പങ്കാളിത്തത്തോട് കൂടിയാണ് വാക്‌സിന് പരീക്ഷിക്കുന്നത്.\nബുധനാഴ്ച സന്നദ്ധ പ്രവര്‍ത്തകര് വാക്‌സിന്റെ ആദ്യ ഡോസ് നല്‍കിയതായി ഫൈസര് വക്താവ് ഷാരോണ് കാസ്റ്റിലോ പറഞ്ഞു. രണ്ട് വാക്‌സിന്റെ മൂന്ന് ഡോസുകളാണ് പരീക്ഷിക്കുന്നത്. ആദ്യ ഘട്ടത്തില് 144 കുട്ടികളിലാണ് പരീക്ഷിക്കാനൊരുങ്ങുന്നത്. മൂന്ന് പ്രായക്കാരായ കുട്ടികളെയാണ് ട്രയലിന്റെ ആദ്യ ഘട്ടത്തിനായി കമ്പനി തെരഞ്ഞെടുക്കുക. ആറ് മാസത്തിനും രണ്ട് വയസ്സിനും ഇടയിലുളളവര്, രണ്ട് വയസ്സിനും അഞ്ച് വയസ്സിനും ഇടയിലുളളവര് അഞ്ച് വയസ്സ് മുതല് പതിനൊന്ന് വയസ്സ് വരെയുളളവര് എന്നിവരിലാണ് പരീക്ഷിക്കുന്നത്.\nപീഡിയാട്രിക് ട്രയലില് ആറ് മാസം പ്രായമുളള കുട്ടികളെ ഉള്‍പ്പെടുത്തുമെന്നും അധികൃതര് അറിയിച്ചു. ട്രയലിന്റെ അടുത്ത ഘട്ടത്തില് തിരഞ്ഞെടുത്ത ഡോസ് ലെവലിന്റെ സുരക്ഷയും ഫലപ്രാപ്തിയും ഗവേഷകര് വിലയിരുത്തും. അമേരിക്കയില് 16നും 17നും ഇടയില് പ്രായമുള്ളവര്‍ക്ക് ഫൈസര്-ബയോടെക് വാക്‌സിന് മാത്രമാണ് ഉപയോഗിക്കുന്നത്. എന്നാല് കൊച്ചുകുട്ടികളില് കൊവിഡ് വാക്‌സിന് നല്‍കാന് അനുവദിച്ചിട്ടില്ല. 2021 ന്റെ പകുതിയോടെ വാക്‌സിന് പരീക്ഷണത്തിന്റെ ഫലം കിട്ടുമെന്നാണ് പ്രതീക്ഷിക്കുന്നതെന്ന് കാസ്റ്റിലോ പറഞ്ഞു.\nനൈജീരിയൻ പ്രതിഷേധം വ്യാപകമാകുന്നു\nഅഞ്ചു വർഷമായി 85 കുടുംബങ്ങൾക്ക് അന്നം നൽകുന്ന…


സ്ഥാനമേറിയിട്ട് ആഴ്ചകള് കഴിഞ്ഞു; ഇതുവരെയും നെതന്യാഹുവിനെ വിളിക്കാതെ ബൈഡന്\nയുഎസ് പ്രസിഡന്റ് സ്ഥാനമേറി മൂന്നാഴ്ചയിലേറെ പിന്നിട്ടിട്ടും യുഎസിന്റെ പ്രധാന സുഹൃദ് രാജ്യങ്ങളിലൊന്നായി ഇസ്രായേല് പ്രധാനമന്ത്രി ബെഞ്ചമിന് നെതന്യാഹുവുമായി സംസാരിക്കാതെ ജോ ബൈഡന്. ഇതിനകം വിവിധ രാജ്യങ്ങളിലെ 11 അധികാരികളുമായി ബൈഡന് സംസാരിച്ചിട്ടുണ്ട്. കഴിഞ്ഞ ദിവസം പ്രധാനമന്ത്രി നരേന്ദ്ര മോദിയുമായും സംസാരിച്ചു. ചൈനീസ് പ്രസിഡന്റ് ഷി ജിന് പിങ്ങുമായി നീണ്ട രണ്ടു മണിക്കൂര് സംസാരമാണ് ബൈഡന് നടത്തിയത്. എന്നാല് ഇതുവരെയും നെതന്യാഹുവുമായി ബൈഡന് സംസാരിച്ചിട്ടില്ല. മുന് അമേരിക്കന് പ്രസിഡന്റുമാരായി ഡൊണാള്‍ഡ് ട്രംപും ബരാക് ഒബാമയും സ്ഥാനമേറി രണ്ടു ദിവസത്തിനുള്ളില് […]\nയുഎസ് പ്രസിഡന്റ് സ്ഥാനമേറി മൂന്നാഴ്ചയിലേറെ പിന്നിട്ടിട്ടും യുഎസിന്റെ പ്രധാന സുഹൃദ് രാജ്യങ്ങളിലൊന്നായി ഇസ്രായേല് പ്രധാനമന്ത്രി ബെഞ്ചമിന് നെതന്യാഹുവുമായി സംസാരിക്കാതെ ജോ ബൈഡന്. ഇതിനകം വിവിധ രാജ്യങ്ങളിലെ 11 അധികാരികളുമായി ബൈഡന് സംസാരിച്ചിട്ടുണ്ട്. കഴിഞ്ഞ ദിവസം പ്രധാനമന്ത്രി നരേന്ദ്ര മോദിയുമായും സംസാരിച്ചു. ചൈനീസ് പ്രസിഡന്റ് ഷി ജിന് പിങ്ങുമായി നീണ്ട രണ്ടു മണിക്കൂര് സംസാരമാണ് ബൈഡന് നടത്തിയത്. എന്നാല് ഇതുവരെയും നെതന്യാഹുവുമായി ബൈഡന് സംസാരിച്ചിട്ടില്ല.\nമുന് അമേരിക്കന് പ്രസിഡന്റുമാരായി ഡൊണാള്‍ഡ് ട്രംപും ബരാക് ഒബാമയും സ്ഥാനമേറി രണ്ടു ദിവസത്തിനുള്ളില് ഇസ്രായേല് പ്രധാനമന്ത്രിയുമായി സംസാരിച്ചിരുന്നു. ഇസ്രായേലിനോടുള്ള അമേരിക്കന് നയത്തില് ബൈഡന് ചെറിയ മാറ്റം വരുത്തുന്നതിന്റെ സൂചനയാണിതെന്ന രാഷട്രീയ വാദം ഉയരുന്നുണ്ട്.\nഎന്നാല് ഇത്തരം ഊഹാപോഹങ്ങള് അടിസ്ഥാന രഹിതമാണെന്നാണ് ബുധനാഴ്ച വൈറ്റ് ഹൗസ് പ്രസ് സെക്രട്ടറി പറഞ്ഞത്. നെതന്യാഹുവുമായി ബൈഡന് ഉടന് തന്നെ സംസാരിക്കുമെന്നും ദീര്‍ഘകാല സൗഹൃദത്തിനായി ഇരു നേതാക്കളും തയ്യറാണെന്നുമാണ് വൈറ്റ് ഹൗസ് പ്രസ് സെക്രട്ടറി പറഞ്ഞത്. എന്നാല് എന്തു കൊണ്ടാണ് ബൈഡന്-നെതന്യാഹു സംഭാഷണം നീണ്ടു പോവുന്നതെന്ന് ഇദ്ദേഹം വ്യക്തമാക്കിയിരുന്നില്ല.\nഅതേസമയം ഇറാനോട് ബൈഡന് കാണിക്കുന്ന മൃദുസമീപനം ഉള്‍പ്പെടെയുള്ള വിഷയങ്ങള് യുഎസ്-ഇസ്രായേല് ബന്ധത്തെ ബാധിക്കുമെന്ന വാദവും ശക്തമാണ്. എന്നാല് മറ്റെല്ലാം അമേരിക്കന് പ്രസിഡന്റുമാരെയും പോലെ തന്നേ അമേരിക്കയുടെ ഏറ്റവും പ്രധാനപ്പെട്ട പങ്കാളിയായി ഇസ്രായേലിനെ ബൈഡന് നിലനിര്‍ത്തുമെന്നാണ് രാഷ്ട്രീയ നിരീക്ഷകര് അഭിപ്രായപ്പെടുന്നത്.\nഇസ്രായേലിന്റെ തലസ്ഥാനമായി ജറുസലേമിനെ പ്രഖ്യാപിച്ചതുള്‍പ്പെടെയുള്ള ട്രംപിന്റെ ഇസ്രായേല് നയങ്ങള് പുനപരിശോധിക്കാന് താല്‍പര്യപ്പെടുന്നില്ലെന്ന് ബൈഡന് നേരത്തെ തന്നെ പ്രഖ്യാപിച്ചിരുന്നു.\nഎന്നാല് ട്രംപില് നിന്നും വ്യത്യസ്തമായി പാലസ്തീന്-ഇസ്രായേല് വിഷയത്തില് പക്ഷപാതപരമായ സമീപനം ബൈഡനില് നിന്നും ഉണ്ടാകില്ലെന്നും വ്യക്തമാണ്. ബൈഡന്റെ ഔദ്യോഗിക ടീമിലേക്ക് തെരഞ്ഞെടുക്കപ്പെട്ടവരില് അമേരിക്കന്-പാലസ്തീന് വംശജരുടെ സാന്നിധ്യവും പ്രകടമാണ്.


Fahad Fazil is the lucky star of 2013 - Malayalam Filmibeat\n| Published: Friday, December 20, 2013, 17:23 [IST]\n2013ല് മലയാളത്തില് ഏറ്റവും കൂടുതല് ചിത്രത്തില് നായകനായത് ഫഹദ് ഫാസില്. 12 ചിത്രങ്ങളിലാണ് ഫഹദ് നായകനായത്. രാജീവ് രവി സംവിധാനം ചെയ്ത അന്നയും റസൂലുമായിരുന്നു ഫഹദിന്റെ ആദ്യ ചിത്രം. വന് വിജയം നേടിയ ഈ ചിത്രത്തില് ആന്‍ഡ്രിയയായിരുന്നു നായിക.. ഈ നായികയോടുള്ള പ്രണയം തുറന്നു പറഞ്ഞതും അവര് പിന്നീട് നിഷേധിച്ചതും വാര്‍ത്തയായിരുന്നു.\nഎന്നാല് തുടര്‍ന്നു വന്ന് രണ്ടുചിത്രങ്ങള് പരാജയപ്പെട്ടു. വി.കെ. പ്രകാശിന്റെ നത്തോലി ഒരു ചെറിയമീനല്ല, സലാം ബാപ്പുവിന്റെ റെഡ് വൈന് എന്നിവ. റെഡ് വൈനില് മോഹന്‍ലാല് അഭിനയിച്ചിട്ടും വിജയം നേടിയില്ല.\nഎന്നാല് തുടര്‍ന്നു വന്ന ലിജോ ജോസ് പെല്ലിശേരിയുടെ ആമേന് തകര്‍പ്പന് വിജയമായിരുന്നു. പുതിയൊരു അവതരണരീതിയായിരുന്നു ആമേനില് സംവിധായകന് ചെയ്തത്. ഫഹദിന്റെ സ്വാഭാവികമായ അഭിനയം കൂടിയായപ്പോള് ചിത്രം വന് വിജയമായി. മമ്മൂട്ടിക്കൊപ്പം തുല്യപ്രാധാന്യമുള്ള വേഷം ചെയ്ത ഇമ്മാനുവല് ആണ് പിന്നീട് എത്തിയത്. ഇതും നല്ല വിജയമായിരുന്നു. ലാല്‍ജോസ് ആയിരുന്നു സംവിധാനം.\nനവാഗതയായ ശാലിനി ഉഷ നായര് സംവിധാനം ചെയ്ത അകത്തില് നായകനായെങ്കിലും ചിത്രം വിജയിച്ചില്ല. അഞ്ചു സംവിധായകര് ഒന്നിച്ചൊരുക്കിയ അഞ്ചു സുന്ദരികള് ആയിരുന്നു പിന്നീടുള്ള ചിത്രം. ഇതില് അന്‍വര് റഷീദിന്റെ ആമി എന്ന ചിത്രത്തിലായിരുന്നു ഫഹദ് അഭിനയിച്ചത്. എ. വി.ശശിധരന്റെ ഒളിപ്പോര്, ശ്യാംപ്രസാദിന്റെ ആര്‍ട്ടിസ്റ്റ് എന്നീ ചിത്രങ്ങള് തുടര്‍ച്ചയായി ഇറങ്ങി വന് പരാജയം ഏറ്റുവാങ്ങി. ഫഹദിന്റെ കരിയറില് ഇത്രയധികം പരാജയപ്പെട്ട ചിത്രങ്ങള് വേറെയുണ്ടാകില്ല\nഅനില് രാധാകൃഷ്ണ മേനോന്റെ നോര്‍ത്ത് 24 കാതം എന്ന ചിത്രമാണ് പിന്നീട് ഫഹദിന്റെ മാനം രക്ഷിച്ചത്. വന് വിജയമായിരുന്നു ഈ ന്യൂജനറേഷന് ചിത്രം നേടിയത്. സ്വാതിറെഡ്ഡിയായിരുന്നു ചിത്രത്തില് നായിക. ആമേനിലും ഇവര് തന്നെയായിരുന്നു നായിക.\nമൂന്നു സംവിധാകര് ചേര്‍ന്ന ഡി കമ്പനി ഇതിനു പിന്നാലെയെത്തിയെങ്കിലും വിജയം നേടാന് സാധിച്ചില്ല. സത്യന് അന്തിക്കാട് സംവിധാനം ചെയ്യുന്ന ഒരു ഇന്ത്യന് പ്രണയകഥയാണ് 2013ലെ അവസാന ചിത്രം. അമല പോള് ആണ് ഇതില് നായിക. ഡോ. ബി. ഇഖ്ബാല് കുറ്റിപ്പുറമാണ് കഥയും തിരക്കഥയും ഒരുക്കിയിരിക്കുന്നത്. നാലു ചിത്രങ്ങള് മാത്രമായിരുന്നു 2012ല് റിലീസ് ചെയ്തത്. ഇതില് 22 എഫ്‌കെയും ഡയമണ്ട് നെക്ലേസും വന് വിജയമായിരുന്നു.\nഇനി അരുണ് കുമാറിന്റെ വണ് ബൈ ടു ആണ് റിലീസ് ചെയ്യാനുള്ള ചിത്രം. 2013ല് ഫഹദിനെ പോലെ നേട്ടമുണ്ടാക്കിയ മറ്റൊരു നടന് മലയാളത്തിലില്ല. ജയസൂര്യയാണ് തൊട്ടുപിറകില്.\nRead more about: fahad fazil malayalam film actor annayum rasoolum artist north 24 katham oru indian pranaya kadha\nActor Fahad Fazil have number of hit movies in 2012, same as that he is making big waves in the boxoffice in this year too.\nStory first published: Friday, December 20, 2013, 17:23 [IST]


facebook post online loan മൊബൈൽ ആപ്പിൽ നിന്ന് ലോൺ; തിരിച്ചടവ് വൈകിയപ്പോൾ ഫോൺ കോണ്ടാക്ട് വിവരങ്ങൾ ചോർത്തി ഭീഷണി: കുറിപ്പ്\nഓൺലൈനായി ലോൺ ലഭിക്കുന്ന ഒരുപാട് മൊബൈൽ ആപ്ലിക്കേഷനുകൾ ഇപ്പോൾ നിലവിലുണ്ട്. ഇവയിൽ പലതും വളരെ അപകടം പിടിച്ച ആപ്പുകളാണ്. ഉയർന്ന പലിശ മാത്രമല്ല, പലിശക്ക് പണം കൊടുക്കുന്ന കൊള്ളപ്പലിശക്കാരെപ്പോലെയാണ് ഇവയിൽ പലതും പെരുമാറുന്നത്. ഇത്തരത്തിലുള്ള ഒരു ആപ്പിനെപ്പറ്റിയുള്ള കുറിപ്പ് ഇപ്പോൾ സമൂഹമാധ്യമങ്ങളിൽ പ്രചരിക്കുകയാണ്.\nRead Also : ഓൺലൈൻ ഗെയിമർമാർ ശ്രദ്ധിക്കുക; കേന്ദ്രം നിങ്ങൾക്ക് പണി തരും\nഐക്രെഡിറ്റ് എന്ന ആപ്പിനെപ്പറ്റിയാണ് പോസ്റ്റ്. 2700 രൂപ കടം എടുത്തിട്ട് 4175 രൂപ അടക്കാൻ ആവശ്യപ്പെട്ടു എന്നും വിസമ്മതിച്ചപ്പോൾ ഫോണിലെ കോണ്ടാക്ട് വിവരങ്ങൾ ഇങ്ങോട്ട് അയച്ചു തന്ന് ഭീഷണിപ്പെടുത്തിയെന്നും കുറിപ്പിൽ പറയുന്നു. ആൻഡ്രോയ്ഡ് കമ്മ്യൂണിറ്റി എന്ന ഗ്രൂപ്പിൽ പങ്കുവച്ച കുറിപ്പിൽ സ്ക്രീൻഷോട്ടുകളും ഉൾപ്പെടുത്തിയിട്ടുണ്ട്.\n7 ദിവസം മുമ്പ് എന്റെ എട്ടൻ icredit എന്ന ആപ്ലിക്കേഷനിൽ നിന്ന് 2700 രൂപ കടം എടുത്തിരുന്നു. ഇത്തരം ഓൺലൈൻ ലോണിനെ പറ്റിയൊന്നും വല്യ ധാരണ ഇല്ലാത്ത ആൾ ആണ്. അതുകൊണ്ട് തന്നെ തിരിച്ച് അടയ്ക്കാൻ വിട്ടു. ഇന്ന് വാട്സപ്പിൽ മെസ്സേജ് വരുമ്പോഴാണ് ശ്രദ്ധിച്ചത്. ഒരു ദിവസത്തിന് ഏകദേശം 100 രൂപ overdue എന്ന് പറഞ്ഞു പൈസ പിടിക്കുന്നു. ഇപ്പൊ ആകെ 4175 രൂപ അടയ്ക്കാൻ പറഞ്ഞു. ആദ്യം ഒക്കെ പലിശ അധികമാണ്. ഇത്ര ഒന്നും അടക്കാൻ പറ്റില്ല എന്ന് പറഞ്ഞു. അപ്പോളാണ് അവരുടെ തനി നിറം പുറത്ത് വന്നത്. ഫോണിലെ എല്ലാ കോണ്ടാക്ടുകളും അവർ ഇങ്ങോട്ട് അയച്ചു തന്നു. എന്നിട്ട് ഭീഷണിപ്പെടുത്തുന്നു. പൈസ അടച്ചില്ലേൽ കോണ്ടാക്ട്സ് ദുരുപയോഗം ചെയ്യുമെന്നും എല്ലാവരേം വിളിക്കുമെന്നും പറയുന്നു. എന്റെ എട്ടൻ ഇത്രയും കേട്ടപ്പോ ആകെ പേടിച്ചു. ശരിക്കും നമ്മളുടെ കോണ്ടാക്ട്സ് ഒക്കെ ഇവർക്ക് എങ്ങനെ കിട്ടി? ആപ്പ് ഇൻസ്റ്റാൾ ചെയ്തപ്പോ പെർമിഷൻസ് ഒന്നും ശ്രദ്ധിച്ചിട്ട് ഇല്ല. ശരിക്കും ഇങ്ങനെ ഒരാളെ ഭീഷണിപ്പെടുത്താൻ പറ്റുമോ? മാത്രമല്ല സിബിൽ സ്കോർ കുറയ്ക്കും എന്നും പറഞ്ഞു. നിയമപരമായി മുന്നോട്ടുപോകുമെന്ന് പറഞ്ഞിട്ടും അവർ അത് ഒന്നും കണക്കാക്കുന്നില്ല. നിവൃത്തികേട് കൊണ്ട് 3000 രൂപ അയച്ചു. കുറച്ച് സമയം പോലും തരുന്നില്ല. മുഴുവൻ തുകയും ഇപ്പോൾ തന്നെ തിരിച്ച് അയക്കണം എന്ന് പറഞ്ഞു ഭീഷണിപ്പെടുത്തുന്നു. ഇത്തരത്തിലുള്ള ചതികളിൽ ആരും ചെന്ന് ചാടാണ്ട് ഇരിക്കുക.\nStory Highlights – facebook post about online loan app\nRead more on: FACEBOOK POST | fraud | loan


നടിയെ ആക്രമിച്ച കേസ്; ദിലീപിന്റെ ജാമ്യം റദ്ദാക്കണമെന്ന് പ്രോസിക്യൂഷന് - Express Kerala\nKerala Movies September 13, 2020 | Published by : Express Kerala Network\nകൊച്ചി: നടിയെ ആക്രമിച്ച കേസിലെ പ്രതി നടന് ദിലീപിന്റെ ജാമ്യം റദ്ദാക്കണമെന്ന് ആവശ്യപ്പെട്ട് പ്രോസിക്യൂഷന് വിചാരണ കോടതിയെ സമീപിച്ചു. ദിലീപ് സാക്ഷികളെ സ്വാധീനിക്കാന് ശ്രമിക്കുന്നതായാണ് പ്രോസിക്യൂഷന്റെ ആക്ഷേപം. ഹര്‍ജി കോടതി ചൊവ്വാഴ്ച പരിഗണിക്കും.\nഉത്ര വധക്കേസ്: സൂരജിന്‍റെ ജാമ്യഹര്‍ജി ഹൈക്കോടതി ഇന്ന് പരിഗണിക്കും


ദേശീയപ്രാധാന്യമുള്ള തെരഞ്ഞെടുപ്പാണ് കേരളത്തിലേത്; ബിജെപിയെ പ്രതിരോധിച്ചത് എൽഡിഎഫ്: മുഖ്യമന്ത്രി | Metro Journal Online\nദേശീയപ്രാധാന്യമുള്ള തെരഞ്ഞെടുപ്പാണ് കേരളത്തിലേത്; ബിജെപിയെ പ്രതിരോധിച്ചത് എൽഡിഎഫ്: മുഖ്യമന്ത്രി\nകേരളത്തിൽ ബിജെപിയെ പ്രതിരോധിച്ചത് എൽ ഡി എഫ് ആണെന്ന് മുഖ്യമന്ത്രി പിണറായി വിജയൻ. കോലീബി സഖ്യത്തെ ചെറുത്ത് തോൽപ്പിച്ചത് വടകരയിലെയും ബേപ്പൂരിലെയും ജനങ്ങളാണ്. കേരളത്തിൽ ബിജെപിക്ക് അക്കൗണ്ട് തുടങ്ങാൻ സഹായിച്ചത് കോൺഗ്രസാണെന്നും പിണറായി പറഞ്ഞു\nദേശീയ പ്രധാന്യമുള്ള തെരഞ്ഞെടുപ്പാണ് കേരളത്തിലേത്. ദേശീയ രാഷ്ട്രീയ സംഭവ വികാസങ്ങളാണ് അതിന് കാരണം. നാടിന്റെ മതനിരപേക്ഷത തകർക്കാനും ഭരണഘടനയുടെ മൂല്യങ്ങൾ ഇല്ലാതാക്കാനുമുള്ള ശ്രമങ്ങളാണ് നടക്കുന്നത്. അങ്ങനെയുള്ള ഈ കാലഘട്ടത്തിൽ മതനിരപേക്ഷത സംരക്ഷിക്കുന്നതിന് വിട്ടുവീഴ്ചയില്ലാത്ത നിലപാട് സ്വീകരിക്കുന്ന ഇടതുപക്ഷത്തെ പ്രതീക്ഷയോടെയാണ് ദേശീയതലത്തിൽ നോക്കുന്നത്\nമതനിരപേക്ഷത സംരക്ഷിക്കണമെങ്കിൽ വർഗീയതയോട് വിട്ടുവീഴ്ചയില്ലാത്ത നിലപാട് സ്വീകരിക്കണം. അതിന് കോൺഗ്രസിന് കഴിയുന്നില്ല. ഇടതുപക്ഷ ജനാധിപത്യമുന്നണിയുടെ ജനപിന്തുണ തകർക്കാനാണ് ബിജെപിയുടെയും യുഡിഎഫിന്റെയും ശ്രമമെന്നും മുഖ്യമന്ത്രി പറഞ്ഞു.\n← മുഖ്യമന്ത്രിയുടെ പേര് പറയാൻ ഇ ഡി നിർബന്ധിച്ചു; സന്ദീപ് നായർ ക്രൈംബ്രാഞ്ചിന് മൊഴി നൽകി\nപതിനൊന്ന് സംസ്ഥാനങ്ങൾ രോഗ വ്യാപന ആശങ്ക ഉയർത്തുന്നു; നിയന്ത്രണങ്ങൾ കടുപ്പിക്കാൻ നിർദേശം →


കത്തുന്ന ചൂടാണ്; തിരഞ്ഞെടുപ്പിനും വേണം ആരോഗ്യ പെരുമാറ്റച്ചട്ടം | Summer and Summer Disease| Summer disease| Beat the Heat| Summer Health Care\nകത്തുന്ന ചൂടാണ്; തിരഞ്ഞെടുപ്പിനും വേണം ആരോഗ്യ പെരുമാറ്റച്ചട്ടം\nMar 12, 2019, 03:08 PM IST\nജനാധിപത്യത്തിന്റെ ഉത്സവം' കൊണ്ടാടാന് തലങ്ങും വിലങ്ങും ഓടിനടക്കുന്നവര് ശ്രദ്ധിക്കുക; 'പുറത്ത് പൊള്ളുന്ന ചൂടാണ്, ശരീരം നോക്കിക്കോണം. അല്ലെങ്കില് കാര്യം കുഴപ്പമാകും'\nപ്രചാരണച്ചൂടിനെക്കാള് വേഗത്തിലാണ് അന്തരീക്ഷ താപം ഉയരുന്നത്. തണല്‍പറ്റിയും വെള്ളംകുടിച്ചും നടന്നില്ലെങ്കില് പാതിവഴിയില് തളര്‍ന്നുവീണേക്കാം. രോഗസാധ്യതകളുമേറെ. തിരഞ്ഞെടുപ്പ് പെരുമാറ്റച്ചട്ടത്തിനൊപ്പം ആരോഗ്യപെരുമാറ്റച്ചട്ടംകൂടി സ്ഥാനാര്‍ഥികളും രാഷ്ട്രീയക്കാരും പാലിക്കുന്നത് നന്ന്.\nകരുതണം ഈ രോഗങ്ങള്\nഈ വര്‍ഷം ഇതുവരെ കേരളത്തില് 8018 പേര്‍ക്ക് ചിക്കന്‍പോക്സ് പിടിപെട്ടു. ആറു മരണവുമുണ്ടായി. ചിക്കന്‍പോക്സ് ബാധിക്കാത്ത മേഖലകളില്ല. ഇവിടങ്ങളില് പ്രചാരണം കരുതലോടെയാവണം.\nഈവര്‍ഷം ഇതുവരെ 190 പേര്‍ക്ക് എച്ച്1എന്1 പിടിപെട്ടു. അഞ്ചുമരണവുമുണ്ടായി\nവൈറല് പനി, മഞ്ഞപ്പിത്തം\nചൂടില് ആരോഗ്യം നോക്കാതെയുള്ള പ്രവര്‍ത്തനങ്ങള് വൈറല് പനിക്ക് സാധ്യതകൂട്ടും. ജലജന്യരോഗങ്ങളായ മഞ്ഞപ്പിത്തവും വയറിളക്കവും പടരാതെ ശ്രദ്ധിക്കണം. ഇതുവരെ ഒരുലക്ഷത്തോളംപേര് വയറിളക്കരോഗങ്ങള്‍ക്കും 207 പേര് മഞ്ഞപ്പിത്തത്തിനും (ഹെപ്പറ്റൈറ്റിസ് എ) ചികിത്സ തേടി.\nജീവിതശൈലീരോഗങ്ങളില്ലാത്ത രാഷ്ട്രീയക്കാരില്ല. പ്രമേഹവും രക്താദിസമ്മര്‍ദവുമായി പൊരിവെയിലത്തിറങ്ങിയാല് രോഗതീവ്രത കൂടും.\nപാലിക്കാം, ആരോഗ്യ പെരുമാറ്റച്ചട്ടം\nപൊള്ളുന്ന വേനലില് പ്രചാരണത്തിനിറങ്ങുന്ന സ്ഥാനാര്‍ഥികള്‍ക്കും രാഷ്ട്രീയപ്രവര്‍ത്തകര്‍ക്കുമായി 'ഹെല്‍ത്ത് ഫോര് ഓള് ഫൗണ്ടേഷന്' ആരോഗ്യ പെരുമാറ്റച്ചട്ടം പുറത്തിറക്കി. സംസ്ഥാനത്തെ എല്ലാ സ്ഥാനാര്‍ഥികള്‍ക്കും ഇത് തപാലില് അയച്ചുകൊടുക്കുമെന്ന് ഫൗണ്ടേഷന് ചെയര്‍മാനും ആലപ്പുഴ മെഡിക്കല് കോളേജ് പ്രൊഫസറുമായ ഡോ. ബി. പദ്മകുമാറും ജനറല് സെക്രട്ടറി കെ. നാസറും അറിയിച്ചു.\nദിവസം എട്ടുമുതല് 10 ഗ്ലാസ് വരെ വെള്ളംകുടിക്കുക. ഉപ്പിട്ട നാരങ്ങാവെള്ളം, ഉപ്പിട്ട കഞ്ഞിവെള്ളം, സംഭാരം എന്നിവ ഉത്തമം. രാവിലെ എഴുന്നേറ്റാലുടന് രണ്ടു ഗ്ലാസ് ശുദ്ധജലം കുടിക്കുക.\nതിരക്കുണ്ടെന്നു പറഞ്ഞ് പ്രഭാതഭക്ഷണം ഒഴിവാക്കരുത്. എണ്ണചേരാത്ത ഭക്ഷണമാണ് നല്ലത്.\nരാവിലെ 11-നും വൈകീട്ട് മൂന്നിനും ഇടയില് തുറന്ന വാഹനങ്ങളിലെയും കവലകളിലെയും പ്രചാരണം ഒഴിവാക്കണം\nഉച്ചയുറക്കത്തിന് കുറച്ചുസമയം കണ്ടെത്തണം. അത് രാത്രിവരെ പ്രചാരണത്തിനിറങ്ങാന് ഉന്മേഷം നല്‍കും.\nചായയും കാപ്പിയും ഒന്നോ രണ്ടോ ആയി ചുരുക്കുക. നാടന് പഴച്ചാറുകള് കൂടുതല് കഴിക്കണം\nഅയഞ്ഞ കോട്ടണ് വസ്ത്രങ്ങള്‍മാത്രം ധരിക്കുക\nശരീരശുദ്ധി ഉറപ്പാക്കുക. രണ്ടുനേരമെങ്കിലും കുളി വേണം.\nമദ്യപാനം, പുകയില, മറ്റു ലഹരിവസ്തുക്കള് ഒഴിവാക്കുക.\nപ്രമേഹം, രക്തസമ്മര്‍ദം, കൊളസ്‌ട്രോള് എന്നിവയുള്ളവര് മരുന്ന് ഒഴിവാക്കരുത്.\nContent Highlight" Summer and Summer Disease, Summer disease, Beat the Heat\nSummer and Summer Disease


കല്യോട്ട് സ്മൃതിമണ്ഡപത്തില് കൂപ്പുകൈകളോടെ എം.സി. ഖമറുദ്ദീന് - MALABAR FLASH\nHome Kasaragod MC Kamarudheen periya കാസര്‍കോട് കേരളം കേരള വാര്‍ത്ത കല്യോട്ട് സ്മൃതിമണ്ഡപത്തില് കൂപ്പുകൈകളോടെ എം.സി. ഖമറുദ്ദീന്\nകല്യോട്ട് സ്മൃതിമണ്ഡപത്തില് കൂപ്പുകൈകളോടെ എം.സി. ഖമറുദ്ദീന്\nപെരിയ: മഞ്ചേശ്വരത്തെ യുഡിഎഫ് സ്ഥാനാര്‍ഥി എം.സി. ഖമറുദ്ദീന് കല്യോട്ട് കൊലചെയ്യപ്പെട്ട ശരത്‌ലാലിന്‍റെയും കൃപേഷിന്‍റെയും സ്മൃതിമണ്ഡപത്തിലെത്തി. ശരത്തിന്‍റെയും കൃപേഷിന്‍റെയും മാതാപിതാക്കളെ സന്ദര്‍ശിച്ച് അനുഗ്രഹം തേടി. തുടര്‍ന്നു കുടുംബാംഗങ്ങള്‍ക്കും നേതാക്കള്‍ക്കുമൊപ്പം സ്മൃതിമണ്ഡപത്തില് നടന്ന പ്രാര്‍ത്ഥനയിലും പങ്കെടുത്തു.[www.malabarflash.com]\nസംസ്ഥാനത്തെ സാധാരണ ജനങ്ങളെ ഏറ്റവുമധികം ബാധിക്കുന്ന വിഷയങ്ങളിലൊന്നാണ് സിപിഎമ്മിന്‍റെ അക്രമരാഷ്ട്രീയമെന്ന് ഖമറുദ്ദീന് പറഞ്ഞു. രാജ്‌മോഹന് ഉണ്ണിത്താന് എംപി, ഡിസിസി പ്രസിഡന്‍റ് ഹക്കീം കുന്നില്, എ. ഗോവിന്ദൻ നായർ, ഹർഷാദ് വൊർക്കാടി, വിനോദ്കുമാർ പള്ളയിൽവീട്, ബി.പി. പ്രദീപ്കുമാർ എന്നിവർ ഒപ്പമുണ്ടായിരുന്നു.\nകല്യോട്ടെ ഇരട്ടക്കൊലപാതകത്തെ തുടര്‍ന്ന് സംസ്ഥാനവ്യാപകമായി ഹര്‍ത്താല് നടന്നതുമായി ബന്ധപ്പെട്ട് യുഡിഎഫ് ജില്ലാ ചെയര്‍മാനെന്ന നിലയില് ഖമറുദ്ദീന് 34 കേസുകളില് പ്രതിചേര്‍ക്കപ്പെട്ടിരുന്നു.\nയുഡിഎഫിന്‍റെ നേതൃത്വത്തില് രക്തസാക്ഷികളുടെ കുടുംബസഹായ ഫണ്ട് സ്വരൂപിക്കുന്നതിന് നേതൃത്വം നല്‍കിയതും ഖമറുദ്ദീനായിരുന്നു.


സിപിഎം നേതാക്കള്‍ക്ക് വിമാനയാത്ര പാടില്ല | Kerala: CPM turns to austerity measures - Malayalam Oneindia\nസിപിഎം നേതാക്കള്‍ക്ക് വിമാനയാത്ര പാടില്ല\nദില്ലി: കമ്യൂണിസ്റുകാരനാവാന് പല തയ്യാറെടുപ്പുകളും വേണം. അതിലൊന്ന് വിമാനയാത്ര ഒഴിവാക്കി തീവണ്ടിയില് യാത്ര ചെയ്യുകയാണ്. പിന്നെ പരമാവധി കാറില് സഞ്ചരിക്കുന്നത് ഒഴിവാക്കുകയും ചെയ്യുക.\nസി പി എം പോളിറ്റ് ബ്യൂറോ നേതാക്കള്‍ക്ക് നല്‍കുന്ന നിര്‍ദേശങ്ങളാണിത്. മറ്റൊരു നിര്‍ദേശം കൂടിയുണ്ട്. ലളിതമായ ജീവിതരീതി പിന്തുടരുക. കേന്ദ്രകമ്മിറ്റി തയ്യാറാക്കി പോളിറ്റ് ബ്യൂറോ അംഗീകരിച്ച രേഖയിലാണ് ഈ നിര്‍ദേശങ്ങള്.\nപാര്‍ട്ടി നിര്‍ദേശം അനുസരിച്ച് ദില്ലിയില് നടന്ന ഇത്തവണത്തെ കേന്ദ്രകമ്മിറ്റി യോഗത്തില് പങ്കെടുക്കാന് എം. എ. ബേബി, പി. കരുണാകരന്, പി. കെ. ശ്രീമതി എന്നിവര്‍ക്ക് കേരളത്തില് നിന്ന് തീവണ്ടിയില് തന്നെ പോവേണ്ടിവന്നു.\nആരോഗ്യപ്രശ്നങ്ങളോ തീവണ്ടിയില് യാത്ര ചെയ്യാന് ബുദ്ധിമുട്ടുകളോ ഉള്ളവരാണെങ്കില് മാത്രം വിമാനത്തില് യാത്ര ചെയ്യാം. ഇങ്ങനെയൊരു വ്യവസ്ഥ കൂടിയുള്ളതുകൊണ്ട് ടി. കെ. രാമകൃഷ്ണനും കോടിയേരി ബാലകൃഷ്ണനും തീവണ്ടിയില് പോവേണ്ടി വന്നില്ല. വിമാനത്തില് യാത്ര ചെയ്യാന് അവര്‍ക്ക് പാര്‍ട്ടിയുടെ പ്രത്യേക അനുവാദം കിട്ടി.\nഇക്കാര്യത്തില് ചണ്ഡീഗഡില് നടന്ന 15-ാം പാര്‍ട്ടി കോണ്‍ഗ്രസില് തന്നെ നിര്‍ദേശങ്ങളുണ്ടായിരുന്നതാണ്. പക്ഷേ കൊല്‍ക്കത്ത, ഹൈദരാബാദ് പാര്‍ട്ടി കോണ്‍ഗ്രസുകള്‍ക്ക് ശേഷവും ഈ നിര്‍ദേശങ്ങള് പാലിക്കപ്പെടാതെ കിടന്നു. ബംഗാളിലൊഴികെ എവിടെയും ഇക്കാര്യം പാലിക്കാന് ശ്രമമുണ്ടായിട്ടില്ലെന്ന് ഹൈദരാബാദ് പാര്‍ട്ടി കോണ്‍ഗ്രസില് വിമര്‍ശനമുയര്‍ന്നു.\nഎന്നാല് ദില്ലിയിലേക്ക് പോവാന് രാജധാനിയാണെങ്കില് പോലും തീവണ്ടിയില് പോവുന്നത് കേരളത്തിലെ പല നേതാക്കള്‍ക്കും ഇഷ്ടമുള്ള കാര്യമല്ല. കാര് യാത്ര പരമാവധി ഒഴിവാക്കുകയെന്ന നിര്‍ദേശവും അവര്‍ക്ക് അത്ര രസിച്ചിട്ടില്ല.\nചെലവ് ചുരുക്കാനുള്ള പാര്‍ട്ടിയുടെ പദ്ധതികൂടിയാണ് ഇതെന്നാണ് കണക്കാക്കുന്നത്. ഉയര്‍ന്ന ജീവിത രീതികൊണ്ട് സി പി എം നേതാക്കള് അണികളില് നിന്ന് അകലുന്നു എന്ന പൊതു പരാതി തീര്‍ക്കാനും കൂടിയാണ് ഈ പുതിയ പദ്ധതികള്.\nmalayalam news state committee central committee


:: IT Capsule ::: എങ്ങനെ ഒരു വീഡിയോയ്ക്കു സബ്ടൈറ്റിൽ നൽകാം\n4:38 AM Posted by ആർപീയാർ | RPR\nസീഡിയിൽ നിന്നോ ഡിവിഡിയിൽ നിന്നോ കൺ‌വർട്ട് (റിപ്പ്) ചെയ്ത ഒരു സിനിമാ കാണുമ്പോൾ അതിൽ സബ്ടൈറ്റിൽ കൂടി ഉണ്ടായിരുന്നെങ്കിൽ എന്ന് പലപ്പോഴും തോന്നിയിട്ടില്ലേ. പ്രത്യേകിച്ച് ഇംഗ്ലീഷ് സിനിമകൾ. മെട്രിക്സ് അല്ലെങ്കിൽ ട്രാ‍ൻസ്ഫോർമർ പോലെയുള്ള സിനിമകൾ സബ്ടൈറ്റിൽ ഇല്ലാതെ കാണുന്ന അവസ്ഥ ഒന്നാലോചിച്ചു നോക്കൂ. നേരേ ചൊവ്വേ ഇംഗ്ലീഷ് മനസിലാവുന്നവരുടെ കാര്യമല്ല ഉദ്ദേശിച്ചത്. എങ്കിലും ഒരു ഇംഗ്ലീഷ് സിനിമയോ ഡോക്യുമെന്ററിയോ സബ്ടൈറ്റിലോടെ കാണുന്നതിന്റെ ഒരു സുഖം അതൊന്നു വേറെ തന്നെയാണ്. ഇനി മുതൽ സബ്ടൈറ്റിൽ ലഭ്യമല്ലാത്ത സിനിമകൾ സബ്ടൈറ്റിലോടെ ആസ്വദിച്ചു തന്നെ കാണാം. അതിനായി ചെയ്യേണ്ട ചില നുറുങ്ങു വിദ്യകൾ പറയാം.\n(DivX,Xvid,MP4,VOB(DVD) എന്നീ ഫോർമാറ്റിലുള്ള മൂവി ഫയലുകൾ ഇതുപോലെ സബ്ടൈറ്റിലിങ്ങ് ചെയ്യാവുന്നതാണ്)\nഇത്രയുമായാൽ വി.എൽ.സി പ്ലേയറോ മീഡിയാപ്ലേയർ ക്ലാസിക്കോ ഉപയോഗിച്ച് വീഡിയോ പ്ലേ ചെയ്യാവുന്നതാണ്.\nസബ്ടൈറ്റൽ നൽകുന്നതിനായുള്ള മറ്റൊരു രീതിയാണ് സബ്ടൈറ്റിൽ ബേണിങ്ങ് (Subtitle Burning). മറ്റൊരു പോസ്റ്റിൽ അതിനെ കുറിച്ച് വിശദമായി പറയാം.\nകഥയറിയാതെ എന്ത് മാത്രം ആട്ടം കണ്ടതാ! ഇനി അതിനും സമ്മതിക്കില്ല അല്ലെ? കൊള്ളാം ഒന്ന് ശ്രമിക്കട്ടെ :)\nകുറെ പുതിയ കാര്യങ്ങള് പറഞ്ഞു തന്ന പോസ്റ്റ്...\nതീര്‍ച്ചയായും ഉപകാരപ്രദം തന്നെ. നന്ദി മാഷേ\nഞാനും കുറെ കണ്ടതാ. സബ്ടൈറ്റിൽ ഇട്ടിട്ടുകൂടി ചിലതൊന്നും ഇതുവരെ ഒന്നും മനസിലായിട്ടില്ല !!\nവീഡിയോ ഫയലും, സബ് ടൈറ്റില് ഫയലും ഉണ്ട്. കമ്പ്യൂട്ടറില് ഓക്കേ. പക്ഷേ അതു ഒരു ഡീവിഡിയില് കോപ്പി ചെയ്ത് മറ്റൊരാള്‍ക്ക് (കമ്പ്യൂട്ടറില് അല്ലാതെ ടീവിയില്‍കാണാന്) കൊടുക്കുമ്പോള് ഈ സബ്ടൈറ്റില് ടീവിയിലും വരാന് എന്തു ചെയ്യും? ന്യൂറോയില്, മേക്ക് ഡീവിഡി ഫിലിം എന്നു ഇട്ട് ബേണ് ചെയ്യുമ്പോള് എസ്.ആര്.ടി ഫയല് ആഡു ചെയ്യാന് പറ്റുന്നില്ല. ഇതിനു ചെയ്യേണ്ടതെന്താണെന്നു പറഞ്ഞു തരാമോ?\nഅതിനു മറ്റൊരു മാർഗം ഉണ്ട്. അതിനെ പറ്റി ഒരു പോസ്റ്റ് തയാറാക്കുന്നുണ്ട്. ഉടൻ തന്നെ പബ്ലിഷ് ചെയ്യാം\nവളരെ നല്ല പോസ്റ്റ്... എസ ആര് ടി ഫയല് എന്നാല് എന്താണെന്ന് അറിയാതെ ഞാന് പലപ്പോഴും ഡിലീറ്റ് ചെയ്തിട്ടുണ്ട് .. അത് ഡൌണ്‍ലോഡ് ചെയ്യാന് ഉള്ള സൈറ്റ് പരിചയപ്പെടുത്തിയത് നന്നായി.. നന്ദി\nOpensubtitles maathramalla... subscene.com enna site um valare helpful aaanu....


പോലീസിന്റെ യഥാർത്ഥ ജനമൈത്രി! – Smart Drive Online\nപോലീസിന്റെ യഥാർത്ഥ ജനമൈത്രിയുടെ കഥ വായിക്കൂ…\nഒരിക്കൽ ഒരു നിസാൻ സണ്ണി ഡ്രൈവു ചെയ്തുകൊണ്ടുപോകുമ്പോൾ ഏറ്റുമാനൂരിനടുത്തു വച്ച് റോഡരികിൽ നിന്ന പോലീസുദ്യോഗസ്ഥൻ ചൂണ്ടുവിരൽ കൊണ്ട് എന്തോ ആംഗ്യം കാണിച്ചു. എന്താണ് ആംഗ്യത്തിന്റെ അർത്ഥമെന്നു മനസ്സിലായില്ലെങ്കിലും ഞാൻ അല്പം മാറ്റി വാഹനം നിർത്തി. പുറത്തിറങ്ങിയില്ല. ‘ഇറങ്ങരുത,് പോലീസുദ്യോഗസ്ഥൻ വാഹനത്തിനടുത്തു വരണം’ എന്നാണല്ലൊ ഡിജിപി നമ്മളെ പറഞ്ഞു പഠിപ്പിച്ചിരിക്കുന്നത്. മൂന്നു മിനിറ്റ് കഴിഞ്ഞു, ആരും അടുത്തേക്ക് വരുന്നില്ല. ഞാൻ നിർത്തിയ സണ്ണി വീണ്ടും സ്റ്റാർട്ടു ചെയ്ത് ഒന്ന് ‘ഇരപ്പിച്ചു.’ ഉടനെ ആംഗ്യം കാണിച്ച പോലീസുദ്യോഗസ്ഥൻ ഓടി അടുത്തെത്തി – 50 കഴിഞ്ഞ ഒരു കുടവയറൻ. പ്രൊമോഷൻ കിട്ടി എസ്.ഐ. ആയതാണെന്നു വ്യക്തം.\nഅയാളുടെ മുഖം ദേഷ്യം കൊണ്ട് ചുവന്നിരുന്നു. ‘അവിടെ നിർത്താൻ ഞാൻ ആംഗ്യം കാണിച്ചിട്ട് ഇവിടെയാണോ നിർത്തുന്നത്?’- അയാൾ ക്ഷോഭത്തോടെ ചോദിച്ചു. ‘വാഹനമോടിക്കുമ്പോൾ ആംഗ്യം ശ്രദ്ധിക്കാൻ ബുദ്ധിമുട്ടാണ്’ -ഞാൻ\n‘മറ്റുള്ളവരൊക്കെ കാണുന്നുണ്ടല്ലോ. തനിക്കു മാത്രമെന്താ ബുദ്ധിമുട്ട്?’ -എസ്.ഐ.\n‘എനിക്കെന്റെ കാര്യമേ പറയാൻ പറ്റൂ’ -ഞാൻ.\n‘അല്ല, ഒരു സാധാരണ പൗരനാണ് ഞാൻ. എന്റെ നേരെ മെക്കിട്ടു കയറാൻ പോലീസുകാരെപ്പോലും ഞാൻ അനുവദിക്കില്ല. റോഡരികിൽ നിന്ന് ഒരു വിരൽ കൊണ്ട് ആംഗ്യം കാണിച്ചിട്ട് അതിന്റെ അർത്ഥം ജനങ്ങൾ മനസ്സിലാക്കണം എന്നു പറഞ്ഞാൽ അംഗീകരിച്ചു തരാൻ പറ്റില്ല’- ഞാൻ ശക്തമായി പറഞ്ഞു.\nഈ ‘വിരൽ പ്രയോഗം’ കാരണം ശകാരം കേട്ട മറ്റു ചില ഡ്രൈവർമാർ കൂടി എന്റെ പക്ഷം ചേർന്നതോടെ എസ്.ഐ. കീഴടങ്ങി. ബുക്കും പേപ്പറുമൊന്നും പരിശോധിക്കാതെ എല്ലാവരെയും പറഞ്ഞു വിട്ടു, എസ്.ഐ.\nപഴയ ‘ഇടിയൻ നാറാപിള്ള’, ‘കരടി രാഘവൻ’ തുടങ്ങിയ പോലീസുകാരുടെയൊക്കെ കാലം കഴിഞ്ഞെങ്കിലും ഇപ്പോഴുമുണ്ട് പോലീസിൽ ഇത്തരം ചില പാഷാണത്തിൽ കൃമികൾ.\nഇടതുസർക്കാർ അധികാരത്തിൽ വന്നതിൽ പിന്നെ, ഭരണാധികാരികളുടെ അതേ ധാർഷ്ട്യവും അഹങ്കാരവും പോലീസുകാരിലേക്കും പകർന്നിട്ടുണ്ടെന്നു തോന്നുന്നു. കേരള പോലീസ് കംപ്ലെയിന്റ് അതോറിറ്റിയിൽ പോലീസിനെതിരെയുള്ള പരാതികൾ കുമിഞ്ഞു കൂടുകയാണ്. 2018 ഫെബ്രുവരി, മാർച്ച് മാസങ്ങളിൽ മാത്രമായി 100 പരാതികൾ പോലീസുകാരെപ്പറ്റി അതോറിറ്റിക്ക് ലഭിച്ചു. ഇതിലധികവും ജനമൈത്രി പോലീസ് സ്റ്റേഷനിലെ പോലീസുകാർക്കെതിരെയാണെന്നുള്ളത് ഓർത്തോർത്ത് ചിരിക്കാനും വക നൽകുന്നുണ്ട്. അതുപോലെ കൗതുകകരമായ മറ്റൊരു കാര്യവും, അതോറിറ്റി ചെയർമാനായ ജസ്റ്റിസ് കെ നാരായണക്കുറുപ്പ് ചൂണ്ടിക്കാട്ടുന്നു. മിക്ക കേസുകളിലും 2014ൽ ട്രെയിനിങ് പൂർത്തിയാക്കിയ എസ്.ഐമാർ ഉൾപ്പെടുന്നുണ്ട്. ഏതോ ഭീകരനാണ് ആ ബാച്ചുകാർക്ക് ട്രെയിനിങ് നൽകിയത് എന്ന് വ്യക്തം!\nഈവക മനംമടുപ്പിക്കുന്ന വാർത്തകൾക്കിടയിൽ രജതരേഖ പോലെ ഒരു സംഭവം കേട്ടു. റോയൽ എൽഫീൽഡിന്റെ ഡെപ്യൂട്ടി മാനേജർ അശ്വിൻപ്രേമാണ് സംഭവം വിളിച്ചറിയിച്ചത്. ഒരു ദിവസം വെളുപ്പിന്2മണിക്ക് എൻ.എച്ച് 47 വഴി തിരുവനന്തപുരത്തേക്ക് കാറോടിച്ചു പോവുകയായിരുന്നു, അശ്വിൻ. ഹരിപ്പാട് ജംഗ്ഷനിൽ വെച്ച് പോലീസുകാർ കാറിന് കൈ കാണിച്ചു. വെളുപ്പാൻ കാലത്ത് എന്തുചെക്കിങ് എന്ന് അനിഷ്ടത്തോടെ ചിന്തിച്ച് കാർ നിർത്തിയ അശ്വിൻ ഗ്ലോബോക്‌സ് തുറന്ന് ആർസി ബുക്ക് പരതുമ്പോൾ അടുത്തെത്തിയ പോലീസുകാരൻ പറഞ്ഞു- ‘ബുക്കും പേപ്പറുമൊന്നും വേണ്ട, കാപ്പി കുടിച്ചിട്ട് പോകാം.. ഇറങ്ങി വാ…’\nഅശ്വിൻ അമ്പരന്നു. പോലീസുകാരെങ്ങാനും ഹോട്ടൽ തുടങ്ങിയോ എന്നായി ചിന്ത. എന്തായാലും കാശ് പോയതു തന്നെ! അമ്പതു രൂപയും ചുരുട്ടിപ്പിടിച്ച് അശ്വിൻ പുറത്തിറങ്ങി.\nഅവിടെ ഒരു തട്ടുകട, ടാക്‌സി ഓണേഴ്‌സ് അസോസിയേഷൻ വക. സൗജന്യ കാപ്പി വിതരണം എന്നൊരു ബോർഡും കണ്ടു. നല്ല ഒന്നാന്തരം ചുക്കുകാപ്പി കുടിച്ച്, പണം നീട്ടിയപ്പോൾ ‘വേണ്ട, സൗജന്യമാണ്’ എന്ന മറുപടി.\nടാക്‌സി ഓണേഴ്‌സും പോലീസും ചേർന്നു നടത്തുന്ന ഈ പരിപാടി കണ്ടപ്പോൾ ഏറെ സന്തോഷം തോന്നിയെന്ന് അശ്വിൻ പറയുന്നു. ഏറ്റവുമധികം അപകടം നടക്കുന്ന പുലർകാല വേളയിൽ കൊച്ചുവർത്തമാനവും പറഞ്ഞ് കാപ്പിയും കുടിച്ച് യാത്ര തുടരുമ്പോൾ ഉറക്കം കുറേ നേരത്തേക്കെങ്കിലും മാറി നിൽക്കും എന്നുറപ്പ്.\nഇതാണ് യഥാർത്ഥ ജനമൈത്രി.


മഞ്ഞുപെയ്ത്തില് മരവിച്ച വാക്കുകള്\nപ്രണയമെഴുതാനായ് ഞാനൂറ്റി വച്ചവ ;\nമഞ്ഞുപെയ്ത്തില് മരവിച്ചു പോയ്…\nമുറിഞ്ഞു ചിതറിയ എഴുത്തോലയില്\nപ്രണയ സങ്കല്‍പ്പം നിനക്കെന്നും\nനീ പറയും മുന്‍പേ.\nബോധമുറച്ചുപോവും മുന്‍പ് ;\nഅലിഞ്ഞില്ലാതായി നഷ്ടപ്പെടും മുന്‍പ്.\nപഴഞ്ചനായത് പ്രണയമല്ലെന് കൈകളാണതില്\nതുമ്പുകീറി മെടഞ്ഞ കുരുത്തോലകള് തൂക്കിയാരോ\nഹൃദയ ധമനികളെ അലങ്കരിച്ചിരിക്കുന്നു.\nമരണം എന്നിലേക്ക് ആര്‍പ്പുവിളികളോടെ\nവരുന്നതിന്റെ വിളംബരമാവാം അത്.\nഒരുപക്ഷേ ഒന്നുമേ പറയാതെ\nഒരു മെഴുകുതിരി വെട്ടം കൊണ്ടെങ്കിലും നീയെന്\nവാക്കുകളിലെ മഞ്ഞിനെയുരുക്കുക ,\nവൃഥാശ്രമമെങ്കിലും മുറികൂട്ടി നോക്കുക.\nLabels: 93 ajeshkrishnan


റോഡുകളിലെ മരണക്കുഴിക്കും വേണം ശിക്ഷ | EDITORIAL| road accidents| bad road\nറോഡുകളിലെ മരണക്കുഴിക്കും വേണം ശിക്ഷ\nSep 4, 2019, 11:30 PM IST\nഈ റോഡപകടങ്ങളിൽ മിക്കതിനും ഒരു കാണാപ്പുറമുണ്ട്. അത് നമ്മുടെ റോഡുകൾ തന്നെയാണ്. മനുഷ്യനിർമിതമായ മരണക്കെണികൾ പതിയിരിക്കുന്നവയാണ് മിക്ക റോഡുകളും. പുതിയ ഗതാഗതനിയമം നടപ്പായതിന്റെ തൊട്ടുപിറ്റേന്നും റോഡിലെ കുഴിയിൽ വീണ് ഒരു ദാരുണമരണമുണ്ടായി.\nവർഷത്തിൽ ശരാശരി 45,000 റോഡപകടവും 4500 മരണവും ഉണ്ടാകുന്ന കേരളത്തിൽ ഗതാഗതനിയമ ലംഘനങ്ങൾക്ക് കടുത്ത ശിക്ഷതന്നെ വേണം എന്ന കാര്യത്തിൽ രണ്ടുപക്ഷമുണ്ടാകാൻ വഴിയില്ല. 1988-ലെ മോട്ടോർവാഹന നിയമം ഇക്കഴിഞ്ഞ പാർലമെന്റ് സമ്മേളനം ഭേദഗതിചെയ്തതോടെ 30 വർഷത്തെ മൃദുസമീപനങ്ങൾക്കാണ് അറുതിവന്നത്. സെപ്റ്റംബർ ഒന്നുമുതൽ നമ്മുടെ റോഡുകളിലും അത് നിലവിൽവന്നു. അപകടകരമായ ഡ്രൈവിങ്ങിന് ഇനി ഒരുവർഷംവരെ തടവുകിട്ടും. പിഴകളെല്ലാം അഞ്ചിരട്ടിയുമാക്കിയിട്ടുണ്ട്. ജനസാന്ദ്രതയ്ക്കൊപ്പം വാഹനസാന്ദ്രതയും കുതിച്ചുയരുന്ന കേരളത്തിൽ വണ്ടിയോടിക്കേണ്ടതെങ്ങനെ എന്നതിനെക്കുറിച്ച് പ്രാഥമികമായ സാക്ഷരത പോലുമില്ലാത്തത് വലിയ കുറ്റകൃത്യമായി എടുക്കുകതന്നെ വേണം. വഴി നടക്കുന്നവർക്കുകൂടി അവകാശപ്പെട്ടതാണ് റോഡുകൾ എന്ന ബോധം പോലുമില്ലാതെ വണ്ടിയോടിക്കുന്നവരെ കർക്കശമായ നിയമത്തിന്റെ പരിധിയിൽ കൊണ്ടുവരണം. ജീവന്റെ വില തിരിച്ചറിയാത്തവർ ശിക്ഷിക്കപ്പെട്ടേ തീരൂ.\nഎന്നാൽ, ഈ റോഡപകടങ്ങളിൽ മിക്കതിനും ഒരു കാണാപ്പുറമുണ്ട്. അത് നമ്മുടെ റോഡുകൾ തന്നെയാണ്. മനുഷ്യനിർമിതമായ മരണക്കെണികൾ പതിയിരിക്കുന്നവയാണ് മിക്ക റോഡുകളും. പുതിയ ഗതാഗതനിയമം നടപ്പായതിന്റെ തൊട്ടുപിറ്റേന്നും റോഡിലെ കുഴിയിൽ വീണ് ഒരു ദാരുണമരണമുണ്ടായി. കേരളത്തിലങ്ങോളമിങ്ങോളം പ്രളയാനന്തരം പൊട്ടിപ്പൊളിഞ്ഞ് തകർന്നുകിടക്കുന്ന റോഡുകളെല്ലാം ഏതുനിമിഷവും അതുവഴി കടന്നുപോകുന്നവരുടെ ജീവനെടുക്കാൻ ശേഷിയുള്ള മരണക്കെണികളാണ്. ആയുഷ്കാല നികുതി സർക്കാരിലേക്കടച്ച് വാഹനം റോഡിലിറക്കുന്നവരുടെ ഇത്തരം നഷ്ടങ്ങൾക്ക് ആരാണ് ഉത്തരം പറയുക? ആരാണ് ആ കുഴികളുടെ ഉത്തരവാദികൾ? എന്തുശിക്ഷയാണ് നിയമം അവർക്ക് വ്യവസ്ഥ ചെയ്തിരിക്കുന്നത് ? ഓഗസ്റ്റ് ഏഴിന് കോഴിക്കോട്ട് ഹെൽമെറ്റ് ധരിച്ച് വാഹനമോടിച്ചിട്ടും റോഡിലെ കുഴിയിൽ വീണ് ലോറികയറി മരിച്ച കെ.സി. അജിത എന്ന വീട്ടമ്മയ്ക്ക് സംഭവിച്ച ദുരന്തം കേരളം മറക്കാനായിട്ടില്ല. ജല അതോറിറ്റി ഒരുക്കിയ കുഴിയാണ് മരണക്കുഴിയായത്. നഗരവിളക്കുകൾ കണ്ണടച്ചുനിൽക്കുകയും ചെയ്തു. ഉടൻതന്നെ കളക്ടർ നേരിട്ട് ഇടപെട്ട് വാറന്റ് പുറപ്പെടുവിച്ച് ജല അതോറിറ്റി അസിസ്റ്റൻറ്് എൻജിനിയറെ അറസ്റ്റ് ചെയ്തെങ്കിലും കാര്യങ്ങൾ അവിടെ തീർന്നു. മനപ്പൂർവമല്ലാത്ത നരഹത്യയ്ക്കുള്ള കേസന്വേഷണം തുടരുകയാണ്. അത്രമാത്രം.\nസമീപകാലത്ത് കേരളത്തെ പിടിച്ചുകുലുക്കിയ അഴിമതിയും ക്രമക്കേടുമാണ് പാലാരിവട്ടം മേൽപ്പാലത്തിലൂടെ വെളിപ്പെട്ടത്. ബ്രിട്ടീഷ് കാലത്ത് ഉണ്ടാക്കിയ, ഇനിയും പൊട്ടിപ്പൊളിയാത്ത റോഡുകൾ ഇപ്പോഴും കേരളത്തിലെ പല നഗരങ്ങളിലുമുണ്ട്. എന്നാൽ, ഒരു മഴ അതിജീവിക്കാൻ കഴിയാത്തവയാണ് പുതിയ റോഡുകളിൽ മിക്കതും. ആർക്കെതിരേയും നടപടി ഉണ്ടാകാറില്ല. രണ്ടുവർഷം തുടർച്ചയായുണ്ടായ പ്രളയത്തിൽ 17,628 കോടി രൂപയാണ് റോഡുകൾക്കുണ്ടായ നഷ്ടം. ഭൂമിക്കടിയിലുണ്ടാകുന്ന വ്യതിയാനങ്ങളെയും പ്രകൃതിദുരന്തങ്ങളെയും അതിജീവിക്കാനുതകുന്ന റോഡുനിർമാണരീതികൾ സ്വീകരിച്ചില്ലെങ്കിൽ വരുംവർഷങ്ങളിലും നഷ്ടം തുടരും. അഴിമതിയും കെടുകാര്യസ്ഥതയും കാരണം കേരളത്തിലെ റോഡുകളിലുണ്ടാകുന്ന മരണക്കുഴികൾ മനപ്പൂർവമല്ലാത്ത നരഹത്യ എന്ന വകുപ്പിന്റെ പരിധികടന്നു എന്ന് തിരിച്ചറിയപ്പെടേണ്ടതുണ്ട്. അതിന് നൽകേണ്ട ശിക്ഷയെക്കുറിച്ച് നിയമത്തിൽ കൃത്യമായ വ്യവസ്ഥകൾ ഉണ്ടാകേണ്ടതുണ്ട്. ഇല്ലെങ്കിൽ ലോകാവസാനംവരേക്കും നമ്മുടെ റോഡുകളിലെ കുഴികൾ അടയാൻ പോകുന്നില്ല. അത് അഴിമതിയുടെ കറവപ്പശുവായി എന്നും മരണം വിതയ്ക്കും. മാറ്റം വേണമെങ്കിൽ ഗതാഗതനിയമം മാത്രം കർക്കശമാക്കിയാൽ പോരാ. ഒരു മരണക്കുഴിക്കും രക്ഷിതാക്കൾ ഇല്ലാതെ പോകരുത്; ശിക്ഷയും.


സംഘര്‍ഷത്തിനു അയവില്ല; അക്രമികള് അഴിഞ്ഞാടുന്നു; നെടുമങ്ങാട് വീടുകള്‍ക്ക് നേരെ വ്യാപക ആക്രമണം: മഞ്ചേശ്വരത്ത് മൂന്ന് ആര്‍എസ്എസ് പ്രവര്‍ത്തകര്‍ക്ക് വെട്ടേറ്റു • ഇ വാർത്ത | evartha\nസംഘര്‍ഷത്തിനു അയവില്ല; അക്രമികള് അഴിഞ്ഞാടുന്നു; നെടുമങ്ങാട് വീടുകള്‍ക്ക് നേരെ വ്യാപക ആക്രമണം: മഞ്ചേശ്വരത്ത് മൂന്ന് ആര്‍എസ്എസ് പ്രവര്‍ത്തകര്‍ക്ക് വെട്ടേറ്റു\nEvartha Editor January 4, 2019, 10:59 am January 4, 2019\nശബരിമല യുവതീ പ്രവേശനത്തിന് പിന്നാലെ കേരളത്തിലുടനീളം പൊട്ടിപ്പുറപ്പെട്ട അക്രമങ്ങള് തുടരുന്നു. തിരുവനന്തപുരത്ത് കാട്ടാക്കടയിലും നെടുമങ്ങാടും വലിയമലയിലും വീടുകള്‍ക്ക് നേരെ വ്യാപക ആക്രമണം. നെടുമങ്ങാടും വലിയമലയിലും ആക്രമിക്കപ്പെട്ടത് സി.പി.എമ്മുകാരുടെ വീടുകളാണ്.\nകാട്ടാക്കടയില് ബിജെപി പ്രവര്‍ത്തകന്റെ വീടിനുനേരെയായിരുന്നു ആക്രമണം. പന്തയില് ഷിബുവിന്റെ വീട്ടിലെ ജനലും കാറും എറിഞ്ഞ് തകര്‍ത്തു. സംഘര്‍ഷസാധ്യത കണക്കിലെടുത്ത് റൂറല് എസ്.പി നെടുമങ്ങാട് ക്യാംപ് ചെയ്യുന്നുണ്ട്. പത്തനംതിട്ട അടൂരില് അന്‍പതോളം വീടുകള്‍ക്ക് നേരെ ആക്രമണമുണ്ടായി.\nസിപിഎം, ബിജെപി പ്രവര്‍ത്തകരുടെ വീടുകളാണ് തകര്‍ത്തത്. സിപിഎം ജില്ലാ സെക്രട്ടറിയേറ്റ് അംഗം ടി.ഡി ബൈജുവിന്റെ വീടിനുനേരെയും ആക്രമണമുണ്ടായി. മുപ്പതോളംപേര് ബൈക്കുകളിലെത്തിയാണ് വീട് ആക്രമിച്ചത്. ചില കടകളും അഗ്‌നിക്കിരയാക്കി.\nകോഴിക്കോട് പേരാമ്പ്രയില് മലബാര് ദേവസ്വം ബോര്‍ഡ് അംഗം കെ. ശശികുമാറിന്റെ വീടിനുനേരെ ബോംബേറ്. പുലര്‍ച്ചെ രണ്ടുമണിയോടെയാണ് രണ്ട് സ്റ്റീല് ബോംബുകള് എറിഞ്ഞത്. ജനല് ചില്ലുകള് തകര്‍ന്നു. കാസര്‍കോട് വെള്ളിക്കോത്ത് മലയാള മനോരമ പ്രാദേശിക ലേഖകന്റെ വീടിനുനേരെയും ആക്രമണം ഉണ്ടായി. നീലേശ്വരം പ്രാദേശിക ലേഖകന് ശ്യാംബാബു വെള്ളിക്കോത്തിന്റെ വീടിനുനേരെയാണ് ആക്രമണം.\nമഞ്ചേശ്വരത്തു മൂന്ന് ആര്‍എസ്എസ് പ്രവര്‍ത്തകര്‍ക്ക് വെട്ടേറ്റു. മംഗളൂരുവില് എസി ടെക്‌നീഷ്യനായ കടമ്പാറിലെ ഗുരുപ്രസാദ് (23), സുഹൃത്തും കൂലിപ്പണിക്കാരനുമായ കിരണ് കുമാര് (27), കുമ്പള ഷിറിയയിലെ വസന്തന് (40) എന്നിവര്‍ക്കാണ് വെട്ടേറ്റത്. രാത്രി പതിനൊന്നോടെയാണ് സംഭവം.\nകടമ്പാര് വിഷ്ണു മൂര്‍ത്തി ക്ഷേത്രത്തിനു സമീപത്താണ് ഗുരുപ്രസാദിനും കിരണിനും വെട്ടേറ്റത്. മൂന്ന് ബൈക്കുകളിലായി എത്തിയ ആറംഗ സംഘമാണ് വെട്ടിപ്പരിക്കേല്‍പ്പിച്ചതെന്നാണ് വിവരം. ഇരുവരെയും മംഗളൂരിലെ സ്വകാര്യ ആശുപത്രിയില് പ്രവേശിപ്പിച്ചു. ഗുരു പ്രസാദിന് വയറിന് പിറകുവശത്തും കൈക്കുമാണ് പരിക്ക്. കിരണിന്റെ. കൈക്കും കാലിനുമാണ് വെട്ടേറ്റത്. ഓടിക്കൂടിയ നാട്ടുകാരാണ് ഇരുവരെയും ആശുപത്രിയില് പ്രവേശിപ്പിച്ചത്.\nകുമ്പള ഷിറിയ സ്‌കൂളിന് സമീപത്താണ് വസന്തന് കുത്തേറ്റത്. ഷിറിയ സ്‌കൂളിന് സമീപം താമസിക്കുന്ന ദിവാകരന്റെ മകന് ചരണ് രാജിനെ ഒരു സംഘം മര്‍ദിക്കുന്നത് തടയാനെത്തിയപ്പോഴാണ് വസന്തന് കുത്തേറ്റത്. കണ്ണിന് ഗുരുതരമായി പരിക്കേറ്റ ഇയാളെ മംഗളൂരുവിലെ ആശുപത്രിയിലേക്ക് മാറ്റി.


മുംബൈ തീപിടുത്തം: അനുശോചനം രേഖപ്പെടുത്തി രാഷ്ട്രപതിയും പ്രധാനമന്ത്രിയും - Kamala Mills building fire LIVE UPDATES: 15 dead due to suffocation, PM Narendra Modi extends condolences\nKamala Mills Building Fire Live Updates 15 Dead Due To Suffocation Pm Narendra Modi Extends Condolences\nഇന്നലെ രാത്രിയുണ്ടായ അപകടത്തിൽ 14 പേർ മരിച്ചിരുന്നു\nDecember 29, 2017 12:32:07 pm\nമുംബൈ: സെൻട്രൽ മുംബൈയിൽ സേനാപതി മാര്‍ഗിൽ കമല മില്ലിനകത്തുണ്ടായ തീപിടിത്തത്തിൽ 14 പേർ മരിച്ച സംഭവത്തിൽ രാഷ്ട്രപതി രാംനാഥ് കോവിന്ദും പ്രധാനമന്ത്രി നരേന്ദ്ര മോദിയും ദുഃഖം രേഖപ്പെടുത്തി. സംഭവം ഏറെ ദുഃഖമുണ്ടാക്കുന്നുവെന്നും അനുശോചനം രേഖപ്പെടുത്തുന്നുവെന്നും ട്വീറ്റ് ചെയ്ത രാഷ്ട്രപതി അതിവേഗത്തിൽ രക്ഷാപ്രവർത്തനങ്ങൾ നടത്തിയ അഗ്നിശമനസേനാ വിഭാഗത്തെ അഭിനന്ദിക്കുകയും ചെയ്തു.\nജീവൻ നഷ്ടപ്പെട്ടവരുടെ കുടുംബങ്ങൾക്കൊപ്പം ചേരുന്നുവെന്ന് പറഞ്ഞ പ്രധാനമന്ത്രി പരുക്കേറ്റവർ എത്രയും വേഗം സുഖംപ്രാപിക്കട്ടെയെന്ന് ആശംസിക്കുകയും ചെയ്തു. നിരവധി ഓഫീസുകളും ഹോട്ടലുകളും ഫ്ലാറ്റുകളുമൊക്കെയുള്ള നാൽപ്പതോളം ഏക്കര് കോമ്പൗണ്ടിലാണ് വ്യാഴാഴ്ച അര്‍ദ്ധരാത്രി പന്ത്രണ്ടരയോടെ തീപിടിത്തമുണ്ടായത്.\nമോജോ ബ്രിസ്റ്റോ എന്ന റസ്റ്ററന്റിൽനിന്നാണ് തീപടര്‍ന്നതെന്നാണ് പ്രാഥമിക നിഗമനം. അരമണിക്കൂര്‍കൊണ്ടാണ് ഈ ഹോട്ടലിന് സമീപത്തെ കെട്ടിടങ്ങളെല്ലാം അഗ്നിക്കിരയായത്. രണ്ടു മണിക്കൂർ എടുത്താണ് അഗ്നിശമനസേന തീയണച്ചത്. പൊള്ളലേറ്റവരെ ആശുപത്രിയിൽ പ്രവേശിപ്പിച്ചു. ഇവരിൽ ഒരാളുടെ നില ഗുരുതരമാണ്.\nനിരവധി മാധ്യമ സ്ഥാപനങ്ങൾ പ്രവര്‍ത്തിക്കുന്നത് ഈ ഭാഗത്താണ്. തീപിടിത്തത്തെത്തുടര്‍ന്ന് ചില ചാനലുകളുടെ പ്രവര്‍ത്തനം തന്നെ സ്‌തംഭിച്ചു.\nബ്രിഹൻമുംബൈ മുനിസിപ്പൽ കോർപറേഷൻ(ബിഎംസി) കമ്മീഷണർ അജോയ് മെഹ്ത ദുരന്തമേഖല സന്ദർശിച്ചു. തീപിടിത്തത്തിന്‍റെ കാരണം വ്യക്തമല്ല. അന്വേഷണം ആരംഭിച്ചിട്ടുണ്ട്.


സിപിഎം കോട്ട പിടിക്കാന് ആറ്റിങ്ങലില് ബിജെപിയുടെ വജ്രായുധം സെന്‍കുമാര്, പ്രതിരോധിക്കാന് റഹീം? | loksabha lelection 2018-chance for senkumar in attingal seat - Malayalam Oneindia\nPublished: December 16 2018, 15:50 [IST]\nതിരുവനന്തപുരം: ലോക്‌സഭാ തിരഞ്ഞെടുപ്പ് അടുത്തതോടെ കേരളത്തിലെ വിവിധ മണ്ഡലങ്ങളിലെ സ്ഥാനാര്‍ത്ഥി ചര്‍ച്ചയും സജീവമാക്കി രാഷ്ട്രീയ പാര്‍ട്ടികള്.\nകേന്ദ്രത്തില് അധികാരം തിരിച്ചുപിടിക്കാന് ഒരുങ്ങുന്ന കോണ്‍ഗ്രസ്സിനും കഴിഞ്ഞ തവണത്തെ പരാജയത്തില് നിന്ന് കരകയറാന് ശ്രമിക്കുന്ന സിപിഎമ്മിനും ഈ തിരഞ്ഞെടുപ്പ് ഏറെ നിര്‍ണ്ണായകമാണ്.\nസംസ്ഥാന ചരിത്രത്തില് ഉടനീളം ഇടത് വലത് മുന്നണികളോടൊപ്പം അടിയുറച്ച് നിന്ന കേരളത്തില് ഇത്തവണ ബിജെപിയും സാധ്യത ശക്തമാക്കുന്നുണ്ട്. പ്രമുഖരെ രംഗത്തിറക്കി ശക്തമായ മത്സരം കാഴ്ച്ചവെച്ചാല് രണ്ടോ മുന്നോ സീറ്റുകളെങ്കിലും വിജയിക്കാന് കഴിയുമെന്നാണ് അവരുടെ കണക്ക്കൂട്ടല്. ഈ നീക്കത്തിന്റെ ഭാഗമായി ആറ്റിങ്ങളില് മുന് ഡിജിപി സെന്‍കുമാറിനെ രംഗത്തിറക്കാനാണ് ബിജെപി ശ്രമിക്കുന്നത്..\nകേരളത്തിലെ 20 ലോക്‌സഭാ സീറ്റുകളില് 16 എണ്ണത്തിലും വിജയിക്കാന് കഴിയുമെന്നാണ് യുഡിഎഫ് വിലയിരുത്തുന്നത്. നിലവില് യുഡിഎഫിന് 12 ഉം എല്‍ഡിഎഫിന് 8 ഉം ലോക്‌സഭാ അംഗങ്ങളാണ് കേരളത്തിലുള്ളത്. ഇതില് തിരുവനന്തപുരവും ശബരിമല ഉള്‍പ്പെടുന്ന പത്തനത്തിട്ടയും ആഞ്ഞ് ശ്രമിച്ചാല് ആറ്റിങ്ങളലും ഇത്തവണ പിടിക്കാമെന്നാണ് ബിജെപി കണക്കുകൂട്ടുന്നത്\nഅറിയപ്പെടുന്ന മുഖങ്ങളെ പരമാവധി രംഗത്തിറക്കി മണ്ഡലങ്ങളില് ശക്തമായ ത്രികോണ മത്സരം കാഴ്ച്ചവെക്കാനാണ് ബിജെപിക്ക് ദേശീയ നേതൃത്വം നല്‍കിയ നിര്‍ദ്ദേശം. ഇതേ തുടര്‍ന്നാണ് മുന്‍ഡിജിപിയായ സെന്‍കുമാറിനെ ആറ്റിങ്ങലില് രംഗത്തിറക്കാന് ബിജെപിയില് ചര്‍ച്ചകള് പുരോഗമിക്കുന്നത്.\nസിപിഎം കോട്ടയായ ആറ്റിങ്ങലില് സെന്‍കുമാറിനെ രംഗത്തിറക്കിയാല് ഗുണം ചെയ്യുമെന്നാണ് ബിജെപി കണക്ക്കൂട്ടല്. എല്ലാം കൊണ്ടും ആറ്റിങ്ങലില് നിര്‍ത്താന് പറ്റിയ സ്ഥാനാര്‍ത്ഥിയാണ് സെന്‍കുമാറെന്നാണ് പാര്‍ട്ടിയുടെ വിലയിരുത്തല്.\nരണ്ട് മാസം മുന്‍പ് ബിജെപി ദേശീയ അധ്യക്ഷന് അമിത് ഷാ കേരളത്തില് എത്തിയപ്പോള് തിരുവനന്തപുരത്ത് പ്രമുഖരായ പലരുമായും കൂടിക്കാഴ്ച്ച നടത്തിയിരുന്നു. ഇക്കൂട്ടത്തില് മുന് ഡിജിപിയായ സെന്‍കുമാറുമായും അമിത് ഷാ കൂടിക്കാഴ്ച്ച നടത്തി.\nബിജെപി ദേശീയ അധ്യക്ഷന്റെ പ്രത്യേക താല്‍പര്യപ്രകാരമായിരുന്നു സെന്‍കുമാറുമായുള്ള കൂടിക്കാഴ്ച്ച. ഇതിന് പിന്നാലെ സെന്‍കുമാര് ബിജെപിയില് ചേര്‍ന്നേക്കുമെന്നും അദ്ദേഹത്തിന് ഗവര്‍ണര് പദവി ലഭിച്ചേക്കുമെന്നുള്ള വാര്‍ത്തകള് പുറത്തുവന്നിരുന്നു.\nഎന്നാല് സെന്‍കുമാറിനെപോലെ ഒരാളെ ഗവര്‍ണറായി ഒതുക്കാതെ തിരഞ്ഞെടുപ്പ് രാഷ്ട്രീയത്തിലേക്ക് പ്രവേശിപ്പിക്കുന്നതാകും കേരളത്തില് ബിജെപിക്ക് ഏറെ ഗുണം ചെയ്യുക എന്ന വിലയിരുത്തലിലാണ് അദ്ദേഹത്തെ ആറ്റിങ്ങലിലേക്ക് പരിഗണിക്കുന്നു. സെന്‍കുമാറിന്റെ മറുപടിക്കായി കാത്തിരിക്കുകയാണ് ബിജെപിയിപ്പോള്.\nഎ സമ്പത്തിന് പകരം\nമണ്ഡലത്തില് സിപിഎം ഇത്തവണ എ സമ്പത്തിന് പകരം യുവ നേതാക്കളെ തേടിയേക്കും. മൂന്ന് തവണ മണ്ഡലത്തെ പ്രതീനിധീകരിച്ച എ സമ്പത്തിന് പാര്‍ട്ടി രീതിയനുസരിച്ച് നാലാമത് ഒരു അവസരം സിപിഎം നല്‍കിയേക്കില്ല.\nഎ സമ്പത്തിന്റെ കാര്യത്തില് അന്തിമ തീരുമാനം ആയിട്ടില്ലെങ്കിലും ചില യുവനേതാക്കളുടെ കാര്യം സിപിഎം സജീവമായി പരിഗണിക്കുന്നുണ്ട്. ഡിവൈഎഫ്‌ഐ സംസ്ഥാന സെക്രട്ടറി എ എ റഹീം, യുവജന ക്ഷേമ ബോര്‍ഡ് വൈസ് ചെയര്‍മാന് പി ബിജു എന്നിവരാണ് പട്ടികയിലില് ഇപ്പോള് ഉള്ളത്.\nആറ്റിങ്ങലിലേക്ക് കോണ്‍ഗ്രസ് പ്രധാനമായും പരിഗണിക്കുന്നത്\nമുന്‍മന്ത്രികൂടിയായ അടൂര് പ്രകാശ് എംഎല്‍എയെയാണ്. സീറ്റിനായ് മറ്റ് പ്രമുഖ നേതാക്കള് രംഗത്തുണ്ടെങ്കിലും സമുദായ സമവാക്യങ്ങളും എംഎല്‍എ എന്ന നിലയിലുള്ള ജനസമ്മതിയും അടുര് പ്രകാശിന് ഗുണം ചെയ്യുമെന്നാണ് കോണ്‍ഗ്രസ് കണക്കുകൂട്ടുന്നത്.\nആറ്റിങ്ങലില് സെന്‍കുമാറിനെ രംഗത്തിറക്കുന്നതിനോടൊപ്പം കൊല്ലത്ത് രാജ്യസഭാംഗം കൂടിയായ സുരേഷ്‌ഗോപിയേയും ബിജെപി പരിഗണിക്കുന്നുണ്ട്. നായര് വോട്ടുകള് നിര്‍ണ്ണായകമായ മണ്ഡലത്തില് സമുദായ സമവാക്യങ്ങളും സുരേഷ് ഗോപിക്ക് ഗുണം ചെയ്യുമെന്നാണ് വിലയിരുത്തല്. സിനിമാ താരം എന്നതിനോടൊപ്പം ശബരിമല സ്ത്രീപ്രവേശന വിഷയത്തില് സ്വീകരിച്ച ശക്തമായ നിലപാടും അദ്ദേഹത്തിന് ഗുണകരമായേക്കും.\nബിജെപിക്കും കാര്യമായ സ്വാധീനം\nമണ്ഡലത്തില് ബിജെപിക്കും കാര്യമായ സ്വാധീനം ഉണ്ട്. കഴിഞ്ഞ തവണ അത്ര പ്രമുഖനല്ലത്ത വേലായുധനെ മത്സരിപ്പിച്ച ബിജെപി 59000 വോട്ടുകള് കരസ്ഥമാക്കിയിരുന്നു. എന്നാല് ഇത്തവണ സുരേഷ് ഗോപിയെ രംഗത്തിറക്കിയാല് ശക്തമായ മത്സരം കാഴ്ച്ച വെക്കാമെന്നാണ് ബിജെപി വിലയിരുത്തുന്നത്\nlok sabha elections 2019 ആറ്റിങ്ങല് bjp cpm congress senkumar election delhi ലോക്സഭ തിരഞ്ഞെടുപ്പ് 2019 തിരഞ്ഞെടുപ്പ് ദില്ലി ബിജെപി\nloksabha lelection 2018-chance for senkumar in attingal seat\nStory first published: Sunday, December 16, 2018, 15:50 [IST]


കടലിന്റെ കാവൽക്കാരായി അവർ കൈകോർത്തു\nവാടയ്ക്കൽ സെന്റ് ലൂർദ് മേരി യു.പി.സ്കൂൾ സീഡ് ക്ലബ്ബിന്റെ നേതൃത്വത്തിൽ ലോക സമുദ്രദിനമായ വ്യാഴാഴ്ച വാടയ്ക്കൽ കടപ്പുറത്തെ കാറ്റാടിക്കാടിന് സമീപം മനുഷ്യച്ചങ്ങല തീർത്ത് പ്രതിജ്ഞ ചൊല്ലുന്നു\nപുന്നപ്ര: കടലിനെ കടലമ്മയായി കാത്തുകൊള്ളാമെന്ന് ലോക സമുദ്രദിനത്തിൽ കുട്ടികളുടെ പ്രതിജ്ഞ. പുന്നപ്ര വാടയ്ക്കൽ കടപ്പുറത്തെ കാറ്റാടിക്കാടിന് സമീപം മനുഷ്യച്ചങ്ങല തീർത്ത് കടലിനെ സാക്ഷിയാക്കിയായിരുന്നു അവരുടെ പ്രതിജ്ഞ.\nകുട്ടികൾക്കൊപ്പം രക്ഷിതാക്കളും നാട്ടുകാരും ചങ്ങലയിൽ കണ്ണികളായി. വാടയ്ക്കൽ സെന്റ് ലൂർദ് മേരി യു.പി.സ്കൂൾ സീഡ് ക്ലബ്ബിന്റെ നേതൃത്വത്തിലാണ് സമുദ്രദിനാചരണം നടത്തിയത്.\nസ്കൂളിന്റെ അന്തരീക്ഷം വിട്ടിറങ്ങി കടപ്പുറത്തെ കാറ്റാടിക്കാടുകളുടെ പച്ചപ്പിലായിരുന്നു ചടങ്ങ്. ആലപ്പുഴ രൂപത സൊസൈറ്റി ഡയറക്ടർ ഫാ. സേവ്യർ കുടിയാംശ്ശേരിൽ ഉദ്ഘാടനം ചെയ്തു.\nകടൽ നമ്മുടെ കാവൽക്കാരനാകുന്നതുപോലെ നാമും കടലിന്റെ കാവൽക്കാരാകണമെന്ന് അദ്ദേഹം പറഞ്ഞു. കടലിനെ നിലനിർത്തേണ്ടത് നമ്മുടെ ഉത്തരവാദിത്വമാണ്. ഒരു കാരണവശാലും കടലിലേക്ക് മാലിന്യം വലിച്ചെറിയരുത്. പ്ലാസ്റ്റിക് വലിച്ചെറിഞ്ഞാൽ മീൻ വിഷമയമാകും. അത് നമ്മെത്തന്നെ നശിപ്പിക്കും- ഫാ. സേവ്യർ കുടിയാംശ്ശേരിൽ പറഞ്ഞു.\nപ്ലാസ്റ്റിക് ഉള്ളിൽച്ചെന്ന് മൃതപ്രായമായ മീൻ വലയിൽ കുടുങ്ങിയ അനുഭവമാണ് കുട്ടികളോട് കടലറിവ് പങ്കുവച്ച പരമ്പരാഗത മത്സ്യത്തൊഴിലാളി ജോർജ് അരുളപ്പൻ പൂത്രശ്ശേരി വെളിപ്പെടുത്തിയത്. പി.ടി.എ.പ്രസിഡന്റ് വി.പി.കുഞ്ഞുമോൻ അധ്യക്ഷനായി.\nഗ്രാമപ്പഞ്ചായത്തംഗങ്ങളായ എസ്.ശശികല, ഷേർളി സാബു, സാമൂഹികപ്രവർത്തകനായ കെ.സി.സേവ്യർകുട്ടി, പ്രധാനാധ്യാപകൻ പി.ബി.മൈക്കിൾ, അധ്യാപക പ്രതിനിധി ബി.യേശുദാസ് എന്നിവർ പ്രസംഗിച്ചു.\nയോഗത്തിനുശേഷമാണ് കുട്ടികൾ കടൽത്തീരത്ത് മനുഷ്യച്ചങ്ങല തീർത്തത്. സ്കൂൾ ലീഡർ ഇമ്മാനുവൽ പ്രതിജ്ഞാവാചകം ചൊല്ലിക്കൊടുത്തു. വിശിഷ്ടാതിഥികളും അധ്യാപകരും രക്ഷിതാക്കളും നാട്ടുകാരും കുട്ടികൾക്കൊപ്പം പ്രതിജ്ഞയെടുത്തു.


റേഡിയോ ജോക്കിയുടെ കൊലപാതകം: മുഖ്യപ്രതി അലിഭായ് കുറ്റം സമ്മതിച്ചു\nവിമാനത്താവളത്തില് വെച്ചാണ് പൊലീസ് അലിഭായിയെ കസ്റ്റഡിയിലെടുത്തത്.\nമുന് റേഡിയോ ജോക്കി രാജേഷിനെ കൊലപ്പെടുത്തിയ കേസിലെ മുഖ്യപ്രതി അലിഭായ് കുറ്റം സമ്മതിച്ചു. സുഹൃത്ത് സത്താറിന്‍റെ നിര്‍ദേശ പ്രകാരമാണ് കൊല നടത്തിയതെന്നാണ് കുറ്റസമ്മതം. രാജേഷും സത്താറിന്‍റെ ഭാര്യയും തമ്മിലുള്ള ബന്ധമാണ് കൊലയ്ക്ക് കാരണമെന്നും അലിഭായി പൊലീസിനോട് പറഞ്ഞു. അലിഭായിയുടെ അറസ്റ്റ് പൊലീസ് രേഖപ്പെടുത്തി.\nതിരുവനന്തപുരം വിമാനത്താവളത്തില് വെച്ചാണ് അന്വേഷണ സംഘം ഇന്ന് രാവിലെ അലിഭായിയെ കസ്റ്റഡിയിലെടുത്തത്. കൊലപാതകം നടത്തിയതിന് ശേഷം കാഠ്മണ്ഡു വഴി ഖത്തറിലേക്ക് കടന്ന സ്വാലിഹ് ബിന് ജലാലെന്ന അലിഭായിയെ പോലീസിന്റെ വിദഗ്ധ നീക്കത്തിലാണ് നാട്ടിലെത്തിക്കാനായത്. ഇന്റര്‍പോളിന്റെ സഹായം തേടിയതിനൊപ്പം സ്പോണ്‍സറെ കണ്ടുപിടിച്ച് വിസ റദ്ദാക്കണമെന്ന് ആവശ്യപ്പെടുകയും ചെയ്തിരുന്നു. റെഡ് കോര്‍ണര് നോട്ടീസ് പുറപ്പെടുവിക്കുമെന്നുള്ള സൂചനകളും ഉണ്ടായിരുന്നു. ഇതോടെയാണ് അലിഭായ് കീഴടങ്ങാനെത്തിയത്.\nരാവിലെ 9.15ന് ജെറ്റ് എയര്‍വേയ്സിലെത്തിയ പ്രതിയെ വിമാനത്തിനകത്ത് കയറി പൊലീസ് കസ്റ്റഡിയിലെടുത്തു. നടപടിക്രമങ്ങള്‍ക്ക് ശേഷം പുറത്തിറക്കിയ അലിഭായിയെ ആറ്റിങ്ങല് ഡിവൈഎസ്പി ഓഫീസിലേക്ക് കൊണ്ടുപോയി. കൊലപാതകത്തില് നേരിട്ട് പങ്കെടുത്ത രണ്ട് പ്രതികളെ കൂടി ഇനി പിടികൂടാനുണ്ട്.\nRadio JockeyKerala radio jockey Rajeshradio jockey murderKerala radio jockey Rajeshs murder


ഇനി മുതൽ ഈ ജനപ്രിയ സ്മാർട്ട് ഫോണുകൾ ഉപയോഗിക്കണമെങ്കിൽ മാസവരി നല്‍കേണ്ടി വരും? - Janayugom Online\nHome / Sci & Tech / Technology / ഇനി മുതൽ ഈ ജനപ്രിയ സ്മാർട്ട് ഫോണുകൾ ഉപയോഗിക്കണമെങ്കിൽ മാസവരി നല്‍കേണ്ടി വരും?\nTechnology Most Trending Markets Business\nഇനി മുതൽ ഈ ജനപ്രിയ സ്മാർട്ട് ഫോണുകൾ ഉപയോഗിക്കണമെങ്കിൽ മാസവരി നല്‍കേണ്ടി വരും?\nPosted on November 07, 2019, 5:58 pm\nനമ്മൾ ഉപയോഗിക്കുന്ന സ്മാർട്ട് ഫോണുകൾക്ക് മാസവരി നൽകേണ്ടി വരുന്ന അവസ്ഥ ഒന്ന് ആലോചിച്ച് നോക്കൂ. അതായത് വില കൊടുത്തു വാങ്ങുന്ന് കെഎസ്ഇബി മീറ്ററിന് മാസ വാടക കൊടുക്കുന്ന പൊലെ രൊക്കം കാശു നൽകി വാങ്ങുന്ന ഫോണിന് മാസ വാടക നൽകേണ്ടി വരുന്ന അവസ്ഥ. അതെ, ജനപ്രിയ സ്മാർട്ട് ഫോണായ ഐഫോണ് ഉപയോഗിക്കാന് ഇനി മുതൽ ഓരോ മാസവും പണം നല്‍കേണ്ടി വരുമെന്ന സൂചന നൽകി കമ്പനി മേധാവി കുക്ക്. എന്നു വെച്ചാൽ ഐഫോണുകളുടെ നിര്‍മാതാവായ ആപ്പിള് കമ്പനിയ്ക്ക് സബ്‌സ്‌ക്രിപ്ഷന് സേവനങ്ങൾ നിരവധിയാണ്. എന്നാൽ ഐഫോണ് അടക്കമുള്ള കമ്പനിയുടെ ഉപകരണങ്ങള്, അല്ലെങ്കില് ചില ഉപകരണങ്ങൾ സേവന വ്യവസ്ഥയില് ഉപയോക്താക്കള്‍ക്കു നല്‍കുക എന്ന ഹാർഡ്‌വെയർ സേവനം അവർക്കിത് വരെ ഇല്ല. അത്തരം സേവനത്തിന് സാധ്യതയുണ്ടെന്നാണ് ഇപ്പോൾ ലഭിച്ചിരിക്കുന്ന സൂചന. ഐഫോണുകൾ ഉപയോഗിക്കുന്നതിന് മാസവരി ഏർപ്പെടുത്തുന്ന കാര്യമാണ് കമ്പനി പരിഗണിക്കുന്നതെന്നാണ് പറയുന്നത്.\nസബ്‌സ്‌ക്രിപഷന് രീതിയില് ഐഫോണ് വില്‍ക്കുന്നതിനെക്കുറിച്ചുള്ള ചോദ്യത്തിന് കുക്ക് അത്തരമൊരു നീക്കമില്ലെന്നു പറയുകയല്ല മറിച്ച് അതു വന്നേക്കാം എന്നാണ് മറുപടി നൽകിയത്. വര്‍ഷാവര്‍ഷം പുതിയ മോഡലുകള് (ഹാര്‍ഡ്‌വെയര് അപ്‌ഗ്രേഷൻ) വാങ്ങുന്നവര്‍ക്ക് അത്തരമൊരു സാധ്യതയുണ്ട് എന്നാണ് പറയുന്നത്. അതിപ്പോള് തന്നെയുണ്ട്. എന്നാല് അത് ഭാവിയില് വളരാം. അത്തരമൊരു സാഹചര്യത്തില് ആപ്പിളിനു ചെയ്യാവുന്ന കാര്യം ഐഫോണ്, ആപ്പിള് മ്യൂസിക്, ആപ്പിള് ടിവി, ഐക്ലൗഡ് തുടങ്ങിയവ ഒരു ബൻഡിലാക്കി മാസവരിക്കു നല്‍കുക എന്നതാണ്. ഇത്തരം ഒരു സേവനം ‘ആപ്പിള് പ്രൈം’ എന്ന പേരില് കമ്പനി മുൻപേ തുടങ്ങാനിരുന്നതാണെന്നും പറയപ്പെടുന്നുണ്ട്. ഇതിലൂടെ കമ്പനിയ്ക്ക് മാസം നല്ലൊരു വരുമാനം ലഭിച്ചുകൊണ്ടിരിക്കും. പഴയതു പോലെയായിരിക്കില്ല പുതിയ ബിസിനസ് മാതൃക.\nഐഫോണുകളുടെ വില്‍പന വേണ്ടത്ര തകൃതിയായി നടക്കുന്നില്ല എന്നതും ആപ്പിളിനെ ഈ വഴിയില് സഞ്ചരിക്കാന് പ്രേരിപ്പിച്ചേക്കാം. ആപ്പിള് കമ്പനിയില് നിക്ഷേപം നടത്തിയിരിക്കുന്നവര്‍ക്കും ഇത്തരം ഒരു നീക്കമായിരിക്കും കൂടുതല് സ്വീകാര്യമെന്നും റിപ്പോര്‍ട്ടുകള് പറയുന്നു. ഇതിന്റെ പ്രാഥമിക നടപടിക്രമങ്ങളിലേക്ക് കമ്പനി കടന്നതായും റിപ്പോര്‍ട്ടുകള് ഉണ്ട്. പുതിയ മോഡല് ഫോണ് ഇറങ്ങുമ്പോള് താന് ഉപയോഗിക്കുന്ന ഹാന്‍ഡ്‌സെറ്റ് തിരിച്ചു നല്‍കി കൂടുതല് പൈസ നല്‍കാതെ പുതിയതു വാങ്ങി ഉപയോഗിക്കാമെന്നത് അമേരിക്ക പോലെയുള്ള രാജ്യങ്ങളില് പല ഉപയോക്താക്കൾക്കും സ്വാഗതാര്‍ഹമാകും. എന്നാല്, മാസം പണം നല്‍കുക എന്ന രീതിയോട് അത്ര ഇഷ്ടം കാണിക്കാത്ത ഇന്ത്യ പോലെയുള്ള രാജ്യങ്ങളിലെ ഉപയോക്താക്കള്‍ക്ക് ഈ നീക്കം സ്വാഗതാർഹം ആയിരിക്കില്ല.\nവിവിധ രാജ്യങ്ങള്‍ക്കായി വേറിട്ട വില്‍പനാ തന്ത്രങ്ങള് ആവിഷ്‌കരിച്ചാല് പരിഹരിക്കാവുന്ന കാര്യം മാത്രമേ ഇതിലുള്ളൂ. ഇനി തങ്ങള് ഇങ്ങനെയാണെന്നു കമ്പനി തീരുമാനിച്ചാല് ഐഫോണ് വേണ്ടവര് മാസവരി നല്‍കേണ്ടിവരുന്ന ഒരു ഭാവിയും വന്നേക്കാം. സേവനമായി മാത്രമാണ് വില്‍ക്കാന് തീരുമാനമെങ്കില് ഇന്ത്യയില് ഐഫോണ് കാശുകാരുടെ കീശമാത്രം അലങ്കരിക്കുന്ന ഉപകരണമായേക്കാം. അടുത്തിടെ പുറത്തുവിട്ട കണക്കുകള് പ്രകാരം കഴിഞ്ഞ പാദത്തില് ബിസിനസില് നിന്ന് ആപ്പിളിന് റെക്കോഡ് വരുമാനമാണ് വന്നിരിക്കുന്നത്. കമ്പനിക്ക് 6400 കോടി ഡോളര്. മുന് വര്‍ഷങ്ങളെ അപേക്ഷിച്ച്2ശതമാനം വര്‍ധനയാണ് കമ്പനി കൈവരിച്ചരിക്കുന്നത്.\nഇന്ത്യ അടക്കമുള്ള മാര്‍ക്കറ്റുകളിലും മികച്ച പ്രകടനമാണ് കമ്പനി നടത്തിയിരിക്കുന്നതെന്നു പറയുന്നു. ഐഫോണ് 11 ന്, ഐഫോണ് XRനേക്കാള് വില കുറച്ചിടാനായത് കമ്പനിയുടെ തന്ത്രപരമായ വിജയമാണ്. ഐഫോണ് 11ന് ‘രാജ്യത്തിനു യോജിച്ച’ തരത്തിലുള്ള വിലയിട്ടത് തങ്ങള്‍ക്കു ഗുണകരമായി എന്നാണ് ഇന്ത്യൻ വിപണിയെക്കുറിച്ച് കുക്ക് പറഞ്ഞത്. അതേസമയം, തങ്ങളുടെ മാക്ബുക്കുകള് വിറ്റ് ഇന്ത്യയില് നിന്ന് റെക്കോഡ് വരുമാനം ഉണ്ടാക്കയിരിക്കുകയുമാണ് ആപ്പിള്. മുന് വര്‍ഷങ്ങളെ അപേക്ഷിച്ച് ഗംഭീര സ്വീകരണമാണ് ഇന്ത്യക്കാർ മാക്ബുക്കുകള്‍ക്ക് നല്‍കുന്നതെന്നാണ് റിപ്പോര്‍ട്ടുകള്.\nആപ്പിളിന്റെ വയര്‍ലെസ് ഇയര്‍ബഡുകളായ എയര്‍പോഡുകള്‍ക്കും ഇന്ത്യയില് സ്വീകാര്യത വര്‍ധിച്ചിരിക്കുന്നതായും കമ്പനി പറഞ്ഞു. ഇന്ത്യയില് സെക്കന്‍ഡ്ഹാന്‍ഡ് വിപണിയിൽ ഏറ്റവും പ്രിയം ഐഫോണിനാണെന്നാണ് പുറത്തു വരുന്ന വാര്‍ത്തകള്. ഐഫോണുകള്‍ക്ക് 19 ശതമാനം ആവശ്യക്കാരാണുള്ളത്. സാംസങ് ഫോണുകള്‍ക്ക് 16 ശതമാനം ആവശ്യക്കാരും, ഷഓമിക്ക് 13 ശതമാനം ആവശ്യക്കാരുമാണ് ഉള്ളതെന്നു പറയുന്നു. കമ്പനിയുടെ പുതിയ രീതി എത്രത്തോളം സ്വീകാര്യമായിരിക്കും എന്ന് കണ്ടു തന്നെ അറിയണം.\nഡൽഹിയിലെ അഭിഭാഷകരുടെ കോടതി ബഹിഷ്ക്കരണം തുടരുന്നു, കക്ഷികൾക്ക് പൂക്കൾ നൽകി സ്വീകരണം


വേനലിൽ ഓർക്കും മഴയിൽ മറക്കും; പഠിക്കാത്ത ജലപാഠം | Water scarcity continues to stalk Wayanad\nവേനലിൽ ഓർക്കും മഴയിൽ മറക്കും; പഠിക്കാത്ത ജലപാഠം\nഷാജി പുളിക്കൽ March 22, 2019 05:21 PM IST\nവരൾച്ചയിൽ വെള്ളം കുറഞ്ഞ് കല്ലുകൾ തെളിഞ്ഞ കബനിപ്പുഴ\nമഹാപ്രളയത്തിനു ശേഷം സൂര്യൻ ഒന്ന് മുഖം കറുപ്പിച്ചതോടെ ജില്ലയിൽ പലയിടങ്ങളിലും കുടിവെള്ളം മുട്ടിയ അവസ്ഥയാണ്. ഇതിന് കാരണക്കാർ ആരാണ് ? എന്താണ് ജില്ലയിൽ ജലലഭ്യത കുറയാൻ കാരണം? എന്ന് ഈ ലോക ജലദിനത്തിലെങ്കിലും ചിന്തിച്ച് തുടങ്ങിയില്ലെങ്കിൽ വെള്ളത്തിനു പൊന്നുംവില നൽകേണ്ട കാലം വിദൂരമല്ല.\nവെള്ളത്തിനായി പരക്കം പാച്ചിൽ\nമഴവെള്ളത്തെ ഫലപ്രദമായ രീതിയിൽ തടഞ്ഞു നിർത്താനുള്ള ഒരു പദ്ധതിയും ഇതുവരെ ജില്ലയിൽ നടപ്പാക്കിയിട്ടില്ല എന്നു തന്നെ പറയാം. ജലസംരക്ഷണത്തിനുള്ള2ഡാമുകൾ ഉണ്ടെങ്കിലും അതു വേനൽക്കാലത്ത് വേണ്ടത്ര ഉപകാരപ്രദമല്ല. നമ്മൾ ഒഴുക്കിക്കളയുന്ന വെള്ളം ഫലപ്രദമായ രീതിയിൽ തടഞ്ഞു നിർത്തി കർണാടക വിവിധ പദ്ധതികൾ നടപ്പാക്കുന്നുമുണ്ട്.\nവരൾച്ചയിൽ വെന്തുരുകുമ്പോഴും കൃഷി കരിഞ്ഞുണങ്ങുമ്പോഴും കുടിവെള്ളം മുട്ടുമ്പോഴും മാത്രമാണ് നഷ്ടപ്പെട്ട ജലത്തെക്കുറിച്ച് ചിന്തിക്കുന്നതും ജലത്തിനായി ഓടുന്നതും. പിന്നീട് മഴ പെയ്യുന്നതോടെ വരൾച്ച മറക്കുകയും ചെയ്യും. ജനങ്ങൾക്ക് എന്ന പോലെ ജലസംരക്ഷണ പ്രവർത്തകർക്കും നീരറിവ് നശിക്കുന്ന കാലമാണ് ഇത്.\nനീർത്തട, ജലസംരക്ഷണ പദ്ധതികളെന്നാൽ സാമ്പത്തിക വർഷാവസാനത്തോടെ കണക്കുകൾ കൊടുത്തു തീർക്കേണ്ട കടലാസു പദ്ധതികളാണെന്നാണ് പലരുടെയും ചിന്ത. കോടികൾ കൊണ്ട് ജലസംരക്ഷണത്തിനായി നടത്തുന്ന പദ്ധതികളിൽ പലതും ജില്ലയിൽ പിന്നീട് ജലരേഖയാകുകയാണ്.\nവേനലിൽ ഓർക്കും മഴയിൽ മറക്കും\nകിണറിൽ വെള്ളമില്ലാത്തതിനാൽ പുഴയിൽ നിന്ന് വെള്ളം ശേഖരിച്ച് മടങ്ങുന്ന കുളത്താറ പൊയിൽ കോളനിക്കാർ\nകുടിവെള്ള സംരക്ഷണം വേനലിൽ ഓർക്കും. പിന്നീട് പല പദ്ധതികളും പ്രവർത്തനങ്ങളും ഒരുക്കുമെങ്കിലും എല്ലാത്തിനും ഒച്ചിഴയും വേഗമാണ്. കേരളത്തിൽ ഏറ്റവും കൂടുതൽ മഴ ലഭിക്കുന്ന ജില്ലയിലെ ലക്കിടി അടക്കമുള്ള പ്രദേശങ്ങളിൽ മഴയുടെ അളവ് കുറഞ്ഞു. പെയ്തു നിറയുന്ന മഴ ദിനങ്ങളല്ല, ചുട്ടുപൊള്ളുന്ന മരു ദിനങ്ങളാണ് കൂടിക്കൊണ്ടിരിക്കുന്നത്.\nജനുവരി അവസാന ആഴ്ചയിൽത്തന്നെ അന്തരീക്ഷം ചുട്ടുപൊള്ളുന്ന അവസ്ഥയാണ് കഴിഞ്ഞ3വർഷമായി ജില്ലയിൽ. പ്രളയത്തിനു ശേഷമാണ് ജില്ലയിൽ കൂടുതലായി കുന്നുകൾ ഇടിച്ചു നിരത്തി തണ്ണീർത്തടങ്ങളും വയലുകളും, തോടുകളും, കുളങ്ങളും നികത്തുന്നതു വ്യാപകമായത്. ഏറ്റവും കൂടുതൽ പ്രളയം ബാധിച്ച പനമരം പോലുള്ള പഞ്ചായത്തുകളിലാണ് കൂടുതൽ നടക്കുന്നതെന്ന പരാതി ചില സംഘടനകൾക്ക് ഉണ്ട്.\nപ്രളയത്തിനു മുൻപ് എത്ര വലിയ കഠിന വേനലിലും കുടിവെള്ളം നൽകിയിരുന്ന കിണറുകൾ വറ്റിവരണ്ട് തുള്ളി വെള്ളം പോലും ഇല്ലാത്ത അവസ്ഥയിലാണിപ്പോൾ. പനമരം പഞ്ചായത്തിൽ കുളത്താറ പൊയിൽ കോളനിയിലെ പഞ്ചായത്ത് കിണർ ഒരുദാഹരണം മാത്രം. ഇവിടെയുള്ള 28 ആദിവാസി കുടുംബത്തിനും ഒരു ജനറൽ കുടുംബത്തിനുമായി 18 വർഷം മുൻപ് മാനന്തവാടി ബ്ലോക്ക് പഞ്ചായത്ത് നിർമിച്ച 100 അടിക്കു മുകളിൽ താഴ്ചയുള്ള കിണറിൽ പ്രളയ ശേഷം വെള്ളം വറ്റിവരണ്ടു.\nകിണർ വറ്റിയതോടെ കുടിവെള്ളത്തിനായി പല വാതിലുകളും മുട്ടിയെങ്കിലും രക്ഷയില്ലാതായതോടെ പുഴ വെള്ളമാണ് ഇപ്പോൾ ഏക ആശ്രയം. ഇവിടെ ജലനിധിയുടെ പദ്ധതി ഉണ്ടെങ്കിലും പകുതി ദിവസവും വെള്ളം എത്തുന്നില്ലെന്നു പരാതിയാണ്. ഇതുകൊണ്ടാണ് മാലിന്യം നിറഞ്ഞ പനമരം വലിയ പുഴയിലെ വെള്ളം കുടിക്കേണ്ടി വരുന്നത്. പഞ്ചായത്തിലെ ഒട്ടേറെ കോളനികളിൽ കുടിവെള്ള ക്ഷാമം ഉണ്ട്. മഴയിൽ നിറഞ്ഞു കവിഞ്ഞ് ആർത്തലച്ച് ഒഴുകുന്ന പുഴകൾ മഴ ഒന്ന് ശമിച്ചാൽ തന്നെ ദിവസങ്ങൾക്കുള്ളിൽ വറ്റിവരളുകയാണ്.\nപുഴകളിലെ നിയന്ത്രണമില്ലാത്ത മണലൂറ്റും പുഴ സംരക്ഷണമില്ലാത്തതുമാണ് കാരണം. വേനൽ കടുത്തതോടെ പല പുഴകളിലും വെള്ളമില്ല. ഇതേ തുടർന്ന് കിണറുകളും കുളങ്ങളും വറ്റി കുടിവെള്ള ക്ഷാമവും രൂക്ഷമായിട്ടുണ്ട്. കടുത്ത ചൂടിൽ കുടിവെള്ളം കിട്ടാതെ കഴിഞ്ഞ ദിവസം ജില്ലയിൽ പലയിടങ്ങളിലും അങ്ങാടിക്കുരുവികളും കർണാടക അതിർത്തിയിൽ വളർത്തു മൃഗങ്ങളും ചത്തിരുന്നു.\nഇല്ലാതാകുന്നു കുളങ്ങളും കേണികളും\nവർഷങ്ങൾക്ക് മുൻപ് പ്രകൃതിയൊരുക്കിയ പല കുളങ്ങളും മനുഷ്യന്റെ ഇടപെടലിനെ തുടർന്ന് ഇല്ലാതാവുകയാണ്. പനമരം പഞ്ചായത്തിലെ മാതംകോട് കരിങ്കുളം അടക്കം കയ്യേറ്റങ്ങളിൽ പെട്ട് നശിക്കുന്നു. പഞ്ചായത്തിന്റെ ഉടമസ്ഥതയിൽ മാതംകോട് വയലിനോടു ചേർന്ന് ഒന്നര ഏക്കർ വിസ്തൃതിയിലാണ് കുളം. വേനൽ എത്ര കനത്താലും ഈ കുളം ഒരിക്കലും വറ്റാറില്ല. ഇതിനോടു ചേർന്ന കുറ്റിക്കാടുകളിൽ അപൂർവമായ പക്ഷികളും മറ്റും കൂടു കൂട്ടിയിട്ടുണ്ട്.\nഈ കുളം വൃത്തിയാക്കി സംരക്ഷിക്കണമെന്ന ആവശ്യം പരിഗണിക്കപ്പെടുന്നില്ല. കുളം സർക്കാർ ഏറ്റെടുത്ത് നവീകരിച്ച് സംരക്ഷിക്കുമെന്നും പ്രദേശം ഒരു വിനോദ സഞ്ചാര കേന്ദ്രമാക്കുമെന്നും പറഞ്ഞിരുന്നെങ്കിലും ഒന്നും നടന്നിട്ടില്ല. ജലസംരക്ഷണത്തിനായി കഴിഞ്ഞ വർഷം മന്ത്രിയെത്തി കാട് വെട്ടിത്തെളിച്ച് ഉദ്ഘാടനം ചെയ്ത ഏരനെല്ലൂർ ക്ഷേത്രക്കുളത്തിലും പിന്നീട് ഒരു സംരക്ഷണ പ്രവൃത്തികളും നടത്തിയില്ല.\nപ്രളയ ശേഷം ഭൂമിക്കു മുകളിലെ ജലം താഴ്ന്നു പോയെങ്കിലും ഭൂഗർഭജലത്തിന്റെ അളവ് മുൻ വർഷങ്ങളിലേതിനെക്കാൾ കൂടി എന്ന കണ്ടെത്തൽ പ്രതീക്ഷയേകുന്നു. ജല വിഭവ വകുപ്പിന്റെ കീഴിൽ 26 കുടിവെളള പദ്ധതികൾ ഉള്ള ജില്ലയിൽ ഏറ്റവും വലിയ ജല സ്രോതസ്സായ കബനിയിൽ ചെറിയ തടയണകളും ബണ്ടുകളും നിർമിച്ചാൽ ഒരു പരിധി വരെ ജില്ലയിലെ ജലക്ഷാമത്തിന് പരിഹാരമാകും. ഈ ജലം കൃഷിയിടത്തിലേക്ക് ഒഴുക്കിയാൽ മഴയെ ആശ്രയിച്ചു മാത്രം കൃഷി ചെയ്യുന്ന കാർഷിക മേഖലയ്ക്ക് ആശ്വാസമാകും.\n2003 മുതൽ ഉണ്ടായ കടുത്ത വരൾച്ചയിൽ ജില്ലയിലും വിളകളെല്ലാം നശിച്ചതിനെ തുടർന്ന് മന്ത്രിമാരും ഉന്നതോദ്യോഗസ്ഥരും അടങ്ങിയ വിവിധ സംഘങ്ങൾ എത്തിയപ്പോൾ അന്നും കൃഷിക്കാർ മുന്നോട്ടു വച്ച പ്രധാന ആവശ്യം കൃഷിക്ക് അൽപം വെള്ളം തരണമെന്നായിരുന്നു. എന്നാൽ വർഷങ്ങൾ കഴിഞ്ഞും ഇതിന് ഒരു നടപടിയും ആയില്ലെന്നു മാത്രം.


P. O. C ബൈബിള്, പഴയ നിയമം, എസ്തേര്, അദ്ധ്യായം 13 | Thiruvachanam | Malayalam Bible\nHome >> P. O. C ബൈബിള് >> പഴയ നിയമം >> എസ്തേര് >> അദ്ധ്യായം 13\nഎസ്‌തേറിന്റെ വിരുന്ന് , അദ്ധ്യായം 5\n3 : രാജാവ് അവളോടു ചോദിച്ചു: എസ്‌തേര് രാജ്ഞീ, എന്താണു കാര്യം? എന്താണു നിനക്കു വേണ്ടത്? രാജ്യത്തിന്റെ പകുതി തന്നെയായാലും അതു ഞാന് നിനക്കു നല്‍കാം.\n4 : എസ്‌തേര് പറഞ്ഞു: രാജാവിന് ഇഷ്ടമാണെങ്കില്, ഇന്നു രാജാവിനു വേണ്ടി ഞാനൊരുക്കിയിരിക്കുന്ന വിരുന്നിനു രാജാവും ഹാമാനും വരണം.\n5 : രാജാവു കല്‍പിച്ചു: എസ്‌തേറിന്റെ ആഗ്രഹം നിറവേറ്റാന് ഹാമാനെ ഉടനെ വരുത്തുക. അങ്ങനെ എസ്‌തേര് ഒരുക്കിയിരുന്ന വിരുന്നിനു രാജാവും ഹാമാനും എത്തി.\n6 : അവര് വീഞ്ഞു കുടിച്ചുകൊണ്ടിരിക്കേ, രാജാവ് എസ്‌തേറിനോടു ചോദിച്ചു: എന്താണു നിന്റെ അപേക്ഷ? അതു നിനക്കു സാധിച്ചു തരാം. നിനക്ക് എന്താണു വേണ്ടത്? രാജ്യത്തിന്റെ പകുതി തന്നെയാണെങ്കിലും ഞാന് നല്‍കാം.\n7 : എസ്‌തേര് പറഞ്ഞു: എന്റെ അപേക്ഷയും ആവശ്യവും ഇതാണ്:\n8 : രാജാവിന് എന്നോടു പ്രീതിയുണ്ടെങ്കില്, എന്റെ അപേക്ഷയും ആവശ്യവും സാധിച്ചുതരാന് അങ്ങ് ആഗ്രഹിക്കുന്നെങ്കില്, ഞാനൊരുക്കുന്ന വിരുന്നിന് നാളെയും രാജാവും ഹാമാനും വരണം; രാജാവ് ആവശ്യപ്പെട്ടതു നാളെ ഞാന് ചെയ്തു കൊള്ളാം.\n9 : ഹാമാന് അന്നു സന്തുഷ്ടനായി, ആഹ്ലാദഭരിതനായി തിരികെപ്പോയി. എന്നാല്, രാജാവിന്റെ പടിവാതില്‍ക്കല്, തന്റെ മുന്‍പില് എഴുന്നേല്‍ക്കാതെയും ഒന്നനങ്ങുകപോലും ചെയ്യാതെയും ഇരിക്കുന്ന മൊര്‍ദെക്കായെ കണ്ടപ്പോള് ഹാമാന് അവനെതിരെ കോപംകൊണ്ടു നിറഞ്ഞു.\n10 : എന്നാല്, അവന് തന്നെത്തന്നെ നിയന്ത്രിച്ച്, വീട്ടിലേക്കു പോയി; അവന് തന്റെ കൂട്ടുകാരെയും ഭാര്യയായ സേരെഷിനെയും വിളിച്ചു.\n11 : തന്റെ ധനമഹിമ, സന്താനബാഹുല്യം, രാജാവു തന്നെ ബഹുമാനിച്ചു നല്‍കിയ സ്ഥാനക്കയറ്റങ്ങള്, രാജാവിന്റെ പ്രഭുക്കന്‍മാരെയും സേവകരെയുംകാള് തനിക്കു നല്‍കിയ ഉയര്‍ച്ച ഇവയെല്ലാം ഹാമാന് അവരോടു വിവരിച്ചു.\n12 : അവന് തുടര്‍ന്നു: എസ്‌തേര് രാജ്ഞി, താനൊരുക്കിയ വിരുന്നിന് രാജാവിനോടൊപ്പം ചെല്ലാന് എന്നെയല്ലാതെ മറ്റാരെയും അനുവദിച്ചില്ല. നാളെയും രാജാവിനോടൊപ്പം ചെല്ലാന് അവള് എന്നെ ക്ഷണിച്ചിരിക്കുകയാണ്.\n13 : എങ്കിലും, മൊര്‍ദെക്കായ് എന്ന യഹൂദന് രാജാവിന്റെ പടിവാതിക്കല് ഇരിക്കുന്നതു കാണുന്നിടത്തോളംകാലം ഇതൊന്നും എനിക്കു തൃപ്തി നല്‍കുന്നില്ല.\n14 : അപ്പോള്, അവന്റെ ഭാര്യ സേരെഷും അവന്റെ സകല സ്‌നേഹിതന്‍മാരും പറഞ്ഞു: അന്‍പതു മുഴം ഉയരമുള്ള ഒരു കഴുമരം ഉണ്ടാക്കുക. രാവിലെതന്നെ ചെന്നു രാജാവിനോടു പറയണം. മൊര്‍ദെക്കായെ അതിന്‍മേല് തൂക്കണമെന്ന്; പിന്നെ ആനന്ദത്തോടെ രാജാവിനോടൊത്തു വിരുന്നിനു പോവുക. ഈ ഉപദേശം ഹാമാന് ഇഷ്ടപ്പെട്ടു; അവന് കഴുമരവും ഉണ്ടാക്കിച്ചു.\nSat Nov 27 05:54:58 IST 2021


മായങ്കിനെ വീഴ്ത്തിയത് ജാമിസണ് മെനഞ്ഞ തന്ത്രം, റിവ്യു എടുക്കാതെ ശുഭ്മാന് ഗില്ലിനെ രക്ഷിച്ച് ന്യൂസില - Samakalika Malayalam\nമായങ്കിനെ വീഴ്ത്തിയത് ജാമിസണ് മെനഞ്ഞ തന്ത്രം, റിവ്യു എടുക്കാതെ ശുഭ്മാന് ഗില്ലിനെ രക്ഷിച്ച് ന്യൂസിലാന്‍ഡ്\nBy സമകാലിക മലയാളം ഡെസ്‌ക് | Published: 25th November 2021 12:24 PM |\nLast Updated: 25th November 2021 12:24 PM | A+A A- |\nകാണ്‍പൂര്: ന്യൂസിലാന്‍ഡിന് എതിരായ ആദ്യ ടെസ്റ്റില് ആദ്യ മണിക്കൂറുകള് വലിയ അപകടങ്ങളില്ലാതെ മറികടന്നതിന്റെ ആശ്വാസത്തിലാണ് ഇന്ത്യ. ഇവിടെ എട്ടാം ഓവറില് തന്നെ മായങ്ക് അഗര്‍വാളിന്റെ വിക്കറ്റ് ഇന്ത്യക്ക് നഷ്ടമായിരുന്നു. തുടക്കം മുതല് ആത്മവിശ്വാസമില്ലാതെയാണ് മായങ്കിനെ ക്രീസില് കണ്ടത്. ഇവിടെ അച്ചടക്കത്തോടെയുള്ള ബൗളിങ്ങിലൂടെ മായങ്കിനെ ജാമിസണ് മടക്കി.\nതന്റെ ആദ്യ സ്‌പെല്ലില് ഓഫ് സ്റ്റംപിന് പുറത്തായാണ് ജാമിസണ് തുടരെ പന്തെറിഞ്ഞത്. ഇവിടെ പന്തില് വലിയ ചലനങ്ങള് കണ്ടെത്താനായില്ല എങ്കിലും തന്റെ ഈ തന്ത്രം തന്നെ ജാമിസണ് തുടര്‍ന്നു. ബ്രിസ്‌ബേന് ടെസ്റ്റിന് ശേഷം ആദ്യമായാണ് മായങ്ക് ഇന്ത്യക്കായി കളിക്കാന് ഇറങ്ങിയത്. ഇവിടെ ഫൂട്ട് മൂവ്‌മെന്റ്‌സിലുടെയും മായങ്ക് തന്റെ പതര്‍ച്ച വ്യക്തമാക്കി.\nഫോര്‍ത്ത് സ്റ്റംപ് ലൈനില് തുടരെ എറിഞ്ഞ് ജാമിസണ്\nപുറത്താവുന്നതിന് മുന്‍പ് പലവട്ടം ഔട്ട്‌സൈഡ് എഡ്ജ് ആവുന്നതിന് അടുത്തേക്ക് മായങ്ക് എത്തിയിരുന്നു. ഒടുവില് എട്ടാം ഓവറില് മായങ്ക് വീണു. ഫോര്‍ത്ത് സ്റ്റംപ് ലൈനില് ജാമിസണ് എറിഞ്ഞ ഡെലിവറിയില് എഡ്ജ് ചെയ്ത് പന്ത് വിക്കറ്റ് കീപ്പറുടെ കൈകളിലേക്ക്.\nമായങ്കിനൊപ്പം തുടക്കത്തില് തന്നെ ശുഭ്മാന് ഗില്ലിന്റേയും വിക്കറ്റ് ഇന്ത്യക്ക് നഷ്ടപ്പെടേണ്ടതായിരുന്നു. അജാക്‌സ് പട്ടേലിന്റെ ഡെലിവറിയില് ഗില് എല്‍ബിഡബ്ല്യുയില് കുടുങ്ങി. ഇവിടെ ബൗളറുടെ അപ്പീലിനൊപ്പം മറ്റ് താരങ്ങളൊന്നും ചേര്‍ന്നില്ല. എന്നാല് റീപ്ലേകളില് പന്ത് മിഡില് സ്റ്റംപ് ഇളക്കുന്നതായി വ്യക്തമായിരുന്നു. ജീവന് തിരിച്ചു കിട്ടിയ ശുഭ്മാന് ഗില് പിന്നെ അര്‍ധ ശതകം പിന്നിട്ടു.\nsports news kayika varthakal samakalika malayalam india vs new zealand india vs new zealand test mayank agarwal shubman gill ഇന്ത്യ ന്യൂസിലാന്‍ഡ് ടെസ്റ്റ് കാണ്‍പൂര് ടെസ്റ്റ് kanpur test


പത്തനംതിട്ട , പാലക്കാട്, കളക്ടർമാരെ മാറ്റാൻ തീരുമാനം | Konni Vartha\nകോന്നി വാര്‍ത്ത : പാലക്കാട്, പത്തനംതിട്ട കളക്ടർമാരെ മാറ്റാൻ തീരുമാനിച്ചു. പാലക്കാട് കളക്ടർ ഡി. ബാലമുരളി, പത്തനംതിട്ട കളക്ടർ പി. ബി നൂഹ് എന്നിവർക്കാണ് മാറ്റം. മൂന്ന് വർഷം പൂർത്തീകരിച്ച സാഹചര്യത്തിലാണ് നടപടി.\nഡോ. നരസിംഹുഗാരി ടി. എൽ റെഡ്ഡി പത്തനംതിട്ട കളക്ടർ ആകും. മൃൺമയി ജോഷി ആയിരിക്കും പാലക്കാട് കളക്ടർ. പി.ബി നൂഹ് സഹകരണ രജിസ്ട്രാറിന്റെ ചുമതലയായിരിക്കും വഹിക്കുക. ഇന്ന് ചേർന്ന മന്ത്രിസഭായോഗത്തിലാണ് തീരുമാനം.\nDecision to change Pathanamthitta Palakkad and collectors കളക്ടർമാരെ മാറ്റാൻ തീരുമാനം പത്തനംതിട്ട പാലക്കാട്


നിർത്തി വെച്ച സിനിമകളിൽ ഷെയിൻ അഭിനയിക്കും; നിർമാതാക്കളുടെ ഭാഗത്തു നിന്ന് വിട്ടുവീഴ്ച വേണമെന്ന് അമ്മ സുനില | Shane Nigam mother says shane will act all films which is now stopped – News18 Malayalam\nHome » photogallery » film » SHANE NIGAM MOTHER SAYS SHANE WILL ACT ALL FILMS WHICH IS NOW STOPPED\nനിർത്തി വെച്ച സിനിമകളിൽ ഷെയിൻ അഭിനയിക്കും; നിർമാതാക്കളുടെ ഭാഗത്തു നിന്ന് വിട്ടുവീഴ്ച വേണമെന്ന് അമ്മ സുനില\n| December 02, 2019, 11:17 IST\nകൊച്ചി: നിർത്തി വെച്ച സിനിമകളിൽ നടൻ ഷെയ്ൻ നിഗം അഭിനയിക്കുമെന്ന് ഷെയ്നിന്‍റെ അമ്മ സുനില. നിർമാതാക്കളുടെ ഭാഗത്തു നിന്ന് വിട്ടു വീഴ്ച വേണം. അടിസ്ഥാനപരമായ കാര്യങ്ങൾ മാത്രമാണ് ആവശ്യപ്പെട്ടിരിക്കുന്നത്. ചർച്ചയ്ക്കായി വിളിച്ചാലുടൻ ഷെയ്ൻ എത്തുമെന്നും സുനില ന്യൂസ് 18നോട് വ്യക്തമാക്കി.\nഷെയ്ന് നിഗമിന് വിലക്ക് ഏർപ്പെടുത്തിയതോടെ ചിത്രീകരണം പാതിവഴിയിലായ രണ്ട് ചിത്രങ്ങളും പൂര്‍ത്തിയാക്കണമെന്ന് ഡയറക്ടേഴ്‌സ് യൂണിയന് കഴിഞ്ഞദിവസം നിർദ്ദേശിച്ചിരുന്നു. ചിത്രീകരണം പാതിവഴിയില് ഉപേക്ഷിക്കാനുളള തീരുമാനം പിന്‍വലിക്കണമെന്ന് ആവശ്യപ്പെട്ട് ഡയറക്ടേഴ്‌സ് യൂണിയന് ഫെഫ്കയ്ക്ക് കത്ത് നൽകുകയും ചെയ്തിരുന്നു.\nസെറ്റില് യുവതാരങ്ങള് മയക്കുമരുന്ന് ഉപയോഗിക്കുന്നതിനെക്കുറിച്ച് തെളിവുണ്ടെങ്കില് നിർമാതാക്കള് അത് നല്‍കാന് തയ്യാറാവണമെന്നും ഫെഫ്ക ആവശ്യപ്പെട്ടിരുന്നു. ഷെയ്ന് നിഗത്തിന്‍റെ ഭാഗത്തുനിന്ന് മര്യാദകേടുണ്ടായി. നടനെ തിരുത്താന് സംവിധായകര്‍ക്കും നിര്‍മാതാക്കള്‍ക്കും ബാധ്യതയുണ്ട്. അതിനുളള അവസരം ഒരുക്കണമെന്നും ഡയറക്ടേഴ്‌സ് യൂണിയന് ആവശ്യപ്പെട്ടിരുന്നു.\nസമവായ ചര്‍ച്ചകള് നടത്താന് സിനിമ മേഖലയിലുള്ള വിവിധ സംഘടനകള് ശ്രമം ആരംഭിച്ചിട്ടുണ്ട്. അമ്മ പ്രതിനിധികള് ഷെയ്നുമായി ആദ്യഘട്ട ചര്‍ച്ച നടത്തും. ഇതിനുശേഷമാകും മറ്റ് സംഘടനകളുമായുളള ഒത്തുതീര്‍പ്പ് ചര്‍ച്ച. സെറ്റില് യുവതാരങ്ങള് മയക്കുമരുന്ന് ഉപയോഗിക്കുന്നതിനെക്കുറിച്ച് തെളിവുണ്ടെങ്കില് അത് നല്‍കാന് നിര്‍മ്മാതാക്കള് തയ്യാറാവണമെന്നും ഫെഫ്ക ആവശ്യപ്പെട്ടു.


റിയാദ് : ഇരുപത്തിനാല് മണിക്കൂറിനുള്ളില് സൗദിയില് കോവിഡ് ബാധിച്ച് അഞ്ചു മലയാളികള് മരിച്ചു. ഇതോടെ സൗദിയില് കോവിഡ് ബാധിച്ച് മരിച്ച മലയാളികളുടെ എണ്ണം 41 ആയി. മലപ്പുറം, പത്തനംതിട്ട, എറണാകുളം ,കോഴിക്കോട് ജില്ലയിലുള്ളവരാണ് മരിച്ചവര്. ജിദ്ദ , ദവാദ്മി, റിയാദ് , ദമാം എന്നിവിടങ്ങളില് ഉള്ളവരാണ് മരണപെട്ടവര് .\nദമ്മാമില് മലപ്പുറം പാണ്ടിക്കാട് തച്ചിങ്ങനാടം ഒറവംപുറം സ്വദേശി മീൻപിടി വീട്ടിൽ മുഹമ്മദ് ശരീഫ് (50) ആണ് കോവിഡ ബാധിച്ചു മരിച്ചത് . ഒരാഴ്ച മുൻപ് പനിയും ചുമയും ശ്വാസ തടസ്സം അനുഭവപെട്ടതോടെ ദമാം സെന്ട്ര ല് ആശുപത്രിയില് എത്തിക്കുയും തീവ്ര പരിചരണ വിഭാഗത്തില് ഇരിക്കെ ആണ് മരണം സംഭവിച്ചത്.\nറിയാദില് ഏറണാകുളം കറുകുറ്റി അങ്കമാലി സ്വദേശി തറയില് സാബു മാത്യു (50) ആണ് റിയാദില് മരിച്ചത് .റിയാദ് സനയിയില് വര്‍ക്ക്‌ഷോപ്പ് നടത്തുകയായിരുന്നു ഇദേഹം. കഴിഞ്ഞ ദിവസം പനിയും ചുമയും ശ്വാസതടസവും അനുഭവപെട്ടപ്പോള് റിയാദിലെ ഒരു സ്വകാര്യ ക്ലിനിക്കില് ചികിത്സ തേടിയിരുന്നു ഇന്നു രാവിലെ ശ്വാസതടസം മൂര്‍ച്ചിക്കുകയും മരണം സംഭവിക്കുകയും ആയിരുന്നു.\nജിദ്ദയില് മരണപെട്ടത് പത്തനംതിട്ട തിരുവല്ല സ്വദേശിനീ സിമി സുരേഷ് ആനന്ദ് (48) ആണ് മരിച്ചത്.കോവിഡ് ബാധിച്ചതിനെത്തുടർന്ന് ഒരാഴ്ച്ചയായി മഹ്ജർ കിംഗ് അബ്ദുൽഅസീസ് ആശുപത്രി തീവ്രപരിചരണ വിഭാഗത്തിൽ ചികിത്സയിലായിരുന്നു. അൽ ഹനൂഫ് കോൺട്രാക്ടിങ് കമ്പനിക്ക് കീഴിൽ ശുചീകരണ ജീവനക്കാരിയായിരുന്നു. ഭർത്താവും രണ്ട് മക്കളും നാട്ടിലാണ്.\nദവാദമിയില് മലപ്പുറം മഞ്ചേരി മഞ്ഞപ്പറ്റ സ്വദേശി മൂലയില് ജോണ് മകന് ഡൊമനിക് (38) മരിച്ചു . ഞായറാഴ്ച രാത്രി ഒമ്പതോടെ മരണം സംഭവിച്ചത്. പനിയും ശ്വാസതടസവും അനുഭവപെട്ടതിനെ തുടര്‍ന്ന് കഴിഞ്ഞ രണ്ടാഴച്ചയായി ദവാദമി ജനറല് ആശുപത്രിയില് ചികിത്സയില് ആയിരിക്കെയാണ് മരണം സംഭവിച്ചത്.\nറിയാദില് അല്‍പ്പം മുന്‍പ് കോവിഡ് ബാധിച്ച് കോഴിക്കോട് താമരശ്ശേരി സ്വദേശി കോരങ്ങാട് സുബ്രഹ്മണ്യൻ (54) റിയാദിലെ ഫാമിലി കെയർ ആശുപത്രിയിൽ വെച്ച് വൈകീട്ടോടെ മരിച്ചത്.\nപ്രമേഹ രോഗിയായിരുന്ന ഇദ്ദേഹത്തെ ഒരാഴ്ച മുമ്പാണ് ന്യൂമോണിയ മൂലം ആശുപത്രിയിൽ പ്രവേശിപ്പിച്ചത്. നാട്ടിൽ നിന്ന് കൊണ്ടുവരുന്ന മരുന്നാണ് കഴിച്ചിരുന്നത്. കോവിഡ് നിയന്ത്രണത്തിൽ പെട്ട് മരുന്ന് ലഭിച്ചിരുന്നില്ല. ശ്വാസതടസ്സം നേരിട്ടത് മൂലം കഴിഞ്ഞ രണ്ട് ദിവസമായി തീവ്രപരിചരണ വിഭാഗത്തിൽ വെന്റിലേറ്ററിൽ ആയിരുന്നു. റിയാദിലെ അബ്‌സാൽ പോൾ കമ്പനിയിൽ സൂപർവൈസറായിരുന്നു. റിയാദിലെ സാംസ്‌കാരിക രംഗത്തെ സജീവ സാന്നിധ്യം കൂടിയായിരുന്നു മണിയേട്ടൻ എന്ന പേരിലറിയപ്പെടുന്ന സുബ്രഹ്മണ്യൻ.\nഅച്ഛൻ ഗോപാലൻ താഴത്ത്, അമ്മ കല്യാണി, ഭാര്യ: ശൈലജ മകൻ ഷാൻ. തുടർ നടപടികൾ പൂർത്തിയാക്കാൻ കമ്പനി കൊമേഴ്സ്യൽ മാനേജർ മൈക്കേൽ ജോസഫ്, അഡ്മിനിസ്ട്രേറ്റർ ഷൈൻ എന്നിവരോടൊപ്പം റിയാദ് കെ.എം.സി.സി സെൻട്രൽ കമ്മിറ്റി വെൽഫയർ വിങ് ചെയർമാൻ സിദ്ദിഖ് തുവൂർ, മുനീർ മക്കാനി എന്നിവർ രംഗത്തുണ്ട്.


ദേശീയപാതയോരത്തെ മണൽ അപകട കാരണമാകുന്നു | kanjirappallyNEWS.com\nദേശീയപാതയോരത്തെ മണൽ അപകട കാരണമാകുന്നു\nPosted on July 17, 2017 By admin BACKUPS, NEWS UPDATE\nചിറ്റടി∙ ദേശീയപാതയിൽ അട്ടിവളവിലും സമീപ പ്രദേശത്തും റോഡിന്റെ ഒരു ഭാഗത്തു മണൽ നിറഞ്ഞിരിക്കുന്നത് അപകട സാധ്യത വർധിപ്പിക്കുന്നു. മഴപെയ്തൊഴുകിയെത്തുന്ന വെള്ളത്തിനൊപ്പം എത്തുന്ന മണലാണ് റോഡിന്റെ വശങ്ങളിൽ കിടക്കുന്നത്. വേഗത്തിലെത്തുന്ന ഇരുചക്ര യാത്രികർ അപകടത്തിൽപെടുന്നത് നിത്യസംഭവമായി. വാഹനങ്ങളുടെ ടയർ മണലിൽ തെന്നി മാറുകയും വീണ് അപകടമുണ്ടാകുകയുമാണ് പതിവ്.\nമുണ്ടക്കയത്തിനു സമീപം 31–ാം മൈൽ, പൈങ്ങണ വളവുകളിലും സമാന രീതിയിൽ അപകട സാധ്യത നിലനിൽക്കുന്നു. അട്ടിവളവിൽ അപകടങ്ങൾ ഒഴിവാക്കുവാൻ ലക്ഷങ്ങൾ മുടക്കി റോഡിന് വീതികൂട്ടി നിർമാണം നടത്തിയെങ്കിലും അപകടങ്ങൾക്കു ശമനമില്ല. ചോറ്റി മുതൽ അട്ടിവളവ് വരെ നിരപ്പായ റോഡിൽ വേഗത്തിലെത്തുന്ന വാഹനങ്ങൾ അതേ വേഗത്തിൽ തന്നെ അട്ടിവളവ് മറികടക്കാൻ ശ്രമിക്കുന്നതാണ് അപകടങ്ങൾക്കു കാരണം.\nവളവിൽ ക്രാഷ് ബാരിയറുകളും, വേഗനിയന്ത്രണ സംവിധാനങ്ങളും ഡിവൈഡറുകളും സ്ഥാപിച്ചാൽ അപകടങ്ങൾ ഒഴിവാക്കാനാകും. ഇത്തരത്തിൽ അപകട സാധ്യത നിലനിൽക്കുന്നതിനൊപ്പമാണ് യാത്രക്കാർക്ക് വിനയായി മണലും വന്നടിഞ്ഞിരിക്കുന്നത്. വളവിലെ റോഡ് നിർമാണത്തിന്റെ അപാകതയാണ് മുൻപ് അപകടങ്ങൾക്ക് കാരണമായിരുന്നത്.\nഇതേ തുടർന്നാണ് നവീകരണ പ്രവർത്തനങ്ങൾ നടത്തിയത്. റോഡ് വീതികൂടിയതോടെ വാഹനങ്ങളുടെ വേഗവും കൂടിയിരുന്നു. ചോറ്റി നിർമലാരത്ത് ഹൈവേ പൊലീസിന്റെ വാഹന വേഗ പരിശോധന നടക്കുന്നുണ്ടെങ്കിലും അട്ടിവളവിലെ അപകടങ്ങൾ കുറയ്ക്കുവാൻ കഴിഞ്ഞിട്ടില്ല.


Follow us:2022-07-04 09:08:36\nഎന്റെ ചോദ്യം മറുതലയ്ക്കല് ഉയര്‍ത്തിയ അമ്പരപ്പ് ഫോണിലൂടെ ആണേലും ഞാനറിഞ്ഞു. *മോളെ നമ്മളൊക്കെ മനുഷ്യരല്ലേ, പുറംലോകവുമായി ഇടപെടുമ്പോള് സ്വാഭാവികമായി ദേഷ്യമോ ഈര്ഷ്യയോ ഒക്കെ വരാവുന്നതാണ്. അത് മനസ്സില് നിന്ന് let ഔട്ട് ചെയ്യേണ്ടത് മാനസികാരോഗ്യത്തിനു അത്യാവശ്യമാണ്.* അതിനു ഓരോ മനുഷ്യരും ഓരോ മാര്‍ഗങ്ങളാണ് സ്വീകരിക്കുക. അതില് ഏതുമാര്‍ഗമാണ് മോളുടെ ഭാവിവരന് സ്വീകരിക്കുന്നത് എന്നാണ് ഞാന് ഉദ്ദേശിച്ചത്. 'അതെനിക്കറിയില്ല ചേച്ചി'. കല്യാണത്തിന് ഇനിയും ദിവസങ്ങളുണ്ടല്ലോ, വെറുതെ പഞ്ചാരയടിച്ചു സമയം കളയാതെ ഇതൊക്കെ മനസ്സിലാക്കാന് നോക്ക്. പിന്നെ ചില വിരുതന്മാര് അതിലും പിടി തരില്ല. അപ്പൊ അവരുടെ ഏതേലും ഒരു കുരു ചെറുതായി ഒന്നു burst ചെയ്തു നോക്കുക. സാധാരണ മനുഷ്യര്‍ക്ക് ചെറുതായി ദേഷ്യം വരുന്ന എന്തേലും കാര്യം ചെയ്തുനോക്കുക - ആ ഉണ്ടാകുന്ന കുരുപൊട്ടലിന്റെ പ്രത്യാഘാതം താങ്ങാന് പറ്റുന്നെങ്കില് മുന്നോട്ടു പോകുന്നതല്ലേ നല്ലത്. View More\nAuthor: ഷെറിന് ഷെര്‍ളി സന്തോഷ്\nജീവിതത്തില് എപ്പോഴും ഒരു അപകടം മുന്നില്‍കണ്ടുെ ജീവിക്കുക അതായത് ഒരു വാഹനം ഓടിക്കു മ്പോള് എപ്പോളും ഒരു അപകടം വന്നേക്കാം എന്ന് മുന്നില്‍കണ്ടുകെണ്ട് ഓടുക കാരണമെന്തെന്നാല് അപകടം മുന്നിലുണ്ടെങ്കില് സൂക്ഷിച്ചുയാത്ര ചെയ്യാന് നമുക്ക് സാധിക്കും. View More\nജീവിതശൈലീ രോഗങ്ങളെക്കൊണ്ട് താളം തെറ്റുന്ന കേരളത്തിൽ അവയിൽ മുൻപന്തിയിൽ നിൽക്കുന്ന ക്യാൻസറിന്റെ കണക്കുകളും ലോക കാനേഷുമാരികളെ കവച്ചുവെക്കുന്നതാണ്. View More\nIt essentially shows one's will-power. View More\nഅല്പം കൂടി മുന്നോട്ട് നടന്നപ്പോൾ മറ്റൊരു കാഴ്ച കൂടി.... ഇന്നലെവരെ വിവസ്ത്രയായും മണ്ണിൽ ഉരുണ്ടും ദേഹത്ത് സ്വയം View More


ഇ-ബുക്ക് ആന്‍ഡ്രോയിഡ് ആപ്പുമായി ഫ്‌ളിപ്കാര്‍ട്ട്\nസംവിധാനം വലിയ തലവേദന, അതിനില്ല: കരീന കപൂര്\nFriday 30th November 2012 1:34pm\nFriday 30th November 2012 1:26pm\nപ്രമുഖ ഓണ്‍ലൈന് ഷോപ്പായ ഫ്‌ളിപ്കാര്‍ട്ട് ആന്‍ഡ്രോയിഡ് ആപ്പുമായി എത്തിയിരിക്കുന്നു. ഇ-ബുക്ക് എന്ന് പേരിട്ടിരിക്കുന്ന ആപ്പ് ഉപയോഗിച്ചും ഇനി മുതല് ഫ്‌ളിപ്കാര്‍ട്ടില് നിന്ന് പുസ്തകം വാങ്ങാം.\nആന്‍ഡ്രോയിഡ് ആപ് ഉള്ള സ്മാര്‍ട്‌ഫോണും ടാബ്ലറ്റുമുള്ളവര്‍ക്ക് ഇ-ബുക്ക് വഴി പുസ്തകം വാങ്ങാം. 30 രൂപ മുതല് ആരംഭിക്കുന്ന 1 ലക്ഷം പുസ്തകങ്ങളാണ് സൈറ്റില് ഉള്ളത്. ഇതില് തന്നെ 4000 പുസ്തകങ്ങള് സൗജന്യമായും ലഭിക്കും.\nഫ്‌ളിപ്കാര്‍ട്ടിന്റെ ഡിജിറ്റല് സ്റ്റോറായ ഫ്‌ളൈറ്റ് ആണ് ആന്‍ഡ്രോയിഡ് ആപ്പുമായി എത്തിയിരിക്കുന്നത്. ഇ-ബുക്‌സിലൂടെ വാങ്ങിക്കുന്ന പുസ്തകങ്ങള് ഫ്‌ളൈറ്റ് ഇ-ബുക്ക് ആപ്പ് വഴിമാത്രമേ വായിക്കാന് സാധിക്കുകയുള്ളൂ.\nആപ്പിന്റെ ആന്‍ഡ്രോയിഡ് പതിപ്പ് മാത്രമേ ഇപ്പോള് പുറത്തിറക്കിയിട്ടുള്ളൂവെന്നും വിന്‍ഡോസ് 8 വേര്‍ഷന് ഉടന് പുറത്തിറങ്ങുമെന്നും ഫ്‌ളിപ്കാര്‍ട്ട് അറിയിച്ചിട്ടുണ്ട്.\nഫ്‌ളൈറ്റ് ഇ-ബുക്ക് വഴി ഉപയോക്താക്കള്‍ക്ക് പുസ്തകം ഡൗണ്‍ലോഡ് ചെയ്യാനും വാങ്ങാനും വായിക്കാനുമുള്ള സൗകര്യമുണ്ട്. കൂടാതെ വില്‍പ്പനയ്ക്ക് വെച്ചിരിക്കുന്ന എല്ലാ പുസ്തകത്തിന്റെയും ഫ്രീ സാമ്പിളും ലഭ്യമാണ്.\nഇത് കൂടാതെ നോട്‌സ് തയ്യാറാക്കാനും, അടയാളപ്പെടുത്താനും ഒന്നിലധികം ബുക് മാര്‍ക്ക് ചെയ്യാനും പുതിയ ആപ് വഴി സാധിക്കും.\nഓണ്‍ലൈന് വഴി ആയുധങ്ങളും; ഫ്‌ളിപ്പ്കാര്‍ട്ട് നിരോധിക്കണമെന്ന് കോണ്‍ഗ്രസ്\nWednesday 30th May 2018 10:48pm\nവാള്‍മാര്‍ട്ട് ഈസ്റ്റ് ഇന്ത്യാ കമ്പനിയുടെ അമേരിക്കന് പതിപ്പ്: സി.എ.ഐ.ടി\nSaturday 26th May 2018 12:49pm\nവമ്പന് വിലക്കുറവില് ഫ്‌ളിപ്പ്കാര്‍ട്ട് സെയില് ആരംഭിച്ചു; വിലക്കുറവുമായി ഐ.ഫോണ് ഉള്‍പ്പെടെയുള്ള സ്മാര്‍ട്ട് ഫോണുകള്; വാങ്ങുന്നതിന് മുന്‍പ് ശ്രദ്ധിക്കേണ്ട കാര്യങ്ങള്\nSunday 13th May 2018 8:29pm


കൃഷ്ണപിള്ള സ്മാരകം; സിബിഐ അന്വേഷണമില്ല :: Janmabhumi Daily\nWednesday 25 May 2016 10:10 am IST\nകൊച്ചി: ആലപ്പുഴയിലെ പി. കൃഷ്ണപിള്ള സ്മാരകം തകര്‍ത്ത കേസില് സിബിഐ അന്വേഷണം ആവശ്യപ്പെട്ട ഹര്‍ജി ഹൈക്കോടതി തള്ളി. കേസിന്റെ അന്വേഷണം സിബിഐയ്ക്കു വിടണമെന്ന് ആവശ്യപ്പെട്ട് കേസിലെ പ്രതി ലതീഷ് ചന്ദ്രന് ഉള്‍പ്പെടെയുള്ളവര് നല്‍കിയ ഹര്‍ജിയില് ജസ്റ്റീസ് അലക്‌സാണ്ടര് തോമസിന്റെതാണ് തീരുമാനം. കേസുമായി ബന്ധപ്പെട്ടു കഴിഞ്ഞ ഏപ്രില് 29നു ഡിജിപി സമര്‍പ്പിച്ച റിപ്പോര്‍ട്ടിന്റെ അടിസ്ഥാനത്തില് അന്തിമ റിപ്പോര്‍ട്ട് സമര്‍പ്പിച്ചെന്നു സര്‍ക്കാര് കോടതിയില് പറഞ്ഞു. പോലീസ് റിപ്പോര്‍ട്ടില് അപാകതയുണ്ടെന്നു കണ്ടെത്തി കോടതി തിരിച്ചയച്ചിരിക്കുകയാണ്. എന്നാല് ഇതു സംബന്ധിച്ച് ഹൈക്കോടതി പരിഗണിക്കേണ്ടതില്ലെന്നും കേസില് അന്തിമ റിപ്പോര്‍ട്ട് സമര്‍പ്പിച്ചുവെന്നുത് കണക്കിലെടുക്കണമെന്നും സര്‍ക്കാര് കോടതിയില് പറഞ്ഞൂ. സര്‍ക്കാരിന്റെ വിശദീകരണത്തിന്റെ അടിസ്ഥാനത്തില് ഹൈക്കോടതി ഹര്‍ജി തീര്‍പ്പാക്കുകയായിരുന്നു. ആലപ്പുഴയിലെ പി. കൃഷ്ണപിള്ള സ്മാരകം തകര്‍ത്ത കേസില് അന്വേഷണം സംബന്ധിച്ച് ഡിജിപി ഉചിതമായ തീരുമാനമെടുക്കണമെന്നും തുടര്‍നടപടികള് സ്വീകരിക്കണമെന്നും ഹൈക്കോടതി നേരത്തെ ഉത്തരവിട്ടിരുന്നു. ഈ സാഹചര്യത്തിലാണ് ഡിജിപി നല്‍കിയ റിപ്പോര്‍ട്ട് പരിഗണിച്ച അന്വേഷണ സംഘം തുടര്‍നടപടികള് സ്വീകരിച്ചത്.